Canker Sores (ပါးစပ်ထဲတွင် အနာပေါက်ခြင်း) - Hello Sayarwon\nCanker Sores (ပါးစပ်ထဲတွင် အနာပေါက်ခြင်း)\nDr. Sandar Lin မှ ရေးသားသည်။ 13/09/2019 တွင် ပြန်လည်ပြင်ဆင်ခဲ့သည်။\nCanker Sores (ပါးစပ်ထဲတွင် အနာပေါက်ခြင်း) ကဘာလဲ။\nပါးစပ်ထဲတွင် အနာပေါက်ခြင်းဆိုသည်မှာ သေးငယ်ေသော အဖြူရောင် သို့မဟုတ် အဝါရောင် သို့မဟုတ် အနီရောင်အနာများ ခံတွင်းထဲတွင်ပေါက်ခြင်း ဖြစ်ပါသည်။ အထူးသဖြင့် ပျော့သော တစ်သျူးများ နှင့် သွားဖုံးအောက်တွင် ပေါက်လေ့ရှိပါသည်။ ထိုအနာများသည် နှုတ်ခမ်းပေါ်တွင်းမပေါက်တတ်ပါ။ ထို့ပြင် ကူးစက်တတ်သော အနာများ မဟုတ်ပါ။\nCanker Sores (ပါးစပ်ထဲတွင် အနာပေါက်ခြင်း) က ဘယ်လောက်အဖြစ်များသလဲ\nပါးစပ်ထဲတွင် အနာပေါက်ခြင်းသည် အလွန် အဖြစ်များပြီး အသက်အရွယ်မရွေးဖြစ်နိုင်ပါသည်။\nထိုဖြစ်စဉ်ကို ဖြစ်စေနိုင်သော အချက်များကို လျှော့ချခြင်းများပြုလုပ်နိုင်သော်လည်း တိကျသော သတင်းအချက်အလက်များရရှိရန် ဆရာဝန်နှင့် တိုင်ပင်သင့်ပါသည်။\nCanker Sores (ပါးစပ်ထဲတွင် အနာပေါက်ခြင်း) ရဲ့လက္ခဏာတွေကဘာတွေလဲ\nဘဲဥပုံစံရှိ သေးငယ်ေသော အဖြူရောင် သို့မဟုတ် အဝါရောင် အနာများ\nအထက်တွင် မဖော်ပြထားသော လက္ခဏာများကိုလည်း ခံစားရနိုင်ပါသည်။ သင်ထပ်သိလိုသည်များရှိသော် ဆရာဝန်နှင့် ဆွေးနွေးတိုင်ပင်ပါ။\nအောက်ပါ လက္ခဏာများရှိလျှင် ဆရာဝန်နှင့် ပြသင့်ပါသည်။\nCanker Sores (ပါးစပ်ထဲတွင် အနာပေါက်ခြင်း) ကိုဘာတွေကဖြစ်စေသလဲ\nသွားတိုက်တံပွန်းမိခြင်း၊ အားကစားလုပ်စဉ် ထိခိုက်မိခြင်း၊ ပါးစောင်ကိုက်မိခြင်း စသည့် ထိခိုက်မှုလေးများ\nချောကလက်၊ ကော်ဖီ၊ စတော်ဘယ်ရီ၊ ဥများ၊ အစေ့များ၊ ထောပတ်၊ စပ်သော အက်ဆစ်ဓါတ်များသော အစားအစာများနှင့် မတည့်ခြင်း\nဗီတာမင် B12၊ ဇင့်၊ ဖောလိတ် နှင့် သံဓါတ်များ ချို့တဲ့ခြင်း\nပါးစပ်ထဲရှိ အချို့သော ဘက်တီးရီးယားများနှင့် ဓါတ်မတည့်ခြင်း\nအစာအိမ် အနာဖြစ်စေသော H.pylori ပိုးကောင်များကြောင့် အနာဖြစ်ခြင်း\nရာသီလာချိန်များတွင် ဟော်မုန်း အပြောင်းအလဲကြောင့် အနာပေါက်ခြင်း\nငါ့ဆီမှာ Canker Sores (ပါးစပ်ထဲတွင် အနာပေါက်ခြင်း) ဖြစ်နိုင်ခြေကိုဘာ်တွေက မြင့်တက်စေသလဲ\nဆယ်ကျော်သက်များနှင့် အရွယ်ရောက် လူငယ်များ\nCanker Sores (ပါးစပ်ထဲတွင် အနာပေါက်ခြင်း) ကို ဘယ်လိုအတည်ပြုပါသလဲ\nပါးစပ်ထဲရှိအနာများအတွက် သီးသန့်စစ်ဆေးမှုများ မလိုအပ်ဘဲ ဆရာဝန်သို့မဟုတ် သွားဆရာဝန်က တွေ့လျှင် သိနိုင်ပါသည်။ ဆိုးရွားပြင်းထန်သော လူနာများတွင် သာသွေးစစ်ခြင်း၊ အသားစယူခြင်းများကို ပြုလုပ်ရပါမည်။\nCanker Sores (ပါးစပ်ထဲတွင် အနာပေါက်ခြင်း) ကို ဘယ်လိုကုသပါသလဲ\nထိုအနာများသည် မကုဘဲနှင့်လည်း ပျောက်သွားနိုင်ပါသည်။ သို့သော် ပြင်းထန်စွာ နာကျင်လာပါက အောင်ပါနည်းများဖြင့် ကုသနိုင်ပါသည်။\nပိုးသတ်ဆေးပါသော အရည်များဖြင့် အာလုတ်ကျင်းခြင်း\nဗီတာမင် B12, B6,ဖောလိတ်, ဇင့်ဓါတ်များ မှီဝဲခြင်း\nbenzocaine, fluocinonide, hydrogen peroxide လိမ်းဆေးများလိမ်းခြင်း\nစတီးရွိုက်အရောင်ကျဆေးပါသော အရည်များဖြင့် အာလုတ်ကျင်းခြင်း\nနေထိုင်မှုပုံစံပြောင်းလဲခြင်းနှင့် အိမ်တွင်းကုထုံးများကိုပြုလုပ်ခြင်းဖြင့် ပါးစပ်ထဲတွင် အနာပေါက်သူများအတွက် ဘယ်လိုသက်ရောက်မှုရှိနိုင်သလဲ။\nခံတွင်းကို ဆားရည် သို့မဟုတ် မုန့်ဖုတ် ဆော်ဒါ အရည်ဖြင့် အာလုတ်ကျင်းခြင်း\nမဂ္ဂနီဆီယမ်းနို့ အနည်းငယ်ဖြင့် အနာကို တို့ခြင်း\nအက်ဆစ်ဓါတ်များသော၊ စပ်သော အစားအစာများကို ရှောင်ခြင်း\nCanker sore. http://www.mayoclinic.org/diseases-conditions/canker-sore/basics/lifestyle-home-remedies/con-20021262. Accessed September 18, 2016\nCanker sore. http://www.healthline.com/health/canker-sores#Treatments6. Accessed September 18, 2016


အရှေ့တောင်အာရှရဲ့ အလုံခြုံဆုံး အင်းစိန်ထောင်မှ နိုင်ငံရေးသမားတစ်ယောက် အိမ်မက်ဆန်ဆန် လွတ်မြောက်သွားခြင်း - ဇော်သက်ထွေး | Tomorrow News\n» အရှေ့တောင်အာရှရဲ့ အလုံခြုံဆုံး အင်းစိန်ထောင်မှ နိုင်ငံရေးသမားတစ်ယောက် အိမ်မက်ဆန်ဆန် လွတ်မြောက်သွားခြင်း - ဇော်သက်ထွေး\nအရှေ့တောင်အာရှရဲ့ အလုံခြုံဆုံး အင်းစိန်ထောင်မှ နိုင်ငံရေးသမားတစ်ယောက် အိမ်မက်ဆန်ဆန် လွတ်မြောက်သွားခြင်း - ဇော်သက်ထွေး\nSubmitted by Zay Thu on Fri, 08/29/2014 - 17:25\n“မင်းတို့မြဲမြဲမှတ်ထားကြ . . . ဟောဒီ အကျဉ်းထောင်ကို ဗဟိုစံပြ အင်းစိန်ထောင်လို့ခေါ်တယ် . . .\n၆၈ ဧကကျယ်ပြီး အုတ်ရိုးက ပေ ၂၀မြင့်တယ်။ အုတ်ရိုးနှစ်ထပ် ကာထားပြီး ညဘက်ဆိုရင် စစ်ခွေးတွေကို အုတ်ရိုးနှစ်ထပ်ကြားထဲ လွှတ်ထားတယ် . . . ဒီထောင်ဟာ အရှေ့တောင် အာရှမှာ အကြီးမားဆုံးနဲ့ အလုံခြုံဆုံးထောင်ပဲ . . . ဒီထောင်ကနေ ထွက်ပြေးလွတ်မြောက်သွားတဲ့ အကျဉ်းသားဆိုတာ ဘယ်တုန်းကမှ မရှိခဲ့ဘူး . . .ဒီတော့မင်းတို့အားလုံး ထွက်ပြေးဖို့ မကြိုးစားပါနဲ့ . . .မကြံစည်ပါနဲ့ . . .အေးအေးဆေးဆေးနေကြ . . .ဒါပဲ”\nဤစကားသည် ကျွန်တော်တို့ ထောင်ထဲရောက်ရောက်ချင်း အင်းစိန်ထောင်ပိုင်ကြီးမှ ပြောသော သတိပေးစကား ဖြစ်ပါသည်။ သူပြောတာ မှန်ပါသည်။ အင်းစိန်ထောင်သည် အင်္ဂလိပ် အစိုးရ လက်ထက် ကတည်းက စနစ်တကျ စီမံဆောက်လုပ်ထားပြီး နှစ်ပေါင်း ၁၀၀ နီးပါး သက်တမ်းရှိသည့် စံပြ ထောင်ကြီး ဖြစ်ပါသည်။\nထောင်ကို နာရီဒိုင်ခွက် ပုံစံအတိုင်း တည်ဆောက်ထားပြီး အလယ်တည့်တည့်တွင် ကင်းမျှော်စင်ကြီး ရှိပါသည်။ အုတ်ရိုးပေါ်တွင်လည်း ကင်းမျှော်စင်များ တည်ဆောက်ထားပြီး ၂၄နာရီအပြည့် ကင်းအမြဲ ချထားပါသည်။ လုံခြုံရေး အစီအမံတွေက ထူထပ်သိပ်သည်းသည်။\nထောင်အုတ်ရိုး အပြင်ဘက်တွင် သံဆူးကြိုးဖြင့် ထပ်မံကာရံထားသည်။ အပြင်ဘက်တွင် ၀န်ထမ်း လိုင်းခန်းများရှိသည်။ သင်တန်းကျောင်းများရှိသည်။ အင်းစိန် CID ရုံးလည်းရှိသည်။ ထောင်ထဲက အကျဉ်းသား တစ်ယောက် အုတ်ရိုးကျော်ပြီး ထွက်ပြေးလွတ်မြောက်ဖို့ဆိုတာ မည်သို့မှ မဖြစ်နိုင်ပါ။\nထောင်ထဲမှာလည်း အဆောင်များ၊ တိုက်များကို အုတ်ရိုးငယ်များဖြင့် အဆင့်ဆင့် ကာရံထားသည်။\nအဆောင် ၅ ဆောင်ကို သီးခြားခွဲခြားကာရံ ထားသည်သလို တိုက်ဝင်း၊ ဆေးရုံ၊ အထူးဝင်း၊ မီးဖို၊ အလုပ်ရုံ၊ မိန်းမဆောင်များကိုလည်း ခွဲခြားကာရံထားပါသည်။ တစ်နေရာမှ တစ်နေရာသို့ ကူးသန်း သွားလာခြင်း မရှိစေရ။\nတိုက်ဝင်းထဲတွင် တိုက် ၆တိုက်ရှိသည်။ ထိုအချိန်ကာလက ၈၈အရေးတော်ပုံနှင့် ပတ်သက်၍ ဖမ်းဆီးခံရသူ အားလုံးနီးပါး တိုက်ထဲသို့ ရောက်လာကြသည်။ အများစုမှာ ထောင်ဒဏ် အပြစ်ပေးခံရ သူများဖြစ်ပြီး အမှုမပြီးပြတ်သေးသော သူများကို စစ်ကြောရေး ကာလအတွင်း အချုပ်ဆောင် (၁) နှင့် (၂)တွင် ခေတ္တထားသည်။ အချုပ်ဆောင်များမှာ ကိုလိုနီခေတ်လက်ရာ နှစ်ထပ်ဆောင်များဖြစ်ပြီး ထုထည်ကြီးမားသည်။ အချုပ်ဆောင် တစ်ဆောင်လျှင် အကျဉ်းသား တစ်ထောင့်ငါးရာကျော် ဆန့်သည်။\nသူတို့အားလုံး စစ်ဆေးဆဲ ကာလဖြစ်၍ အကျဉ်းသားဟု သတ်မှတ်၍မရ။ ထို့ကြောင့် အကျဉ်းသား ၀တ်စုံဖြစ်သည့် ထိုစဉ်က အဖြူရောင်အင်္ကျီ၊ ပုဆိုးများကို မ၀တ်ရပေ။ သာမန်လူများအတိုင်း အင်းစိန်ထောင်ထဲတွင် နေထိုင်ခွင့်ရှိသည်။ အလုပ်လည်း မလုပ်ရသလို ရမ္မာန်ကြီး တစ်ပတ်တစ်ကြိမ် တရားရုံးသို့ သွားရသည့်အတွက် အပြင်လောကနှင့် အဆက်မပြတ်သော သူများ ဖြစ်ကြသည်။\nအချုပ်ဆောင်တစ်ခု ဖြစ်သည့် (၁) ဆောင်တွင် ရာဇ၀တ်ပုဒ်မ အကျဉ်းသားများ (Criminal) နှင့်အတူ နိုင်ငံရေးပုဒ်မဟု အားလုံးနားလည်သည့် ပုဒ်မ ၅(ည) အကျဉ်းသား ၁၀၀ ခန့်နေထိုင်သည်။ ပုဒ်မ ၅(ည) အကျဉ်းသားများထဲတွင် မထင်မရှားနှင့် အေးအေးဆေးဆေး နေတတ်သော လူတစ်ယောက် ရှိပါသည်။ သူ့နာမည်က မြင့်အောင်။ အသက် ၃၀ခန့်၊ အသားမဖြူမညို စကားလည်း သိပ်မပြော။ သူက ပုဇွန်တောင် NLD အဖွဲ့ဝင်ဖြစ်ပြီး ၁၉၈၉ ခုနှစ် မဟာသင်္ကြန်တွင် စစ်အုပ်ချုပ်ရေးနှင့် ပတ်သက်ပြီး သံချပ်ထိုး၍ ဖမ်းဆီးခံရခြင်း ဖြစ်သည်။\nသူ့သတင်းက နိုင်ငံပိုင် သတင်းစာထဲတွင် ဖော်ပြခဲ့၍ ဟိုးလေးတကြော် ဖြစ်ခဲ့ရသည်။ ဘာတဲ့ ဘတ်စ်ကား မှတ်တိုင်တွင် မသင်္ကာဖွယ်ရာ လူတစ်ယောက်ကို ရှာဖွေစစ်ဆေးရာ သင်္ကြန်သံချပ် စာရွက်များ၊ NLD အဖွဲ့ဝင်ကတ်နှင့် ထဘီတစ်ထည် စစ်ဆေး တွေ့ရှိခဲ့သည်ဟုဆိုကာ သတင်းစာထဲ ထည့်လိုက်ခြင်း ဖြစ်သည်။\nသူကတော့ သူ့အမှုအကြောင်း ဘာမှမပြော။ ထဘီက သူ့မိခင်ကြီး အတွက် အပ်ချုပ်ဆိုင်မှ ရွေးယူလာခြင်း ဖြစ်သည်။ ဒီထဘီတစ်ထည်ကို မည်သို့စစ်ဆေးပြီး အမှုတည်ဆောက်မလဲဆိုသည်ကို အားလုံးက စိတ်ဝင်စားနေကြသည်။ ကိုမြင့်အောင်ကတော့ အချုပ်ဆောင်တွင် ဒိုက်ထိုးလိုက်၊ အိပ်ထမတင် လုပ်လိုက်နှင့် ကျန်းမာရေး လိုက်စားလျက်ရှိသည်။\nသူ့ကိုစစ်ကြောရေးလုပ်ပြီး ပုဇွန်တောင် တရားရုံးတွင် တရားစွဲဆိုထားသည်။ သို့သော် ထောက်လှမ်းရေးက ပုဒ်မနည်းသည်ဆိုကာ မကျေနပ်။ ထို့ကြောင့် အင်းစိန်ထောင်ထဲတွင် စစ်ကြောရေး ထပ်ဝင်နေသည်။ သူ့ကိုစွပ်စွဲသည့် ပုဒ်မတွေထဲတွင် သူ့မိခင်၏ ထဘီတစ်ထည်ကြောင့် ဖောက်ထွင်းခိုးမှု (Bulgary Act) ပါဝင်နေသည်။ ထူးဆန်းသလို ရယ်စရာလည်း ကောင်းပါသည်။\nသို့သော် ကိုမြင့်အောင်က တစ်ဖက်သတ် စွပ်စွဲခံရသည့် ပုဒ်မများအကြောင်း သိပ်မပြောပါ။ လောကဓံကို ကြိတ်မှိတ်ခံသည်။ ထောင်ထဲတွင် အားကစားကိုတော့ ဂရုစိုက်တတ်သည်။ အမှု လက်ကျန်တွေ အတွက်တော့ ထောင်တွင်း စစ်ကြောရေးကို ရင်ဆိုင်နေရဆဲဖြစ်သည်။ သတင်းတပ်ဖွဲ့မှ တာဝန်ရှိသူ တစ်ယောက်က သူရုံးထွက်မရှိသည့် နေ့များတွင် လာစစ်သည်။ သူ၏ နိုင်ငံရေး ခံယူချက်နှင့် သဘောထား အမြင်ကို တောင်းခံသည်။ ကိုမြင့်အောင်က သူ့ယုံကြည်ချက်နှင့် ပတ်သက်၍ နည်းနည်းမှ မလျှော့။ သူ့အမှုတွေက လွှတ်ပေး၍ရသည့် အနေအထားမှာ ရှိကြောင်း အရိပ်အမြွက်ပြော၍ သူ့ယုံကြည်ချက်ကို ချေမွရန် ကြံစည်သော်လည်း မအောင်မြင်။\nကိုမြင့်အောင်ကလည်း သူ့ကိုယ်သူ “ကျလူ”အဖြစ် သတ်မှတ်ထားပြီး ဖြစ်သည်။ အမေ့ထဘီ တစ်ထည်ကြောင့် သူခိုးဟုစွပ်စွဲပြီး ထောင်ချရင်လည်း ချပါစေတော့။\nထိုတစ်ညနေသည် အင်းစိန်ထောင် အတွက် ထူးထူးခြားခြား ဖြစ်နေသည်။ ညနေ ၇နာရီ ကျော်ပြီဖြစ်သော်လည်း လူစစ်ဆေး တန်းစီနေသည့် အကျဉ်းသားများကို တန်းဖြုတ်ခွင့်မပေး။ အမှန် တကယ်တော့ ညဂျူတီ ၀င်လာသည့် ၀န်ထမ်းများက “ထောင်ပိတ်လူပေါင်း”ကိုက်ပြီဆိုလျှင် “ထောင်ပိတ် သံချောင်း”ခေါက်ကာ နေ့ဝန်ထမ်းများထံမှ တာဝန်ကို လွှဲပြောင်းယူရစမြဲဖြစ်သည်။ ယခု ၇ နာရီကျော် ၈ နာရီနီးပါးရှိပြီ ဖြစ်သော်လည်း တန်းမဖြုတ်။ သံချောင်းမခေါက်။\nလူတွေက ထိုင်ရလွန်း၍ ညောင်းညာကုန်ကြပြီ။ ၀န်ထမ်းတွေက လူပေါင်းလာရေလိုက်၊ ပြန်သွား လိုက်နှင့် အလုပ်ရှုပ်နေသည်။\nထောင်မှာ တစ်ခုခု ဖြစ်နေတာတော့ သေချာသည်။ အကျဉ်းသားတွေကတော့ ထင်ရာမြင်ရာတွေကို တစ်ယောက်တစ်မျိုး ပြောဆိုနေကြသည်။ ည ၉နာရီတွင် မိန်းဂျေးလ် (Main Jail) တာဝန်ခံထောင်မှူး ကိုယ်တိုင် လူလာရေတွက်သည်။ ပြီးတော့ တန်းဖြုတ်ပေးလိုက်သည်။ လူတွေက ၀မ်းသာအားရဖြင့် အိပ်ရာတွေ ခင်းနေကြသည်။ ထိုအခိုက် ထောင်မှူးကြီး ရောက်လာပြီး လူပေါင်း မကိုက်၍ အားလုံးကို ပြန်ထိုင်ခိုင်းသည်။ ထောင်ပိုင်လေး ဦးဇော်အုန်းကိုယ်တိုင် လာစစ်ဆေးသည်။ သို့သော် လူပေါင်းက မကိုက်ညီပြန်။\nဤသို့ဖြင့် လူရေတွက် စစ်ဆေးသည့် အရာရှိအဆင့်က ကြီးသထက် ကြီးလာသည်။ အကျဉ်းသား တွေမှာလည်း တန်းဖြုတ်လိုက်၊ ပြန်ထိုင်ခိုင်းလိုက်နှင့် ည၂နာရီကျော်လာပြီ။ သို့သော် လူတစ်ယောက် ကတော့ ပျောက်ဆုံးနေဆဲ ဖြစ်သည်။\nထောင်လေးဖက် လေးတန်မှ မီးမောင်းကြီးများကို ဖွင့်လိုက်ကြသည်။ တစ်ထောင်လုံး ထိန်ထိန် လင်းသွားသည်။ အပြင်ဘက်မှ အင်အားဖြည့် ၀န်ထမ်းတွေ ၀င်လာကြသည်။ လူရှာရန် စစ်ခွေးတွေလည်း ခေါ်လာကြသည်။ အဆောင်တိုင်းတွင် ခွေးဟောင်သံများ ဆူညံသွားသည်။\nအကျဉ်းဦးစီး ၀န်ထမ်းများက သစ်ပင်တွေပေါ် ရှာဖွေကြသလို ချောင်ကြိုချောင်ကြားတွေကိုလည်း ပိုက်စိပ်တိုက် ရှာဖွေကြသည်။ ဘာမှမတွေ့။ မည်သည့် သဲလွန်စမှမရ။ ၀န်ထမ်းတွေ အလုပ်ကြီးဝင်းထဲ ရှာကြပြန်သည်။ ဘာမှမရှိ။ စူးရှလင်းထိန်သည့် မီးမောင်းကြီးများကတော့ ထောင်အုတ် တံတိုင်းပေါ်တွင် ရွေ့လျား ကစားနေကြသည်။\nလင်းအားကြီး အချိန်တွင် ထောင်ပိုင်ကြီးနှင့် အချုပ်ရုံး ၀န်ထမ်းများ ရောက်လာကြပြန်သည်။ အကျဉ်းသား တစ်ဦးချင်းစီကို ထောင်နံပါတ်တွေနှင့် အမည်တွဲပြီးခေါ်ကာ စစ်ဆေးကြသည်။ အခြေအနေက ဆိုးသထက် ဆိုးလာသည်။ သန်ခေါက်ထက် ညဉ့်မနက်တော့။ ညနေ ၅ နာရီမှ တန်းစီခဲ့ရသော အကျဉ်းသား အားလုံးသည် နောက်တစ်နေ့ နံနက် ၇နာရီအထိ တန်းဖြုတ်ခွင့်မပေး။ အဖြေကတော့ တစ်စတစ်စ ပီပြင်လာသည်။ သတင်းတွေက လေနှင့်အတူ အားလုံးထံ ရောက်လာ ကြသည်။\nအင်းစိန်ထောင်ထဲမှ လူတစ်ယောက် ထွက်ပြေး လွတ်မြောက်သွားသည့် သတင်းမှာ သေချာသွားပြီ။\nထိုအကျဉ်းသားမှာ သာမန် ရာဇ၀တ် အကျဉ်းသား မဟုတ်။ နိုင်ငံရေး လှုပ်ရှားမှုများနှင့် ပတ်သက်၍ ပြစ်တင် စွပ်စွဲခြင်း ခံထားရသော ၅(ည) အကျဉ်းသား တစ်ယောက်၊ အတိအကျ ဆိုရလျှင် အချုပ်ဆောင် (၁)တွင် နေထိုင်သည့် ပုဇွန်တောင်သား ကိုမြင့်အောင်။\nအရှေ့တောင် အာရှတွင် အကြီးဆုံးနှင့် အလုံခြုံဆုံးထောင်ဟု တင်စားကြသော အင်းစိန်ဗဟို အကျဉ်းထောင်မှ အကျဉ်းသား တစ်ဦး ထွက်ပြေး လွတ်မြောက်သွားခဲ့ပြီ။\nကိုမြင့်အောင် ဘယ်လို လွတ်မြောက်သွားတာလဲ။\nအကျဉ်းထောင် တစ်ထောင်လုံးမှ တာဝန်ရှိ ပုဂ္ဂိုလ်များ အားလုံးရော၊ အကျဉ်းသား အားလုံးပါ ကိုမြင့်အောင်ထောင်မှ မည်သို့မည်ပုံ လွတ်မြောက်သွားသလဲ သိချင်နေကြသည်။\nကိုမြင့်အောင် လွတ်မြောက်သွားပုံက တော်တော်ထူးဆန်းပါသည်။\nသတင်းတပ်ဖွဲ့က ပုဇွန်တောင် NLDမှ ကိုမြင့်အောင်ကို နိုင်ငံတော်အား အကြည်ညိုပျက်စေမှုနှင့် တရားစွဲရုံနဲ့ အားမရဘဲ ထပ်တိုးပုဒ်မတွေနှင့် ရုံးတင် တရားစွဲနိုင်အောင် ထောင်တွင်း စစ်ကြောရေး ထပ်လုပ်နေသည်။ ကိုမြင့်အောင် လွတ်မြောက်သွားသည့်နေ့က စစ်ကြောရေး တာဝန်ယူထားသည့် ပုဂ္ဂိုလ်သည် ထောင်သို့ နောက်ကျပြီး ရောက်လာသည်။ လာတော့လည်း အလောတကြီး ဖြစ်နေသည်။\nကိုမြင့်အောင်ကို အချုပ်ဆောင်မှ ခေါ်ခိုင်းပြီး ထောင်ကျရုံးဘက်ရှိ သီးခြားအခန်းတွင် စစ်ဆေးသည်။ စစ်ဆေးတော့လည်း ဒီမေးခွန်း၊ ဒီဖြစ်စဉ်၊ ဒီအဖြေတွေပဲဖြစ်ကာ ငြီးငွေ့စရာ ကောင်းနေသည်။ ဒီဇာတ်လမ်း၏ ရည်ရွယ်ချက်ကို စစ်ဆေးသည့် ပုဂ္ဂိုလ်ရော၊ စစ်ဆေးခံနေရသည့် ကိုမြင့်အောင်ရော သိနေကြသည်။ ထိုအခိုက် စစ်ကြောရေး လုပ်နေသည့် ပုဂ္ဂိုလ် ဗိုက်နာလာသည်။ ဒီတော့ ကိုမြင့်အောင်ကို “ကိုယ်တိုင်ရေးဖြောင့်ချက်” အရေးခိုင်းပြီး အိမ်သာသွားတက်သည်။\nကိုမြင့်အောင် ကိုယ်တိုင်ရေးဖြောင့်ချက် စရေးသည်။ ရေးရင်းရေးရင်း သူ့ဘ၀သူ စိတ်နာလာသည်။ စာရေးတာ ရပ်လိုက်ပြီး စစ်ကြောရေး စားပွဲကို အမှတ်မထင် ငေးစိုက်ကြည့်လိုက်သည်။ စားပွဲပေါ်တွင် စစ်ကြောသူ၏ ဦးထုပ်နှင့်ဖိုင် လက်ပတ်နာရီကိုပါ ချွတ်ပြီး တင်ထားတာ တွေ့ရသည်။ နံရံတွင် အိတ်ကို ချိတ်ဆွဲထားသည်။ ကိုမြင့်အောင် သူ့ကိုယ်သူ ပြန်ငုံ့ကြည့်လိုက်သည်။ စပို့ရှပ်အင်္ကျီ၊ ပလေကပ်နှင့် ကတ္တီပါ ဖိနပ်နှင့် သာမန် လူတစ်ယောက်နှင့် ဘာမှမခြားနား အိမ်သာ သွားတက်နေသော ပုဂ္ဂိုလ်နှင့် အားလုံးအတူတူ။ သူ့ဦးခေါင်းတွင် အလင်းတစ်ခု ဖျတ်ခနဲ လင်းထွက်သွားသည်။ ရရှိနေသည့် အခွင့်အရေးကို ကိုမြင့်အောင်က လက်လွတ်မခံ။ သူ့အတွက် စက္ကန့်တိုင်း၊ မိနစ်တိုင်းက အရေးကြီးနေသည်။\nကိုမြင့်အောင် စားပွဲပေါ်မှ လက်ပတ်နာရီကို ခပ်တည်တည် ကောက်ပတ်လိုက်သည်။ ဦးထုပ်ကို ယူပြီး ဆောင်းလိုက်သည်။ တိုင်တွင် ချိတ်ထားသော အိတ်ကို ပခုံးတွင် ကောက်လွယ်လိုက်သည်။ အိတ်ထဲ ကြည့်လိုက်တော့ ဧည့်ကတ်ပြားပါတွေ့၍ ပိုပြီး အဆင်ပြေသွားသည်။ ဧည့်ကတ်ပြားကို ယူပြီး လည်ပင်းတွင် ချိတ်ဆွဲလိုက်သည်။ ထို့နောက် အင်းစိန်ထောင် ဗူးတံခါးကြီးသို့ အေးဆေးတည်ငြိမ်စွာ ထွက်ခွာသွားသည်။\nထောင်ဘူး တံခါးကြီးထဲတွင်လည်း ရုံးထွက်၊ ရုံးပြန်အချုပ်၊ အကျဉ်းသားများ၊ ဂျူတီချိန်းသည့် ၀န်ထမ်းများ၊ ဧည့်သည်များကြောင့် ရှုပ်ထွေး ဆူညံလျက်ရှိပါသည်။ ထောင်အပြင်ဘက်တွင် အလုပ်လုပ်ကြသော “အပြင်ဘုတ်” အကျဉ်းသားများကို ကျွေးရန် ထမင်းကားကလည်း အပြင်ထွက်ရန် စောင့်နေသည်။ ကိုမြင့်အောင် ဘူးတံခါးရှေ့တွင် ရပ်လိုက်သည်။ တံခါးသော့ အဖွင့်အပိတ် လုပ်သော ဒုတပ်ကြပ်အား ခြေဟန်လက်ဟန်နှင့် တံခါးကို ဖွင့်ခိုင်းလိုက်သည်။\nဒုတပ်ကြပ်က သတင်းတပ်ဖွဲ့မှ လူမှန်း သိသာနေ၍ ပျာပျာသလဲ ဖွင့်ပေးသည်။ တံခါးထဲရောက်တော့ ကိုမြင့်အောင်က ဧည့်ကတ်ပြားကို လည်ပင်းမှဖြုတ်ပြီး ပြန်ပေးလိုက်သည်။\n“ရုံးချုပ်က အရေးတကြီး လှမ်းခေါ်နေလို့”\nတံခါးထောင်မှူးက ဧည့်မှတ်တမ်း စာအုပ်ကို ရိုရိုသေသေ လှမ်းပေးသည်။ စာအုပ်ထဲတွင် ဘောပင် တစ်ချောင်း ညှပ်ထားသည်။ တံခါးတာဝန်ကျ ထောင်မှူးအနေနှင့် နေ့စဉ်ဝင်ထွက်နေသော လူထောင်ပေါင်း များစွာကို မှတ်မိဖို့ဆိုတာ မဖြစ်နိုင်ပါ။\n“အထွက် လက်မှတ်လေး ထိုးပေးခဲ့ပါဦးဆရာ”\nကိုမြင့်အောင်က စာအုပ်ကိုဖွင့်ကာ ဧည့်မှတ်တမ်းတွင် “မြင့်အောင်”ဟု ခပ်တည်တည်ငြိမ်ငြိမ် ရေးထိုးပေးလိုက်သည်။ အကျဉ်းဦးစီး ၀န်ထမ်း တစ်ယောက်က ဘူးတံခါး မလွယ်ပေါက်ကို သော့ဖွင့်ပေးလိုက်သည်။ ကိုမြင့်အောင် တံခါးပေါင်ကို ကျော်ပြီး ထွက်လိုက်သည်။\nလတ်ဆတ်ပြီး အေးမြနေသော အပြင်လေကို အားပါးတရ ရှူရှိုက်လိုက်သည်။ သူ့ကျောဘက်မှ တံခါးသော့ပိတ်သံကို ကြားလိုက်ရသည်။ နောက်ကို လုံးဝ လှည့်မကြည့်။ ခြေလှမ်းတွေကို ခပ်သွက်သွက် လှမ်းလိုက်သည်။ အချိန်က သိပ်မရှိ၊ ရန်ကုန်ကနေ လွတ်မြောက်ရန်လိုသည်။ မိခင် နှင့် ဇနီးကိုလည်း တွေ့ချင်သည်။ တိတိကျကျ ပြောရလျှင် နှုတ်ဆက်ချင်သည်။ ထို့ကြောင့် အိမ်ကိုတော့ ပြန်မှဖြစ်မည်ဟု ရဲရင့်စွာ ဆုံးဖြတ်လိုက်သည်။\nအိမ်ရောက်တော့ မိခင်က သူ့ကိုဖက်ငိုသည်။ “ဖြစ်ရလေသားရယ်”ဆိုပြီး မချိတင်ကဲဆိုသည်။ ခွဲခွာရတော့မှာကို သိပြီး သူ့မျက်နှာကို အထပ်ထပ် နမ်းသည်။ ဇနီးဖြစ်သူကတော့ မျက်ရည်ဝဲလျက် အံကို တင်းတင်းကြိတ်ထားပြီး စကားတစ်ခွန်းမှမဟ။ သူ့ကို အကောင်းဆုံး ထမင်းနှင့်ဟင်း ခူးခပ် ကျွေးသည်။\nကိုမြင့်အောင်က မြိန်ရှက်စွာ စားသည်။ ပြီးတော့ ကလေးတွေကို နှုတ်ဆက်သည်။\nဘယ်အချိန်မှ ပြန်တွေ့ရမည် မသိ၍ နှစ်သိမ့်ရန် စကားလုံး ရှာမရ။\nထို့နောက် ဇနီးသည် ပေးလိုက်သော ငွေကို တင်းတင်းကျပ်ကျပ် ဆုပ်ကိုင်ကာ ထွက်ခွာ သွားတော့သည်။\nရန်ကုန်မှ ထိုင်းနယ်စပ်သို့ ကိုမြင့်အောင် ရောက်ရှိသွားပြီးနောက် အင်းစိန် ဗဟိုစံပြ အကျဉ်းထောင်တွင် ထူးခြားသည့် အမိန့်တစ်ခု ထွက်လာသည်။\n“ထောင်ထဲတွင် ကတ္တီပါ ဖိနပ်မစီးရ”\nထိုအချိန်မှစပြီး ထောင်ပိုင်ကြီးကလည်း အင်းစိန်ထောင်ကို အရှေ့တောင် အာရှတွင် အလုံခြုံဆုံးနှင့် အကြီးမားဆုံး ထောင်ဟု မပြောတော့။ အချုပ်ဆောင် အကျဉ်းသားများကိုလည်း တခြားနေရာ ခေါ်ကာ စစ်ကြောရေး လုပ်ခွင့် မရှိတော့။ ကိုမြင့်အောင်၏ အကြောင်းကိုလည်း ၂၅နှစ်ကြာသည့်တိုင် မည်သူမှ မပြော၍ မကြားရတော့ပေ။


ဘယ်ဘက် ကလွန် တာလဲ | Myanmar Gazette News Media Forum Network\nHome » Celebrity » ဘယ်ဘက် ကလွန် တာလဲ\nဘယ်ဘက် ကလွန် တာလဲ\nPosted by ဘဘ on Jan 9, 2011 in Celebrity, Gossip, Rumor, Myanma News, News | 28 comments\nဘယ်ဘက် ကလွန် တာလဲ။ ဝေဖန်ပေး ကြပါဦး။http://www.youtube.com/watch?v=dlJowRAOzcQ\nအသံဖိုင် တွေကိုပြောတာ။ Photoတွေ ကိုမဟုတ်ပါ။ (Photo က အင်း ….. ကောင်းပါတယ်)\nကြည့်တဲ့လူဘက်က လွန်တာပါ ဟီး ဟီး။ ၀တ်တဲ့လူဘက်က ချိုးခြံချွေတာရေး သဘောပါ။\nဘယ်ဖက်က မှမလွန်ပါဘူး လှပါတယ်\nသူတို့ဆိုလိုတာက… အဲဒီအသံဖိုင်မှာပါတာကို ပြောတာဗျ..။\n၀ိုင်းဆုခိုင်သိန်းနဲ့.. ဟိန်းဝေယံနဲ့ ၂၀၀၈က ခိုးရာလိုက်ဖြစ်ကြတာကို… ဟိန်းဝေယံအဖေက .. ၀င်ပြောနေတဲ့အသံဖိုင်ပါ..။\nအသံဖမ်းသူ..ဖြန့် သူက.. ၀ိုင်းဆုခိုင်သိန်းဖြစ်ဖို့များတယ်..။\nအဲဒီအချိန်က .. ကောင်လေးက .. ၁၉နှစ်..။ ကောင်မလေးက .. ၂၂ နှစ်.။\nမြန်မာပြည်မျက်စိနဲ့ကြည့်ရင်… လွန်တာပေါ့နော..။ လွန်ကြတာပေါ့..။\n၀ိုင်းစုခိုင်သိန်းဘက်က ဖြန့်တာ မဖြစ်နိုင်ပါဘူး ။ မိန်းမဘက်က ဒါမျိုးသတင်းထွက်ရင် သွားပြီလေ နာမည်ဆိုးကြီး ကျန်ခဲ့မှာ ။ မိအေး နှစ်ခါနာ အဖြစ်မျိုးဖြစ်အောင်တော့ သူ့ဘက်က လုပ်မယ် မထင်ပါဘူး ။\nကြည့်ရတာ … သားရှင်ဘက်က ညှိပါလိမ့်မယ် မရတော့မှ မိန်းမဘက်က နစ်နာအောင် အသံဖိုင်တွေ ဖြန့်တာ ဖြစ်နိုင်ပါတယ် ။\nဝိုင်းစိန် မတော့ နာမည် ကြံဖန် ကြီးအုံးမယ်၊ မိုးဟေကို လောက် တော့ မဆိုးသေး ဘူးပေါ့။\nရိုက်တဲ့သူ ( သေချာမြင်ရအောင်မရိုက်ဘူး ညံ့လိုက်တာ ) ဟွင်း\npost တင် တဲ. သူ လွန် ပါ တယ် ခင်း ဗျား…\nုကိုနီ http://www.vtunnel.com ကနေ youtube ကိုဝင်လို့ရတယ်ဗျ\n24 yr ,female, doctor, mandalay, burma. says:\nကြည့်လို.မရပါ access denied ပါတဲ့ဗျို.\nမဝေဖန်ချင်ပါဘူးဗျာ… သေချာ စဉ်းစားကြည့်ရင်၊ ၁၉နှစ်-၂၂ နှစ်ဆိုတာ ကျွန်တော်တို့လို လူငယ်တွေ အရွယ်ပါ… လူငယ်တွေလဲ တစ်ကြိမ်တစ်ခါတော့ မှားဖူးကြမှာပါ… ဒီလို ကိစ္စမျိုးတွေဆိုတာလဲ လူငယ်တွေ ကြားမှာ ဖြစ်လေ့ဖြစ်ထ ရှိပါတယ်… သာမန်လူငယ်တွေ အတွက်ကတော့ ဘယ်သူမှ မသိလိုက်ဘဲ ပြီးသွားမယ့် ကိစ္စပါ… ဒါပေမယ့် သူတို့က သူတို့အတိုင်းအတာနဲ့ သူတို့ အောင်မြင်နေတဲ့ Celebrity တွေ ဖြစ်နေတော့ ဒီအသံဖိုင်ဟာ သူတို့ကို တစ်နည်း တစ်ဖုံ စိတ်အနှောင့်အယှက်ဖြစ်စေမယ် ထင်တယ်ဗျာ… သတင်းတွေထဲမှာ ဆိုရင် Celebrity Gossip က တော်တော်လေးကို အရာရောက်ပါတယ်… Media တွေ လက်ထဲရောက်သွားရင်တော့ မလွယ်ဘူး… စိတ်မကောင်းစရာပါ… ဘယ်သူမပြု မိမိမှု ပဲလေ…\nဝိုင်းစု ဘက်ကတော့ လွန်မလွန်မသိပင်မဲ့သူ့အတွက် အခုချိန်မှာဒါမျိုးသတင်းထွက်တော့ နာမည်ဆိုးကြီး တစ်ခုတော့ဖြစ်ပြီးကျန်ခဲ့မှာတော့ ကျိန်းသေနေပြီ . ဟိန်းဝေယံတို့ ဘက်ကလည်း နည်းနည်းတင်စီးလွန်းတယ်လို့ ထင်တာပဲ .\nဟိန်းဝေယံ အဖေအသံကလဲ ယောင်္ကျားကြီးတန်မဲ့\nသူ့ပြန်ပြောတဲ့ စကားသံတွေကြားရတာ တာဝန်မဲ့ လိုက်တာ။\nသူ့မှာ သမီးတွေ၊ တူမတွေရောမရှိဘူးလား။\nလွန်တာ တော့ ၂ဖက် လုံး ပါပဲ။ ယောက်ကျား ပဲ မိန်းမ ခိုးပြီး ရင်တော့ ဘယ်လိုပဲ ဖြစ်ဖြစ် တာဝန်ယူရမှာပေါ့။ အဲ မိန်းကလေး ဘက်ကလဲ ”သမီး ကိုတခုခု ဖြေ ရှင်းပေး ဖို့လို့ ပြောခဲ့ တော့တမျိုး ဖြစ်နေတယ်”။ အမှန်က”သမီး ကို ယူရင်ယူ မယူရင် တရားစွဲ မယ်”ဆိုပြီးပြီပေါ့။ သိန်း၅၀၀ ပေးပြီး ကျေအေး လိုက်တယ် လို့ ကောလဟာလ(ကောလဟာလ) ကြားရပါတယ်။\nနားထောင်နေရင်း ပြောနေတဲ့ကောင်ကို လည်ပင်းညှစ်ချင်စိတ်ပေါက်လာတယ် သိလား သူမို့မစာမနာ ……..\nကောင်မလေးကိုသနားပါတယ်..။ နီးစပ်သူတွေပြောလိုက်ကြပါလား ။လိုအပ်ရင် နေ၀န်းနီ အနစ်နာခံပေးပါ့မယ်လို့\nဟုတ်တယ်ဗျာ၊ ဟိုလူကြီး က ဘဝင် ရူး ကြီး နေမယ်၊ ဒီလိုငယ်ငယ် ချောချော လေးနဲ့ များသဘော မတူ ဘူးလေးဘာလေးနဲ့။ ကျနော် ဆိုသနား တာနဲ့ပဲ\n၀ိုင်းဆုဘ၀တော့နှစ်ခါနာဖြစ်တော့မယ် နေပါစေတော့ကိုနေရယ် ဒီအတိုင်းလေးပဲ\nအသဲယားတယ်နော် နားထောင်လို့မရသေးလို့ Try again later တဲ့ ထပ်ကြိုးစားလိုက်ဦးမယ် ပြီးမှပစ်ပစ်နှစ်နှစ်ဝင်မန်းမယ်\nဒီlinkကိုနားထောင်လိုက်တော့ ၀ိုင်းစု တော်တော်အောက်သွားတယ်နော်။ အော်… ချစ်မိတော့ရှုံးတာဘဲ။


လူပျိုကြီး၊ အပျိုကြီး ကွယ်လွန်လျှင် အခေါင်းထဲ ငှက်ပျောတုန်းထည့်ရခြင်း အဓိပ္ပာယ် - Khit Lunge\nအွန်လိုင်းပေါ်မှာ အသက်၈၇ နှစ်အပျိူ ကြီး အခေါင်းထဲငှက်ပျောတုန်းထည့်ခြင်းနဲ့ပက်သက်ပြီး ထည့်ရတဲ့အနှစ်အစစ်ကို ပြောချင်လို့ပါ။ လူပျိုကြီး အပျိုကြီးသေဆုံးခြင်းနှင့် ငှက်ပျောတုံး မည်သို့ ပတ်သက်ပါသနည်း ..?\nအားလုံးလိုလို ပြောဆိုစနောက်နေကြတဲ့ ဟာသစကားလေး တစ်ခွန်းက သေရင် ငှက်ပျောတုံးဖက်နေရမယ် နော် ဆိုတဲ့ ကျီစယ်မှုလေးကြောင့် တစ်ယောက်စ တစ်ရာဆိုသလို တစ်ယောက်က စလို့ သူစ ကိုယ်စနဲ့ လူပျိုကြီး အပျိုကြီးတွေ အတွက် ငှက်ပျောတုံးက စ,စရာတစ်ခု ဖြစ်လာခဲ့တာ ထင်ပါတယ် ။\nသာမာန်အမြင်အယူအဆအနေနဲ့ ငှက်ပျောတုံးကပဲ သေသူအတွက် အဖော်ဖြစ်စေသလိုလို ၊ ဒီဘဝ အိမ်ထောင်မကျပဲ သေသွားရလို့ နောက်နောင်ဘဝတွေအတွက် အိမ်ထောင်ကျအောင် ဓာတ်ရိုက်ဓာတ်ဆင်သဘောနဲ့ ယတြာချေတာလိုလို ဒီလိုပဲ ထင်မြင်နေကြတာပါ ။ ဒီကိစ္စနဲ့ ပက်သက်ပြီး ဒီနေ့လူမှုကွန်ယက်ပေါ်မှာ မြင်တွေ့နေတဲ့ သေဆုံးသူနဲ့ ငှက်ပျောတုံး ပုံ တွေကို တချို့က ဟာသအဖြစ်နဲ့ တင်ထားကြတာ တွေ့ရပြီး တချို့ကလည်း လက်ခံစရာမရှိကြောင်း ရေးတင်ထား ကြတာ တွေ့ရတယ်။\nဘာပဲဖြစ်ဖြစ် ယခုပုံပါ အခင်းဖြစ်ရာဒေသရဲ့ အယူအစွဲက ဘယ်လိုကြောင့် အခုလို ငှက်ပျောတုံးထည့်တာလဲ ဆိုတာ တော့ မသိနားမလည်ပါဘူး ။ ဒါပေမဲ့ ငှက်ပျောတုံးဟာ လူပျိုကြီး အပျိုကြီး ဖြစ်ခြင်းနဲ့ မဆိုင်ပါဘူး ။ လူသားအားလုံး အတွက် ဥပမာပြထားတဲ့ ပစ္စည်းတစ်ခုလို့ ပြောလို့ရမယ် ထင်ပါတယ် ။ သီတဂူဆရာတော်ဘုရားကြီး ရဲ့ ဘဝတန်ဖိုး တရားတော်ထဲမှာ “ အနိစ္စ အချက် မပြတ်နှိပ်စက်တဲ့ ခန္ဓာ ဒုက္ခ အချက် မပြတ်နှိပ်စက်တဲ့ ခန္ဓာ အနတ္တ အချက်ဖြင့် မပြတ်နှိပ်စက်နေတဲ့ ခန္ဓာ ဘာများ အနှစ်သာရ ရှိသေးလည်း ။ မကြာခင် ပစ်ရတော့ မယ် ။ ငှက်ပျောတုံး အခွံတွေ ခွါ ခွါ လိုက်တိုင်း ခွါ လိုက်တိုင်း အပေါ်က တစ်ဖတ် ခွါလိုက်လည်း အခွံပါပဲ ။ နောက်တစ်ဖတ်ခွါလိုက်လည်း အခွံပါပဲ ။ ခွါရင်း ခွါရင်း နဲ့ အခွံ ချည်းပဲ ထွက်တယ် ။ အနှစ် မရပါဘူး ။ ဒီခန္ဓာကိုယ်ကြီး ဟာ ငှက်ပျောတုံး နဲ့ မခြားဘူး လို့ သဘောကျ ။\nရူက္ခန္ဓာ တစ်ဖတ် ခွါ အကာပဲ ။ ဝေဒနာက္ခန္ဓာ တစ်ဖတ် ခွါ ၊ သညာက္ခန္ဓာ သင်္ခါရက္ခန္ဓာ ၊ ဝိညာဏက္ခန္ဓာ တစ်ထပ်စီ တစ်ထပ်စီ ခွါ ၊ ခွါ ချင်တိုင်း ခွါ ၊ ငှက်ပျောတုံး လိုပါပဲ ။ အကာချည်းပဲ ထွက်တယ် ။ မကြာခင် သုဿန်မှာ ပစ်ရတော့မယ် ။ ဘာများ အနှစ် ရှိလဲ …? ဒီခန္ဓာ အနှစ် ရှိတယ် ထင်ပြီးတော့ မွမ်းမံ ပြင်ဆင်နေရင် အကာကို တွယ်တာမက်မောနေကြ တာ ။ ခန္ဓာကိုယ် ရဲ့ အနှစ်ဟာ ဘာလဲ ..? အနိစ္စ ဖြစ်တာ ဖြစ်မှန်း သိအောင် ကြည့် ။ အနိစ္စာနုပဿနာဉာဏ် ရရင် အနှစ် ။ ဒုက္ခ ဖြစ်တာ ဖြစ်မှန်း သိအောင်ကြည့် ။ ဒုက္ခာနုပဿနာဉာဏ် ရရင် အနှစ် ။ အနတ္တ ဖြစ်တာ ဖြစ်မှန်း သိအောင်ကြည့် ။ အနတ္တာနုပဿနာဉာဏ် ရရင် အနှစ်ပါပဲ ။\nအဲ့ဒါ ဘဝမှာ တန်ဖိုးရှိတဲ့ အနှစ်လို့ သဘောကျ ။ ဒီအနှစ်ကို ရရင် လူ့ဘဝမှာ နေရကျိုး နပ်ပြီ ။ သေရကျိုး နပ်ပြီ ။ ဒီအနှစ်မှ မရရင် ဘဝမှာ နေရကျိုးလည်း မနပ် ၊ သေရကျိုးလည်း မနပ် ဖြစ်လိမ့်မယ် ´´ လို့ [ သီတဂူဆရာတော်ကြီး၏ ဘဝတန်ဖိုးစာအုပ်/နှာ ၅၇] ဟောကြားထားတာ ရှိပါတယ် ။ ဒါကြောင့် အိမ်ထောင်မကျပဲ သေဆုံးရလို့ ငှက်ပျောတုံး ထည့်ရခြင်းမှာ အကြောင်းဆက်စပ်မှု မရှိသလို သဘောမပါသည့် အပြောဟာသတစ်ခုသာ ဖြစ်ပါတယ် ။\nမူရင်းရေးသားသူ (လေးစားမှုဖြင့် ခရက်ဒစ်)


ကျွန်ုပ်တို့လူသားများခံစားနေရသောစိတ်ဖိစီးမှု | Dogs World\nစိတ်လှုပ်ရှားမှုအဆင့်တွင်ပညာပေးခြင်း - လူသားများဖြစ်ပေါ်စေသောစိတ်ဖိစီးမှု\nအန်တိုနီယို Carretero | | အထွေထွေခွေးများ\nဒီနေ့ခွေးတွေရဲ့စိတ်ဖိစီးမှုနဲ့ပတ်သက်ပြီးဒီဆောင်းပါးတွဲတွေကိုဖြည့်စွက်ဖို့ကြိုးစားသွားမှာပါ။ ၎င်းသည်အလွန်ကျယ်ပြန့်သောဘာသာရပ်တစ်ခုဖြစ်သည်။ ကျွန်ုပ်သည်၎င်းကိုတတ်နိုင်သမျှအကျဉ်းချထားရန်ကြိုးစားခဲ့ပြီး၊ ဤဆောင်းပါးတွဲများကိုကျွန်ုပ်နှင့်တိုက်ရိုက်သော်လည်းကောင်း၊ သွယ်ဝိုက်။ သော်လည်းကောင်း၊ Canibus Cognitive Training မှ Javi Gonzalez၊ ခွေးလေ့ကျင့်ရေးမှRamón Arredondo၊ Refugio El Buen Friend မှ Ana Hernandez၊ Silvia Beseran ကဲ့သို့သောသူများအားကျေးဇူးတင်ပါသည်။ ကျွန်တော့်ကိုတစ်နည်းနည်းနဲ့တစ်နည်းနည်းနဲ့သင်ပေးပြီးသင်ပေးခဲ့တဲ့ GEDVA, Sandra Ferrer (သို့) Marcos Mendoza မှ၊ ကျွန်ုပ်တို့၏တိရိစ္ဆာန်များအတွက်မည်သို့တန်ဖိုးထားသင့်သနည်း။\nဤခေါင်းစဉ်ကိုအဆုံးသတ်ရန် ယနေ့ကျွန်ုပ်သည်ခြေလေးချောင်းရှိသောသူငယ်ချင်းများဖြစ်သော US တွင် Stress ၏အသုံးအများဆုံးအာရုံစိုက်မှုအကြောင်းကိုပြောပါမည်။ ပညာပေးအနေဖြင့်ကျွန်ုပ်သည်ဖောက်သည်များအားခွေးအခြေအနေအတွက်အဓိကတာဝန်ရှိကြောင်းနေ့စဉ်နီးပါးရှင်းပြရမည်ဖြစ်သည်။ များစွာသောသူတို့သည်နားလည်ရန်ခက်ခဲသည်။ ဒီအကြောင်းကြောင့် Canine Educator အပြင်ကျွန်တော်ကိုယ်တိုင်ကိုယ်တိုင်သင်တန်းဆရာဖြစ်လာခဲ့တယ်။ ပိုင်ရှင်ကပညာမတတ်ရင်ခွေးကိုပညာပေးဖို့အရမ်းခက်တယ်။ ငါဝင်ပေါက်ဖြင့်သင်တို့ကိုစွန့်ခွာ,စိတ်လှုပ်ရှားမှုအဆင့်တွင်ပညာပေးခြင်း - လူသားများဖြစ်ပေါ်စေသောစိတ်ဖိစီးမှု။ကျွန်ုပ်တို့၏ခွေးထဲတွင်စိတ်ဖိစီးမှုရင်းမြစ်များကိုရှာဖွေဖော်ထုတ်ခြင်းသည်အခြားအရာများနှင့်အလုပ်လုပ်ခြင်းနှင့်၎င်းတွင်ရှိသည့်အပြုအမူတစ်ခုခုကိုပြုပြင်လိုပါကမရှိမဖြစ်လိုအပ်သောအရာတစ်ခုအတွက်ရှာဖွေရန်အလွန်လိုအပ်သည်။ ယခင်ပို့စ်တွင် စိတ်လှုပ်ရှားမှုအဆင့်တွင်ပညာပေးခြင်း: Stress Vငါခွေးရဲ့အခြေခံလိုအပ်ချက် (၁၁) ခုအကြောင်းပြောနေတာပါ၊ သူတို့မရှိရင်ငါတို့တိရိစ္ဆာန်ကိုဘယ်လိုဖိအားပေးနိုင်တယ်ဆိုတာကိုပါ။\nသို့သျောလညျး, ယနေ့ငါငါအကြောင်းပြောဆိုလိမ့်မယ်ငါ့အကြိုက်ဆုံးခေါင်းစဉ်များထဲမှအကြောင်းပြောသွားတော့မည်, ငါကထပ်ခါတလဲလဲ၏ငြီးငွေ့စရာအကြောင်းမရှိ, ငါကသင်၏ ဦး ခေါင်း၌နေချင်သောကြောင့်, သင်တို့ကိုငါအဘို့အသိရန်ချင်တယ် သေချာတာပေါ့၊ အဲဒါကိုအမြဲတမ်းရေတွက်ထားပါ။ သင့်ခွေးအတွက်စိတ်ဖိစီးမှု၏အဓိကအရင်းအမြစ်မှာသင်ကိုယ်တိုင်ဖြစ်သည်. ရှင်းပါတယ်.\nပြီးတော့အပြစ်ရှိတာမဟုတ်ဘူး၊ တာဝန်နဲ့ဖြေရှင်းမှုအကြောင်းပါ။ အပြစ်ရှိတယ်၊ နောင်တရမယ်၊ ကဲ့ရဲ့ရှုတ်ချမယ်၊ နုတ်ထွက်မယ်၊ ငါတို့ရဲ့တိရစ္ဆာန်တွေကိုခြယ်လှယ်ဖို့ကျွန်တော်တို့ကိုအစေခံမှာမဟုတ်ဘူး၊ သူတို့ကခေါင်းဆောင်တစ်ယောက်ရဲ့အရည်အသွေးတွေမဟုတ်ဘူး။ ခေါင်းဆောင်တစ်ယောက်ဟာမင်းရဲ့ခွေးနဲ့ရည်မှန်းချက်ပြည့်မီဖို့အတွက်သင်ဖြစ်ဖို့လိုတယ်၊ ကြိမ်, ၎င်းသည်သူနှင့်ငြိမ်းချမ်းစွာအတူနေထိုင်နိုင်ခြင်းဖြစ်သည်။\nဤစိတ်ခံစားမှုစွမ်းအင်အမျိုးအစားနှင့်အမျှများသောအားဖြင့်ကျွန်ုပ်တို့သည်ကိုယ့်ကိုယ်ကိုအလိုလိုကျေနပ်မှုကင်းမဲ့သောကိုယ်ဟန်အနေအထား၌ကျောက်ချရပ်နားမည်။ ၎င်းတွင်ကျွန်ုပ်တို့၏ခွေးတွင်အမှားပြင်ဆင်ရန်သဘောထားကိုအောက်ပါကဲ့သို့သောစကားစုများဖြင့်အတည်ပြုပါလိမ့်မည်။ သူနဲ့တူတယ်၊ သူဟာခွေးတစ်ကောင်ကိုက်တဲ့ခွေးတစ်ကောင်အဖြစ်၊ ဒီခွေးကသူဟာမိုက်မဲတဲ့သူပါ၊ သူပိုင်တာမဟုတ်ဘူးဆိုရင်ရန်သူကငါ့ဥစ္စာပဲ၊ ငါ့ခွေးဟာရူးနေတယ်၊ ။။ ၎င်းသည်ကျွန်ုပ်တို့ခွေးနှင့် ပတ်သက်၍ ကျွန်ုပ်တို့မနှစ်သက်သည့်အပြုအမူများကိုစိတ်ပိုင်းဆိုင်ရာပံ့ပိုးရန်သာမကအခြားအရာများ၌လည်းထိုအပြုအမူနှင့်အာဏာအပေါ်ကျွန်ုပ်တို့၏တာဝန်ဝတ္တရားပြင်ပသို့ရောက်ရှိရန်ကျွန်ုပ်တို့အားအထောက်အကူပြုသည်။ သူသည်ထိုကဲ့သို့သောပင်ကိုစရိုက်ဖြစ်သောကြောင့်ကျွန်ုပ်တို့ရှောင်ရှားရန်မည်သည့်အရာမျှမပြုလုပ်နိုင်ပါ။\nဤနည်းအားဖြင့်ကျွန်ုပ်တို့သည်ခွေးကိုဖြစ်သကဲ့သို့ဖြစ်အောင်ပြု ပြင်၍ မည်သည့်ပြင်ဆင်မှုမျိုးကိုမဆိုပြုလုပ်ရန်မဖြစ်နိုင်ဟုကျွန်ုပ်တို့ယူဆသည်။ ဤသည်ကကျွန်တော်တို့ကိုဖြေရှင်းနိုင်မယ့်ဖြစ်နိုင်ခြေထဲကထွက်ခွာမည်နှင့် အလှည့်အတွက်လက်ခံမှုကိုရှာတစ်မျှတမှုအဖြစ်ဆောင်ရွက်ပါသည် ကျွန်တော်တို့ရဲ့တိရိစ္ဆာန်နှင့်၎င်း၏ချို့ယွင်းချက်များ, များသောအားဖြင့်ဖြစ်သောခွေးနှင့်ကျန်းမာဆက်ဆံရေး၏ကုန်ကျစရိတ်မှာ အော်ဟစ်ခြင်း၊ နှုတ်ဖြင့်ဖြစ်စေ၊ ရုပ်ပိုင်းဆိုင်ရာအကြမ်းဖက်ခြင်း၊က, မဟုတ်ရင်မဖြစ်နိုင်သကဲ့သို့သူတို့အတူတကွငါတို့ရှိသမျှသည်အတူတကွငါတို့ဘာမှမလုပ်နိုင်ဘူးနှင့်အလှည့်အတွက်ကျနော်တို့ကိုလက်မခံနိုင်ဘူးသောခံစားချက်တိုးမြှင့်စေမည်ဖြစ်သောနောင်တ, နောင်တ, ဝမ်းနည်းခြင်းနှင့်နှုတ်ထွက်စာ၏ဖြစ်စဉ်များအဆုံးသတ်လိမ့်မည်ဟုတစ် များသောအားဖြင့်တိရစ္ဆာန်၏သက်တမ်းကိုဆိုးကျိုးသက်ရောက်စေသည့်ဖြေရှင်းချက်များအတွက်အဆုံးစွန်သောနည်းသည်များသောအားဖြင့်ဖြစ်သည်။။ ကျွန်ုပ်သည် Sevillian ဖြစ်ပြီး၊ ဥရောပရှိ Seville တွင်နေထိုင်ပြီးခွေးအများစုကိုစွန့်ပစ်ပြီးအရှိဆုံးခွေးများကိုသတ်ဖြတ်သည်။ ဒါဟာအစုလိုက်ပါပဲ။ ၎င်းသည်တိရိစ္ဆာန်များနှင့် ပတ်သက်၍ နာကျင်မှုရှိသောလူကြိုက်များသည့်ယဉ်ကျေးမှုနှင့်ဆက်နွယ်ပြီးစီးပွားရေးနှင့်လူမှုရေးနှစ်ခုလုံးကိုပေါင်းစပ်ပြီးကျွန်ုပ်တို့၏ကမ္ဘာပေါ်တွင်အခွင့်အလမ်းများဆုံးအဖြစ်ကိုထိခိုက်စေသည်။တိရိစ္ဆာန်များ.\nဒီ post ကိုအနည်းငယ်အကျဉ်းချုပ်, ကျွန်တော်တို့ရဲ့အစိတ်အပိုင်းတစ်ခုအပေါ်တစ် ဦး အလွန်မကောင်းတဲ့စိတ်ခံစားမှုစီမံခန့်ခွဲမှုခွေးနှင့်ပိုင်ရှင်နှစ် ဦး စလုံးအတွက်ပညာရေးနှင့်အလွယ်တကူဖြေရှင်းနိုင်သည့်အခြေအနေများမှအလွန်ကြီးမားသောပြဇာတ်များနှင့်မသက်မသာအခြေအနေများသို့ပြောင်းလဲသွားသည်။ အဲဒါကိုပြန်စဉ်းစားဆင်ခြင်ပါ.\nကျွန်တော့်သူငယ်ချင်းပြောခဲ့သလို ဒွန် Miguel Niebla Calderón: ဒါဟာလူသားတွေဟာမြောင်းတွေဖြစ်တယ်.\nနှုတ်ခွန်းဆက်စကားနှင့်နောက်ပို့စ်တွင်ကျွန်ုပ်သည်ဤအကြောင်းအရာနှင့် ထပ်မံ၍ ပြောမည်။ ငါသည်သင်တို့၏ခွေးကောင်းသောစောင့်ရှောက်ခြင်းနှင့်ယူပါ။\nဆောင်းပါး၏လမ်းကြောင်းအပြည့်အစုံ - ခွေးကမ္ဘာကြီး » အထွေထွေခွေးများ » စိတ်လှုပ်ရှားမှုအဆင့်တွင်ပညာပေးခြင်း - လူသားများဖြစ်ပေါ်စေသောစိတ်ဖိစီးမှု\nစိတ်မကောင်းစရာကလူအနည်းငယ်ကသာဒီအကြောင်းကိုသိကြသည်၊ သင်ရှင်းပြတဲ့အရာအားလုံးအတွက်ကျေးဇူးတင်ပါတယ်၊ အရမ်းစိတ်ဝင်စားဖို့ကောင်းတယ်၊ သင်လုံးဝမှန်ပါတယ်။\nIris ကိုကျေးဇူးတင်ပါတယ်။ သင်သိလိုသည့်မေးခွန်းများသို့မဟုတ်သိလိုစိတ်များရှိပါကကျွန်ုပ်အားဖြေကြားရန်ကျွန်ုပ် ၀ မ်းမြောက်ကြောင်းကျွန်ုပ်အားအသိပေးပါ။\nစိတ်လှုပ်ရှားမှုအဆင့်တွင်ပညာပေးခြင်း - လူသားများဖြစ်ပေါ်စေသော II စိတ်ဖိစီးမှု\nစိတ်ပိုင်းဆိုင်ရာအဆင့်တွင်ပညာပေးခြင်း - ကျွန်ုပ်တို့၏အကောင်းဆုံးခွေးကိုမည်သို့ရွေးရမည်နည်း


“အတွေးစလေးတွေ”: ဒုံရင်း အစ်စ် ဒုံရင်း . . .\nဒုံရင်း အစ်စ် ဒုံရင်း . . .\nပို့စ်မတင်ဖြစ်တာ တစ်လနီးပါးတောင် ရှိသွားပါပေါ့လား။\nပို့စ်မတင်ဖြစ်ဆို လွန်ခဲ့တဲ့လတုန်းက စိတ်ကူးချိုချိုက စာအုပ်ဈေးပွဲတော်ဆိုပြီး စာအုပ်လာရောင်းတာနဲ့ ကြုံတာကြောင့် စာအုပ်တွေ နွားငတ်ရေကျ ၀ယ်ထားဖြစ်လိုက်သကိုး။ ပင်ရင်းစာအုပ်တိုက်ကတော့ အနှီလို နယ်လှည့်ရောင်းတဲ့လူတွေကို မူရင်းတန်ဖိုးရဲ့ ၁၀ ရာခိုင်နှုန်းလျှော့ပေးပြီး တစ်ဆင့်ပြန်ရောင်းတဲ့အခါ ၅ ရာခိုင်နှုန်းကော်မရှင်ပြန်လျှော့ရောင်းဖို့ မူချထားလေရဲ့။ ဒါပေမယ့် လွန်ခဲ့တဲ့ လေးနှစ်ကျော်က ဖြိုးသာရလာရောင်းတဲ့ ပထမဆုံးအခေါက်ကပဲ ကော်မရှင်လျှော့ပေးတာကြုံဖူးသား။ နောက်တစ်ခါထပ်လာတော့ ဖြိုးသာရလည်း စာတတ်သွားတယ်ထင်ပါ့။ တိုက်ထုတ်ဈေးအတိုင်းပဲ ချပါလေရော။ နောင်နှစ်နောင်နှစ်တွေကျတော့လည်း ထိုနည်းလည်းကောင်းပဲ ကြိတ်တော့တာပါပဲ။ အံမယ် သူရို့ကြော်ငြာဆိုင်းဘုတ်က စိတ်ကူးချိုချိုစာအုပ်တိုက် စာအုပ်အထူးလျှော့ဈေးရောင်းပွဲတော်လို့ ရေးထားတာကို နယ်လှည့်အရောင်းသမား သကောင့်သားတွေက ဘယ်လိုလုပ်ကြတယ်မှတ်လဲ။ အထူးလျှော့ဈေးဆိုတဲ့ စာလုံးတွေကို တိပ်နဲ့ကပ်ပြီး ပိတ်ထားလိုက်သဗျား။ ဈေးကွက်နည်းဗျူဟာ ဘယ်လောက်မြင့်လိုက်သလဲ။ မကျေနပ်လည်း မ၀ယ်ရုံပ။ ဘာပဲဖြစ်ဖြစ် တိုက်ထုတ်မူရင်းဈေးအတိုင်း ၀ယ်ရတာကိုပဲ ဦးဟန်ကြည်တို့က ၀မ်းမြောက်ဝမ်းသာဖြစ်ပြီးသား။ အနှီလိုမှမဟုတ်ရင် တစ်ဆင့်ခံ၊ နှစ်ဆင့်ခံအရောင်းသမားတွေဆီမှာ မတန်တဆဈေးနဲ့ ၀ယ်နေရတာကိုး။\nစာအုပ်တွေ အငမ်းမရဖတ်နေရလို့ စာရေးကြဲတာလား ဆိုပြန်တော့လည်း အနှီတစ်ခုတင် မကပြန်ဘူး။ အစိုးရပညာရေးပြက္ခဒိန်အရဆိုရင် နောက်လာမယ့် ဇွန်လဆန်းမှ ပညာသင်နှစ်သစ်စပေမယ့် ဦးဟန်ကြည်တို့ အပြင်ကျောင်းတွေရဲ့ ပညာသင်နှစ်ကတော့ ဧပြီလကတည်းက စလေရဲ့။ အနှီတော့လည်း လာလတ္တံ့သော အနာဂတ်ရဲ့ခေါင်းဆောင်လောင်းလေးတွေနဲ့ ဦးဟန်ကြည်နဲ့ကတော့ တစ်နှစ်တာလုံး မပြတ်တမ်းထိတွေ့နေရရော ဆိုပါစို့။ သူရို့တွေ တစ်သက်လုံးက အရိုးစွဲလာတဲ့ Parrot learning နဲ့ Spoon feeding education ကြီးကို အမြစ်ကချွတ်ပြီး အရေခွံလဲပေးတဲ့အလုပ်ကို စာသင်နှစ်ရဲ့ ပထမလနဲ့ ဒုတိယလ နှစ်လလုံးလုံး အင်တိုက်အားတိုက် လုပ်နေရတာကလည်း စာရေးကြဲရခြင်းရဲ့ အကြောင်းပြချက်တစ်ခုပေါ့လေ။ အမှန်တော့ အကြောင်းပြဖို့လည်း သိပ်တော့ မလိုပေါင်ဗျာ။ ဘာဖြစ်လို့လဲဆိုတော့ ဦးဟန်ကြည်ကိုယ်၌က မီဂါစတားဘလော့ဂါကြီးမှ မဟုတ်ပေပဲ။ သာမညောင်ည ဘလော့ဂါပေါက်စလေးမို့ ရေးချင်ရေး၊ မရေးချင်နေ ဘယ်သူမှ အာရုံမထားတာ သေချာပါ့။ သို့ပေတဲ့ အနှီလိုလေး ကြော်ငြာဝင်လိုက်တော့ အခုမှဘလော့လာလည်ဖူးတဲ့ မိတ်ဆွေများက ဟယ်…သည်တစ်ယောက်ကဖြင့် တကယ့်မဟာ့မဟာ ဂရိတ်စူပါ ဘလော့ဂါကြီးထင်ရဲ့လို့ ထင်တစ်လုံးရသွားရင်လည်း မနိပ်ပေဘူးလားဗျာ။\nအထက်မှာပြောခဲ့တဲ့အတိုင်း စာသင်နှစ်တစ်ခု စပြီဆိုတာနဲ့ လက်ရွေးစင်ကျောင်းသား၊ ကျောင်းသူတွေ ဆားပုလင်းဦးဟန်ကြည်ဆီကို ရောက်လာကြပါလေရော။ ဆားပုလင်းဆိုတော့ အနှီဆရာအတော်ငန်မယ်ထင်ရဲ့လို့လည်း အတွေးမချော်လေနဲ့ဦး။ ဘိလပ်လို Surveillance ငါးပိလို ဆားပုလင်းဆိုတာက လူဆိုးထိန်းလို့ အနက်တွင်တာမို့ ဆားပုလင်းဦးဟန်ကြည်ဆိုတော့ လူဆိုးထိန်းဦးဟန်ကြည် မည်ပါသတဲ့။ ဆားပုလင်းဆိုတဲ့အတိုင်း ပညတ်သွားရာဓာတ်သက်ပါချက်ကတော့ လက်ရွေးစင်တပည့်တွေနဲ့ပဲ နပမ်းလုံးနေရတော့တာကိုး။\nအဘိဓာန်ထဲမှာ လက်ရွေးစင်ဆိုတာကို ဘယ်လိုအနက်ဖွင့်ထားတယ်တော့ မပြောတတ်ဘူး။ ဦးဟန်ကြည်ရဲ့ လက်ရွေးစင်ဆိုတာကတော့ သူများတကာတွေ စိတ်ကြိုက်ရွေးထုတ်ပြီးလို့ စင်ကျန်ခဲ့တဲ့ သကောင့်သားတွေကို ဆိုပါသတဲ့ဗျား။ အနှီတော့လည်း ပုဂ္ဂိုလ်ကျော်လေးတွေကို ကျောင်းစာတစ်ခုထဲတင်မကဘဲ စိတ်ဓာတ်၊ စည်းကမ်းအစ၊ဗဟုသုတကအလည်၊ ဘာသာရေး၊ နိုင်ငံရေးအထိ ဖြည့်ပေးနေရတော့ ဆရာရည်၊ ဆရာသွေးကတော့ ဘာတက်သလဲမမေးနဲ့။ ဖတ်သမျှစာကလည်း အနှီပုဂ္ဂိုလ်လေးတွေအတွက်၊ ရေးသမျှစာကလည်း အနှီပုဂ္ဂိုလ်လေးတွေအကြောင်းက မကင်းရုံတင်ဘယ်ကလိမ့်တုန်း မက်တဲ့အိပ်မက်ထဲမှာတောင် သကောင့်သားလေးတွေကိုချည်း စိတ်စွဲပြီး ဆုံးမသြ၀ါဒစကားခြွေနေရလွန်းနေလို့ အိမ်ရှင်မတောင် အိပ်မက်ထဲမှာတောင် နေရာမရရှာဘူးရယ်။\nPunk ကေဟုခေါ်သတတ် . ..\nတပည့်အများစုကလည်း ဆားပုလင်းဦးဟန်ကြည်ဆီမရောက်ခင်အချိန်အထိက ဒီဘက်ခေတ် ချာတိတ်တွေဒီဇိုင်းက အပြည့်ဗျား။ အနောက်တိုင်းမှာ Punk လို့ခေါ်တဲ့ အစုတ်ပလုတ်၊ အပေအတေ၊ ကလေကချေ၊ အုတ်ကြားမြက်ပေါက်၊ ခြုံကြားချေးယို၊ ဓာတ်တိုင်သေးပန်း၊ အလှူရှိမှထမင်းစား ( ဘာသာပြန်တာ နည်းများနည်းနေရော့သလားမသိ ) ဒီဇိုင်းတွေကိုမှ မက်မက်စက်စက် အားကျတဲ့ ကလေးတွေက ပါသေးသဗျား။ အမေရိကန်အကျဉ်းထောင်တွေမှာ ယောက်ျားချင်းလိင်တူဆက်ဆံဖို့ အဆင်သင့်ဖြစ်နေတယ်ဆိုတဲ့ သင်္ကေတအဖြစ်နဲ့ ဘောင်းဘီကိုတစ်ဝက်လျှောပြီး အတွင်းခံဘောင်းဘီ လက်တစ်ဝါးလောက် ပေါ်အောင်ဖော်ပြထားကြတာကို ဘုမသိ၊ ဘမသိနဲ့ ဇွတ်ရောအတင်းပါ အတုခိုးတဲ့ ငတိလေးတွေလည်း ပါလိုက်ချေသေး။ မှတ်မိသေးရဲ့။ လွန်ခဲ့တဲ့ ငါးနှစ်လောက်က တပည့်တစ်ယောက်က ဦးဟန်ကြည်ကို ဆရာတဲ့ ဂျစ်ပဆီတွေ မိုက်တယ်နော်တဲ့ ကျွန်တော်သဘောကျတယ်လို့ အဆိုတင်သွင်းပါလေရော။ အကြောင်းအရာ တစ်ခုခုကို ဂဃနဏမသိဘဲ စွတ်ရွတ်ပြီး ထောက်ခံတဲ့ မ၊ဆ၊လ သောက်ကျင့်ကို အင်မတန်မှ မြင်ပြင်းကတ်တဲ့ ဦးဟန်ကြည်က ဟုတ်ပါပြီဗျာ…ခင်ဗျားသဘောကျချင်လည်းကျပါ…ဒါနဲ့နေပါဦး Gypsy ဆိုတာ ဘာလဲ သိရဲ့လားလို့ မေးလိုက်တော့ ကိုယ်တော်မြတ်က ဘယ်သိလိမ့်တုန်း။ အနှီတော့မှ ဦးဟန်ကြည်က စိတ်ပေါက်ပေါက်နဲ့ Gypsy ဆိုတာ အမေရိကန်မှာ နေစရာအိမ်ခြေယာခြေ မရှိလို့ လျှောက်သွားနေရတဲ့ လူမျိုးစုတွေဟေ့…မြန်မာပြည်မှာဆိုရင်တော့ သူတောင်းစားတွေလိုမျိုးပေါ့လို့ စိတ်ပေါက်ပေါက်နဲ့ ရှင်းပြလိုက်မှပဲ ကိုယ်တော်မြတ်ပါးစပ်က ဂျစ်ပဆီသံ ပျောက်ပါလေရော။ တတ်နိုင်ဘူး။ ဒီက ဆရာလုပ်သူကလည်း မပြောမှနေရော၊ ပြောလိုက်ရင် ပိဿာလေးနဲ့ နံဘေးကို အားရပါးရ ပစ်ထည့်လိုက်သလို ဆော်ရမှ ကျေနပ်တဲ့ လူမျိုးဖြစ်နေတာကိုး။\nReady ပဲတဲ့ ကိုယ့်ဆရာ . . .\nအနှီသကောင့်သားလေးတွေကို သူရို့အားကျတဲ့ သတ္တ၀ါတွေဟာ ဘယ်လိုသတ္တ၀ါတွေဖြစ်တယ်ဆိုတာ သဘောပေါက်အောင် စကားလုံးပြင်းပြင်းနဲ့ နှစ်ခါလောက် ရှင်းပြလိုက်ရင်တော့ ကိုယ်တော်မြတ်များ အစွဲကျွတ်တာများပါရဲ့။ ကိုယ်တိုင်က အညာသားဖြစ်နေတာမို့ စကားပြောတဲ့အခါ နာမ၀ိသေသန၊ ကြိယာဝိသေသနတွေကို အားရှိအောင်ရွေးပြောတတ်တဲ့ ဗီဇရှိနေတော့ ခပ်ကောင်းကောင်း။ ကလေးတစ်ယောက် ဘောင်းဘီဖင်လျှောဝတ်လာရင် အထီးပဲဖြစ်ဖြစ်၊ အမပဲဖြစ်ဖြစ် “ ဟေ့ ဘောင်းဘီတင်ဝတ်စမ်း ဖင်ထဲကို ကြွက်ဝင်သွားမယ် ” လို့ အော်ရတာပ။ အနှီလိုမှ အော်လို့ သဘောမပေါက်ဘဲ အခွက်ပြောင်နေသေးရင် ဦးဟန်ကြည်က နောက်ဆုံးဆေးသုံးပြီး တပည့်တွေကို “ ဟေ့ မင်းတို့ စတိုးဆိုင်တွေ ရောက်ဖူးလားကွ ” လို့ မဆီမဆိုင်မေးရော။ ငတိလေးတွေလည်း မျက်စိကလည်ကလည်နဲ့ “ ရောက်ဖူးပါတယ်ဆရာ ” လုပ်ရတာပ။ ကလေးတွေဆီက အနှီလိုအဖြေရရင် “ စတိုးဆိုင်တွေမှာ ရောင်းချင်တဲ့ ပစ္စည်းကို လူမြင်အောင်ပြသလား၊ လူမမြင်အောင် ၀ှက်ထားသလား ” ဆက်လုပ်ပါလေရော။ တပည့်တွေကလည်း “ လူမြင်အောင် ပြရပါတယ်ဆရာ ” ပေါ့လေ။ အနှီတော့မှ “ သြော်…ဒါဆိုရင် မင်းတို့တွေ ဘောင်းဘီဖင်လျှော ၀တ်တာကလည်း စတိုးဆိုင်တွေမှာလုပ်သလို ရောင်းကုန်ကို လူမြင်အောင်ပြတာလား ” လို့ အပြီးသတ်အုပ်ထည့်လိုက်မှ လဒလေးတွေ အမြီးကုပ်ပြီး အကျင့်ပျောက်ကြပါလေရော။ ဟုတ်သလေ။ တကတည်း ဘောင်းဘီနောက်ပိုင်းကို တလျှောတည်းလျှောပြီး မမြင်မြင်အောင်ပြနေမှဖြင့် ရောင်းကုန်မို့ လူမြင်အောင်ပြတာပေါ့။ ဒီ့အပြင်ဘာရှိရဦးမလဲဗျာ။\nယောက်ျားဖြစ်ပြီး လက်သည်းအရှည်ထား၊ နားကပ်ဝတ်၊ လက်သည်းဆိုးပြီး ဦးဟန်ကြည်တို့ တစ်သက်နဲ့တစ်ကိုယ်မှာ မိန်းမစီးဖိနပ်လို့ သိထားတဲ့ “ ယင်းမာ ” ဖိနပ်ကိုစီးထားတဲ့ သကောင့်သားများကိုတွေ့ရင် ဦးဟန်ကြည်က “ ဟေ့ … ဘော်လီဝတ်ခဲ့လား ” လို့ မေးတာပဲ။ ဒါနဲ့တောင် မရသေးရင် “ ယောက်ျားဖြစ်ရင် ယောက်ျားအ၀တ်ဝတ်ပြီး ယောက်ျားလိုနေစမ်းပါကွာ…မီးယပ်နဲ့ သွေးဆုံးမကိုင်ချင်စမ်းပါနဲ့ ” လို့ ဆက်ပြီးတွယ်ရတာပ။ တွယ်ရက်တယ်လို့လည်း မထင်လေနဲ့။ ဒီဘက်ခေတ်မှာက အခြောက်ဏှာဗူးတွေက ခပ်များများ။ လူလေးတွေကြည့်ရင် ဖင်လေလျှော့ထားသလို ဖင်ရှူးလေးတွေနဲ့၊ ဘာကဘာမှန်းခွဲမရအောင် ခြေသလုံးနဲ့ပေါင် ၀မ်းဆက်ဖြစ်နေတဲ့ ခနော်နီခနော်နဲ့ ဖရိမ်နဲ့၊ စကားပြောရင် ကနွဲ့ကလျနဲ့ လုံးရာကပြားတဲ့ ဒီဇိုင်းဖြစ်နေပေမယ့် အမမြင်ရင် ဖြူသောမည်းသောမရှောင်ငမ်းချင်၊ အခွန်မဆောင်ရတိုင်း ဖွန်ကြောင်ချင်တဲ့ ငတိတွေချည်းမြင်မြင်နေရတော့ အလိုလိုမှ စိတ်မကြည်ရတဲ့ကြားမှာ ကိုယ့်တပည့်က အနှီလိုပုံဖမ်းလာရင် ဘာပြောကောင်းမလဲ ဒေါသတွေထွက်လိုက်သမှ အချောင်းလိုက်၊ အတောင့်လိုက်။ ယောက်ျားဆိုတာ “ ဗလငါးတန် ” ပြည့်စုံရမယ်လို့ မှတ်ထားဖူးပါရဲ့။ ဘယ့်နှာ ဒီခေတ်ရောက်မှ ကိုယ့်တိုင်းပြည်ကို သူများက လာစော်ကားလို့ ပြန်တိုက်ချင်ရင်တောင် လက်ပစ်ဗုန်းကို လက်နှစ်ဖက်နဲ့ ကိုင်ပြီးပစ်ရမယ့် မဟာ့မဟာဘုရားစူး ပုရိသကောင်းကြီးတွေ များသထက်များလာရင် ဦးဟန်ကြည်သမီးမွေးလို့မှ ပေးစားစရာ ယောက်ျားမရှိပေဘူး။\nအ၀တ်အစားတင် ဘယ်ကလိမ့်တုန်း။ ကျောင်းနေအရွယ်ကလေးတွေ အရွယ်မရောက်ခင် ရည်းစားထားကြ၊ လင်ယူသားမွေးတဲ့ အလုပ်ကို အာရုံစူးစိုက်ကြတာတွေကိုလည်း ဒီစာသင်နှစ်အစမှာတင် သြ၀ါဒတရား တွင်တွင်မြွက်ကြားပြီး ဆုံးမရသေးသပဗျာ။ ဦးဟန်ကြည်တို့ခေတ်က ကျောင်းသားအရွယ်မှာ ရည်းစားထားတယ်ဆိုတာ အတော့်ကို ဂျပိုးကျတဲ့ အကောင်တွေမှ လုပ်တာကလား။ အနှီကောင်မျိုးကိုလည်း ကျောင်းသားအများစုက ၀ိုင်းပယ်ထားတာမို့ သူရို့ခမျာ ခပ်ကုပ်ကုပ်လေး နေကြရတာကလား။ ဒါပေမယ့် ဒီဘက်ခေတ်ကျတော့ မဟုတ်ပေါင်ဗျာ။ မှတ်မိပါသေးရဲ့။ လွန်ခဲ့တဲ့ ရှစ်နှစ်ကျော်က ကျောင်းသားတစ်ယောက်ရဲ့ လွယ်အိပ်ထဲမှာ ရည်းစားစာတွေ့လို့ သူ့မိဘကို ပြောမိတော့ မိဘက ဘာပြေတယ်မှတ်လည်း။ “ ဆရာရယ် ” တဲ့ “ ဒါကတော့ ကျွန်မတို့ ငယ်ငယ်ကလည်း ထားခဲ့တာပါပဲ ” တဲ့ ။ သေရော။ ပြောတဲ့မိဘက ကျောင်းဆရာမဗျား။ အဲဒီမှာ နှစ်ခါပြန်သေရော။ ဒါတင်ဘယ်ကလိမ့်လဲ။ လွန်ခဲ့တဲ့ သုံးနှစ်တုန်းကတော့ တပည့်မတစ်ယောက်က ဘာပြောတယ်မှတ်လဲ။ “ ဆရာရယ် ” တဲ့ “ သမီးတို့ရည်းစားထားတာ ဘာဘာညာညာမဟုတ်ပါဘူး ” တဲ့ “ ရင်ခုန်ကြည့်တာပါ ” တဲ့။ ဦးဟန်ကြည် ဒေါပွလိုက်တာမှ ဘာပြောကောင်းမလဲ။ တပည့်မဟုတ်ဘဲ ကိုယ့်သမီးသာဆိုရင် နေရာမှာတင် ဖနောင့်နဲ့ပေါက်သတ်တယ်။ သူရို့ဟာက ရင်ခုန်ရုံတင်မကဘဲ ဟိုဒင်းအ၀ှာပါ ခုန်နေကြတာ ဒီကဆရာလုပ်တဲ့လူ မသိရင်ခက်မယ်။ စိတ်ပေါက်ပေါက်နဲ့ “ အေး နင်တို့ဖာသာ ရည်းစားထားချင်ထား၊ မထားချင်နေ၊ တစ်ခုပဲ မှတ်ထား မိမိပစ္စည်း၊ မိမိတာဝန် ပဲ ” လို့ ခပ်ကြမ်းကြမ်းပြောထည့်မိပါရော။ ဟုတ်သလေ။ ခေတ်ကိုက ကိုယ့်ပစ္စည်းကိုယ် တန်ဖိုးမထားတဲ့ခေတ်။ အနှီအချိန်ကစပြီး “ မိမိပစ္စည်း၊ မိမိတာဝန် ” ဆိုတဲ့ စကားက ကျောင်းသူ၊ ကျောင်းသားတွေကို နှစ်စဉ်နှစ်တိုင်း မပြောမဖြစ် ထည့်ပြောရတဲ့ သြ၀ါဒ ဖြစ်ပါလေရော။\nဦးဟန်ကြည်တစ်ယောက် ပါးစပ်ကနေ အမြှုပ်တစီစီထွက်ပြီး လိပ်ခေါင်းပါထွက်မတတ် ဆုံးမနေပေမယ့် ခြောက်တန်းလောက်ကတည်းက ရည်းစားထားလာတဲ့ ကလေးတွေကိုကျတော့ ဘယ်ဆုံးမလို့ ရတော့လိမ့်တုန်း။ သူ့ရောဂါက ကျွမ်းနေမင့်ဟာ။ သြ၀ါဒနဲ့ နားဝေးချက်ကတော့ ရှင်တော်ဘုရားရဲ့ တရားရေအေးတိုက်ကျွေးတာတောင် နားထဲမ၀င်နိုင်တဲ့ ဂိဇ္ဈကုဋ်တောင်က တီကောင်တွေနဲ့တောင် ထူရဲ့။ အနှီလိုသတ္တ၀ါမျိုးလေးတွေကျတော့ “ အေး မင်းတို့က လူမှန်းသိကတည်းက ရည်းစားထားတဲ့ သောက်ကျင့်ရနေတော့ ဆရာလည်း မတတ်နိုင်ဘူး…တစ်ခုဘဲရှိတယ် မကောင်းတာလုပ်စားတဲ့ မိန်းမထက်တော့ အဆင့်မနိမ့်စေနဲ့ ” လို့ ခပ်ပြောင်ပြောင်နှိပ်ရပြန်ရော။ ပါးချင်တဲ့နေရာပါးပြီး ထူချင်တဲ့နေရာကျတော့ သူမတူအောင် ထူကြတဲ့ ကလေးတွေက ဆရာလုပ်သူကို မျက်စိလေးတွေ ပေကလပ်ပေကလပ်နဲ့ ဘုမသိဘမသိမော့ကြည့်နေမှ “ မှတ်ထားကွ…မကောင်းတာလုပ်စားတဲ့ မိန်းမက အနှီကိစ္စအတွက် ပိုက်ဆံရသကွ…ရည်းစားထားပြီး လင်မယားလိုနေတဲ့ သတ္တ၀ါမများကျတော့ အနှီကိစ္စအတွက် ပိုက်ဆံမရတဲ့အပြင် ကိုယ့်အိတ်ထဲကပိုက်ဆံပါကုန်သေးတယ်…ဒါကြောင့် အနှီဟာမတွေက ကြက်ထက်နိမ့်တယ် ” လို့ ရှင်းရှင်းနဲ့ ဘွင်းဘွင်းကြီးကို ပြောထည့်ရတာကလား။ ဒါလောက်ပြောတာမှ နားမ၀င်၊ မလိုက်နာရင်တော့လည်း အသက်စွန့်ပြီးလာကယ်တာကို လက်မခံတဲ့ စောလူးမင်းကို ကျန်စစ်သားမင်းကပြောသလို\n“ ဒီလောက်ကယ်တာတောင်မှ အကောင်းမထင်တဲ့ မင်းဆိုးမင်းညစ်…ရန်သူ့လက်မှာ ခွေးသေသေရစ်ပေတော့ ” ပြောပြီး ပစ်ထားရုံပဗျာ။ ဒီ့ထက်တော့လည်း ဦးဟန်ကြည်တို့ မတတ်နိုင်ပေဘူး။ အနာဂတ်ရဲ့ မျိုးဆက်သစ်လေးတွေကို လမ်းမမှားအောင် ဆုံးမရတာ၊ ပဲ့ပြင်ရတာနဲ့တင် ဦးဟန်ကြည်မှာလည်း ပါးစပ်အတော်မိုက်ရိုင်းနေရပြီကော။\nဦးဟန်ကြည်တစ်ယောက် ကိုယ့်ပညာ၊ ကိုယ့်ဂုဏ်သိက္ခာ ( မများပေမယ့် နည်းတော့လည်း မနည်းဘူးပေါ့လေ ) ကိုမှမထောက် ကလေးတွေကို မကြားဝံ့မနာသာစကားလုံးတွေနဲ့ ခပ်ကြမ်းကြမ်းဆုံးမလှချေလားလို့ အပြစ်တင်မစောလေနဲ့ဦး။ အနှီစကားတွေက ကိုယ့်ခေတ်တုန်းကသာ မကြားဝံ့မနာသာရယ်။ ဒီဘက်ခေတ်မှာဖြင့် ငါးတန်းအရွယ်လောက်ရောက်ရင် အထီးအမ သံဝါသအမှုကိုတောင် ကောင်းကောင်းကြီး နားလည်ကုန်ကြပြီဗျား။ ကျန်တာတွေ ဘယ်လောက်သိနေကြမယ်ဆိုတာတော့ ကိုယ့်ဖာသာပဲ စဉ်းစားယူပေရော့။ ဒီတော့လည်း အိုးရွဲ့နဲ့တန်အောင် စလောင်းရွဲ့ပဲ ဖုံးပေးရတော့တာပ။ ကြာတော့လည်း ကိုယ့်ဖာသာကိုယ်ပြန်စဉ်းစားမိရင် သိပ္ပံမောင်ဝရဲ့ “ အင်းလေလံ ” အစမ်းစာထဲက စာတစ်ပိုဒ်ကိုပဲ ပြေးပြေးသတိရပါရဲ့။ သူ့စာပိုဒ်က -\n“ မောင်လူအေးကား ယခင်ကမောင်လူအေးတည်း။ ယခုမူကား မောင်လူအေးမဟုတ်တော့ပြီ။ လူကြမ်းတွေနဲ့ပေါင်းပြီး လူသရမ်းဖြစ်နေပြီတကား ” ဆိုလား။ ။\nဒီပို့စ်နဲ့ဆိုရင် ဦးဟန်ကြည်ရေးခဲ့သမျှ ကိုယ်ရေးကိုယ်တာ ပို့စ် ၁၀၀ ပြည့်ပါပြီ။ ရာပြည့်ပို့စ်အတွက် ဟိုဟာရေး၊ သည်ဟာရေးနဲ့ အကြောင်းအရာပေါင်းစုံရေးဖြစ်ပေမယ့် နောက်ဆုံးတော့လည်း ဒုံရင်း အစ်စ် ဒုံရင်း မူအတိုင်း နောင်တစ်ခေတ်ရဲ့ အောင်စစ်သည် ( ဟုတ်ပေါင် ) မျိုးဆက်သစ်၊ ဦးဟန်ကြည်ရဲ့ တပည့်ချစ်တွေအကြောင်းပဲ တင်မိပါရောလား။ တတ်နိုင်ဘူး။ ဦးဟန်ကြည်မှာလည်း ပညာရေးလောကသားဖြစ်ကတည်းက လူမှုရေးရယ်လို့တောင် သိပ်မှမရှိတာကလား။ ကိုယ်ရေးကိုယ်တာဆိုတော့လည်း ကိုယ်နဲပတ်သက်နေတဲ့ ပညာရေးနဲ့ လူငယ်တွေအကြောင်းပဲ ရေးရတာပဗျာ။\nPosted by Han Kyi at 11:07:00 am\nဒင်းတို့က လူစာအရင်မရှာဘူး။ ဟ၀ှာစာ အရင် ရှာကြသလို ဖြစ်နေတယ်။\nအင်းးးး ပြောတာ ပြောရတယ်။\nသူရို့အရွယ်လောက်မှာ ဒီကိစ္စတွေ မလုပ်ခဲ့မိရင် သူကြီးမင်းလို ကြီးတောင့် ကြီးမား အရွယ်ကျရင် မခက်လား။း)\nဆက်လက်ပြီးသာ သြ၀ါဒချွေ ဆရာရေ့။ သြ၀ါဒချွေရမှာက ဆရာ့တာဝန်။ နားမထောင်ဘဲ လုပ်ချင်တာ လုပ်ရမှာက သူရို့တာဝန်။ ဟာ ဟ။\n23 May 2012 at 13:07\nလာလည်ဖတ်ရကျိုးနပ်တယ် လင့်တက်မှာရောက်ဖြစ်ပေမယ့် ဆရာပိုစ့်ကိုမျှော်နေတာပါ အခုလိုဖတ်ခွင့်သိခွင့်ရလို့\n23 May 2012 at 13:11\nအနာဂတ်ပုံရိပ်ကို ဖော်ကြူးမဲ့ သူတွေကို တကယ်အားမရဖူးဗျာ တွေးကြည့်ပြီးရင်မောတယ်\nအကျိုးရှိတဲ့လုပ်ငန်းတွေကြောင့် စာရေးကြဲတာပဲ ဦးဟန်ကြည်ရယ် လေးစားပါတယ်။ ဆားပုလင်းဦးဟန်ကြည်နဲ့ လက်ရွေးစင်တပည့်များအကြောင်း၊ ဘောင်းဘီလျှောဝတ်တဲ့ သင်္ကေတအကြောင်းလေးတွေက စိတ်ဝင်စားစရာ။ 'ဒုံရင်း is ဒုံရင်း' တစ်ပုဒ်ဆိုလည်း တစ်ပုဒ်နဲ့တန်အောင် ဖတ်ခဲ့ရလို့ ကျေးဇူးပါ ဦးဟန်ကြည်ရေး)\nဆရှာ့ ဆီ အလည်လာရင် ရိုရိုကျိုးကျိုးကလေးလာမှပဲး) မဟုတ်၇င်တော့လား မလွယ်ရေးချ မလွယ် ။\n23 May 2012 at 20:01\n၀ါသနာ၊ စေတနာ၊ အနစ်နာ အပြင် ဂရုဏာ စွက်လို့ တပည့်တွေအပေါ် ထားတဲ့ ဆရာဟန့်ရဲ့ စိတ်ဓာတ်ကို လေးစားလို့မဆုံးပါဘူးဗျာ။ ခေတ်ရေစီးကြောင်းကတော့ စီးပြီးရင်း စီးရင်းမို့ သက်ပြင်း ခဏ ခဏ ချမိပါရဲ့... ဆရာရေ။\n23 May 2012 at 20:44\nဆရာရေ အရမ်းတန်ဖိုးရှိတဲ့ ပို့စ်ပါပဲ။ကလေးတွေက\nအတုခိုးမှားနေကြတာပါ။ကောင်းတာကြရင် အတုမခိုးကြဘူး မကောင်းတာဆို အတုခိုးတာမြန်မှမြန်။ဒီပို့စ်လေးကို အတုခိုးမှားနေတဲ့ လူငယ်လေးတွေကို ဖတ်စေချင်လိုက်တာ။\nဆရာ့ပို့စ်ကို ကူးသွားပြီး စာနည်းနည်းဖတ်တဲ့ ကျောင်းသားတွေကို ပေးဖတ်လိုက်ဦးမယ်။ ကျွန်တော့်ကိုလည်း ကျောင်းသားတွေက သိမှတ်ပြုရှာပါတယ်။ "ဆရာတို့က ပြောလိုက်ရင် ပိဿာလေးနဲ့ ဘေးပစ် ဆိုသလိုပဲ။ ".. တဲ့။ ကျွန်တော်က ကိုရွှေထူး ကာတွန်းထဲကအတိုင်း ပြန်ပြောဖြစ်တယ်။ ဆရာတို့ ပစ်ချင်တာ ဘေးကို မဟုတ်ဘူးကွ လို့။း)\n23 May 2012 at 21:22\n24 May 2012 at 02:37\nဟုတ်တယ်ဆရာ ခုခေတ်ကလေးတွေကို ပြောရဆိုရခက်ကိုခက်တာ..။ တခါတခါ အကုန်ဖမ်းပြီး ခြောက်လတန်သည် တစ်နှစ်တန်သည် စခန်းသွင်းပစ်လိုက်ချင်တယ်..။\n24 May 2012 at 03:07\nဦးဟန်ကြည်ရဲ့ ဒုတ်ထိုးအိုးပေါက် အရေးမှာ မျှောသွားပါတယ်ရှင့်\nဒါပေမဲ့ တပည့်တွေအပေါ် စေတနာထားလို့ ပြောတာမို့ တမာလိုမခါးဘဲ သကြားလိုချိုပါတယ်လို့...\nပိုစ့်၁၀၀မှသည် ၁၀၀၀ , ၁၀၀၀၀ စသဖြင့် များစွာ များစွာရေးနိုင်ပါစေဆရာရေ့...\n24 May 2012 at 05:18\nဆရာ မောမယ်ဆိုလည်း မောလောက်ပါပေရဲ့ဗျာ...\nသို့ကလို အမောခံပြီး ဆုံးမနေတာကိုဘဲ ကျေးဇူးတင်ဦးမည်\nအဲလိုမှ မလုပ်လို့ကတော့ သင်း တို့လေးတွေက ဘယ်လွယ်လိမ့်မည်တုန်း နုတုန်းထောင်းကာမှ လက်ပါးစပ် အညောင်းသက်သာမယ် ဆရာရေ့..။\n24 May 2012 at 06:16\nတန်ဖိုးရှိတဲ့ ပို့စ်ပါပဲ..လူငယ်တွေ သိသင့် ဖတ်သင့် တဲ့ အကြောင်းအရာတွေပါ..\nအိမ်မက်တို့ လဲ လူငယ်ဆိုပေမယ့် ဒါမျိုးတွေ သဘောမကျလှ..\nဦးပြောသလို ဒီခေတ်ယောက်ျားလေးတွေလဲ ဟိုမရောက်ဒီမရောက်..\nမိန်းကလေးတွေလဲ ကိုယ့်တန်ဖိုး ကိုယ်မထိန်းနဲ့..လူငယ်အချင်းချင်း သက်ပြင်းချနေရပါတယ်..ဦးဟန်ကြည် ပြောတာမလွန်ပါဘူး..ဒီထက်လဲ ရေးပါဦး...ဦးရေ..\nပန့် ကေ ထားတယ် ဆိုတာတော့ နည်းနည်းလွန်တယ်ဆရာ။ Formal အားဖြင့်လည်း ဘယ်နေရာမှ တိုးလို့ ဝင်တာလည်း မဟုတ်။ ဘောင်းဘီဖင်ပြုတ်တာတော့ ဆရာမြင်တဲ့ အတိုင်း ထိုင်းတွေက အဲ့လိုချည်းများတယ်။ သို့ သော် စမတ်ကျကျ ရုံးသွား၊ ကျောင်းတက်တဲ့သူတွေကျ သူ့ ဟာ နဲ့ သူ သပ်သပ်ရပ်ရပ်ပါပဲ။\nလူငယ်တွေကလည်း အတုခိုးမယ်ဆို မဟုတ်တာပဲ ခိုးတတ်ကြသလား မပြောတတ်တော့ဘူး။\nစာမရေးတာကြာလို့ အားပါးတရ ပေါက်ကွဲထားတာပဲ.. :D.. ဆရာရေ..ခေတ်ကိုက ဆုတ်ခောတ်ကိုး... အရင်က နောက်ကျမှ လုပ်တဲ့ကိစ္စတွေကို အခုမှာ တဖြည်းဖြည်းချင်း ငယ်ငယ်ရွယ်ရွယ်နဲ့ လုပ်တတ်လာကြတာပေါ့... ကျွန်ုတော်တို့နိုင်ငံရဲ့ ပညာရေးကိုမြှင့်တင်ဖို့ အဓိကကျတယ်ဗျာ..... မနေ့က သမ္မတအကြံပေးရဲ့ စကားကို နားထောင်မိပြီး... တော်တော့်ကို စိတ်ကုန်စိတ်ပျက်သွားပြီ... ပညာရေးစနစ်ကေင်းကောင်းတစ်ခု၊ နိုင်ငံကောင်းကေင်းတစ်ခု တည်ဆောက်နိုင်မယ့် အစိုးရတစ်စုဆိုတာ ဘယ်လိုမှ ယုံကြည်လို့မရတော့ဘူး.. အဲဒီတော့.. ဆရာရေ... ဒုံရင်း Will be ဒုံရင်းပဲ ဖြစ်နေဦးမှာပါ..း)\n24 May 2012 at 19:14\nအဲဒိကလေးတွေထဲမှာ သား မပါဘူးနော်\nသားက လိမ္မာတယ် အဟဲ\n25 May 2012 at 06:09\nlong waiting for your post. carry on Saya.\nwith rgds/nang myint\n25 May 2012 at 07:46\nအားရပါးရ ဖတ်ခဲ့တယ် ဆရာရေ\nအနာဂတ်ရဲ့မျိုးဆက်သစ်လေးတွေ အတွက် ရင်မော့ပါ ဆရာဟန်ရယ်..\n26 May 2012 at 09:20\nကလေးတွေကို ပြောမရဘူးဆိုပြီး ပစ်မထားပဲ အမုန်းခံ အာညောင်းခံပြီးဆုံးမပေးနေတာ ဆရာ့လိုလူမျိူးတွေများကြီး ရှိပါစေ ဆုတောင်းပါတယ်...\n26 May 2012 at 22:55\nပုံတွေကိုသဘောကျတယ်လို့အရင်ပြောပါရစေ ကိုဟန်ကြည်။ အရေးအသားတွေကတော့ ဘယ်တော့မှ မပြောင်းလဲဘူး။ လက်သံရော၊ နှုတ်သံရော ပြောင်ပါ့ဗျား။ စေတနာတွေပြင်းထန်လာရင် အဲဒီလိုဖြစ်တတ်တယ်ဆိုတာ ကျွန်တော်နားလည်ပါရဲ့ဗျာ။ ခုခေတ်ကလေးတွေ အတတ်များနေတာကတော့ သင်ယူစရာတွေကလည်း များနေတာကိုးဗျ။ ဒါပေမဲ့ ကောင်းတာကို မသင်ဘဲ မကောင်းတာကိုသာ ပိုနှစ်ခြိုက်ကြတဲ့ လူ့သဘာဝအရ မကောင်းတဲ့ဘက်သာ ခြေဦးက ပိုလှည့်ကြတာကိုး။ အမှန်ကတော့ ရှေ့ကနေ မကောင်းတာဦးဆောင်လမ်းပြနေသူတွေကို အရင် နှိပ်ကွပ်ပစ်လိုက်ရမှာဗျ။ တစ်ပိုင်းငြိမ်းတာပေါ့ဗျာ။ အခုတော့ အဲဒီလို တစ်ပိုင်းမငြိမ်းနိုင်ဘဲ အားပေးအားမြှောက်ပြုသလိုလို၊ တားမြစ်သလိုလိုနဲ့လုပ်နေတော့ တချို့ဆို အဲဒီလို လုပ်မှပဲ လူရာဝင် ထမင်းစားရသလို ဖြစ်နေပြီ။ နောက်ဆုံးတော့ ကိုယ့်ဘာသာရေငုံနှုတ်ပိတ်လုပ်ရင်း ကိုယ့်ဘာသာပဲ တစ်ပိုင်းငြိမ်းနေရတော့တာပါပဲ။ ကျွန်တော်လည်း တော်တော်မအားလို့ လာမလည်နိုင်တာ နားလည်ပေးပါဗျာ။ တောင်းပန်ပါရဲ့။\n2 June 2012 at 21:27\nအင်မတန်ကို..ထိထိမိမိနဲ့ 'ဒဲ့'မို့.ကျွန်တော်တော့ဖြင့်..သဘောခွေ့ရပါတယ်။ ကျွန်တော်တို့လူပျိုပေါက်အရွယ်က..ဆံပင်ရှည်ထားရင်ပဲ..လမ်းသရဲလို့သမုတ်ခံရသလိုပေါ့ဗျာ....အိမ်ကညီတော်မောင်လဲ...ဂျယ်တွေအပြွတ်လိုက်ခေါင်းမှာသုတ်ပီး.ခေါင်းမွေးထောင်ထားတာကိုလဲ...အင်မတန်ကိုမှ..မျက်စိဆံပင်မွှေးဆူးနေရတယ်ဗျာ....\n5 June 2012 at 01:59


အိုးဝေ: အညာကရွာ… (၁)\nအညာဒေသလို့ဆိုရင် လူအတော်များများက ခြောက်ကပ်ကပ်နဲ့ ရေအတော်ရှားတယ်လို့ ထင်ကြတာမဟုတ်လား။ ဟုတ်လည်းဟုတ်ပါရဲ့။ နေအပူတွေက ပြင်း၊ သစ်တောတွေက မရှိလေတော့ ခြောက်ကပ်ကပ်ပေါ့လေ။ ကျနော်က အဲဒီ ပူပြင်းလှတယ်ဆိုတဲ့ အညာဒေသမှာ မွေးလာတာပါ။ အညာသားပေါ့။ အဖေရော အမေရောက အညာကပါပဲ၊ အဲ သူတို့ နှစ်ယောက်လုံးကလည်း မြန်မာပြည်အလယ်ပိုင်းက သိပ်မဝေးလှတဲ့ ရွာလေး နှစ်ရွာကပါ။ ရွာအကြောင်း အိမ်အကြောင်း အလွမ်းသယ်ဦးမယ်ဗျာ။\nအဖေရော အမေရောက ကျောင်းဆရာ၊ ဆရာမတွေပါ။ တက္ကသိုလ်ဆရာ၊ ဆရာမတွေ မဟုတ်ပါဘူး။ အခြေခံပညာသင်ကျောင်းက ဆရာတွေပါ။ အဖေနဲ့ အမေက အိမ်ထောင်ပြုတာ နောက်ကျပါတယ်။ အသက် ၃၀ ကျော်မှ ပြုဖြစ်ကြတာပါ။ အပျိုကြီး လူပျိုကြီးတွေ ဖြစ်နေကြပြီလေ။ ဒီတော့လည်း ဘေးက သူငယ်ချင်းတွေက ဝိုင်းလှော်ကြရမှာပေါ့။ အဖေက ဇွဲကောင်းသလို၊ အမေက (အခုခေတ်လို ပြောရင်) ပဲများတယ်ပေါ့။ အဖေက အမေ့ကို ပိုးခဲ့ရတာ ၅- နှစ်လောက် ကြာတယ်ထင်တယ်။ အပျိုကြီးကို ပိုးရတော့ ခက်နေတာလား မသိပါဘူး။ ကျနော်ကတော့ မိဘထက် လက်စောင်းပိုထက်တယ် ပြောရမယ်။ အသက် ၂၀ ကျော်ကတည်းက ချစ်သူရည်းစားရနေတာ။ ဒါပေမယ့်လည်း အိမ်ထောင်ပြုတဲ့အချိန်ကျတော့ အဖေတို့ အမေတို့ အိမ်ထောင်ပြုခဲ့တဲ့ အသက်အရွယ်ကို မှီတော့မယ် ထင်ပါရဲ့။ အဖေတို့ရွာမှာက အရင်တုန်းကတော့ အလယ်တန်းကျောင်းရှိတယ်။ အမေရော အဖေရောက အဲဒီကျောင်းက ဆရာဆရာမတွေပေါ့။ နောက်ဆုံး အဖေက အမေရဲ့ ချစ်ခြင်းကို ရသွားတော့ ကျောင်းသားတွေကို ဆုံးမသတဲ့။ "မင်းတို့ အလုပ်လုပ်တဲ့ အခါမှာ ဇွဲကောင်းကောင်းနဲ့ လုပ်ကြကွ။ ဇွဲသာရှိရင် အောင်မြင်မှုပန်းတိုင်ဆိုတာ မဝေးပါဘူး။ အခု ငါ့ကိုပဲကြည့် နှစ်တွေ ဒီလောက်ကြာအောင် ဇွဲကောင်းကောင်းနဲ့ မင်းတို့ဆရာမကို ချစ်ခဲ့တော့ အခု အိမ်ထောင် ထူထောင်လို့ ရသွားပြီ" လို့ ပြောသတဲ့။ အမေတူတွေ (ကျနော့်အကို ဝမ်းကွဲတွေ)က ပြန်ပြန်တာ "အဲဒီတုန်းက ငါတို့မှာ သူငယ်ချင်းတွေကြားမှာ မျက်နှာပူပြီး ရှက်လိုက်တာကွာ"တဲ့။ စကားစပ်လို့ ပြောရဦးမယ်။ ကြူရတနာမောင်မြကြိုင်ရဲ့ ဝတ္ထုတို (၃) ပုဒ်လောက်ကို မြရွက်ဝေရဲ့ဘလော့ဂ်မှာ ဖတ်လို့ရတယ်။ ကြူရွာက ဆရာဦးမြကြိုင်ပါ။ သူက အဖေတို့နဲ့ လုပ်ဖော်ကိုင်ဖက် ကျောင်းဆရာပါပဲ။\nအဖေ့ရွာနာမည်က "ဗလဗ" တဲ့။ အဲသလို ဗျည်းလုံးချင်းတွေကို ရွာနာမည်ပေးထားတာ တနိုင်ငံလုံးမှာမှ ၄ ရွာလောက်ပဲရှိတယ်ဆိုလား သူများပြောတာ ကြားဖူးတယ်။ ဟုတ်မဟုတ်တော့ မသိဘူးဗျ။ "ဗလဗ" နားမှာ နောက်ထပ် ဗျည်းလုံးခြင်းတွေနဲ့ နာမည်ပေးတဲ့ ရွာတစ်ရွာရှိသေးတယ်။ "ဇယမ"တဲ့။ ကျန်တဲ့ ၂- ရွာကိုတော့ ကျနော်လည်း မသိဘူး။ အမေ့ရွာနာမည်က "နှောင်းဘ"တဲ့။ အဲဒီနားက ရွာနာမည်တွေကို မှတ်မိသလောက် ပြန်ပြောပြရရင် မထီး၊ ကျော်ထင်ကုန်း၊ ကိုရင့်ရွာ၊ ငမြာကြီး၊ ငမြာလေး၊ ကျွန်းလှယဉ်၊ အင်းမ ဆိုတဲ့ရွာတွေပါ။ အဖေတို့ရွာမှာက အခြေခံပညာ အထက်တန်းကျောင်းရှိတယ်။ ဆရာဦးမြကြိုင်လည်း ဗလဗကျောင်းက ဆရာပါပဲ။ သူ့ရွာ ကြူရွာကတော့ ဗလဗရွာနားမှာပါ။ ရွာနီးချုပ်စပ်က လူတွေကတော့ မြို့ကျောင်းသွားမတတ်နိုင်ရင် ဒီရွာပဲ လာပြီး တက်ရတာပါပဲ။ ရွာက ရေစကြိုနယ်ထဲမှာ ရှိပြီးတော့ ရွာနဲ့ နီးတာတော့ ပခုက္ကူမြို့၊ မြင်းခြံမြို့တွေနဲ့လည်း နီးတယ်။ ရေစကြိုမြို့ရယ်၊ ပခုက္ကူမြို့ရယ်၊ မြင်းခြံမြို့ကို အစက်သုံးစက်ချပြီး လိုင်းတွေဆွဲလိုက်ရင် တြိဂံလေးဖြစ်သွားတယ် မဟုတ်လား။ တြိဂံလေးရဲ့ အလယ်ဗဟိုလောက်မှာ ကျနော်တို့ ရွာတွေပဲ။ ဧရာဝတီမြစ်နဲ့ ချင်းတွင်းမြစ် ဆုံတဲ့နေရာလေးလို့ မျက်စိထဲ ပုံဖော်လို့ရပါတယ်။\nအခုလို ဝါဆို၊ ဝါခေါင်လဆို မြစ်ရေတွေတက်လို့ ရွာတွေထဲကို မြစ်ရေဝင်ပါတယ်။ အိမ်တွေက ခြေတံရှည်အိမ်တွေပါ။ ရေမဝင်တဲ့ ကာလဆိုရင် အိမ်အောက်ထပ်တွေမှာလည်း လူတွေနေကြတာဖြစ်ပြီး၊ မြစ်ရေတွေရွာထဲ ဝင်လာပြီဆိုရင်လည်း အိမ်အပေါ်ထပ်မှာ နေရပါတယ်။ အမေ့ရွာကတော့ ရွာထဲရေဝင်ရင် လူတစ်ရပ်တောင် မြှပ်ပါတယ်။ အဖေရွာကတော့ အဲသလောက်ကြီး မဟုတ်ပါဘူး။ ပြောချင်တာက ကျနော်တို့ရွာဖက်တွေက အညာဒေသဆိုပေမယ့် ကုန်းခေါင်ခေါင် ရေရှားတဲ့ အညာမဟုတ်ပါဘူး။ ကျွန်းထဲလို့ ခေါ်ပါတယ်။ အညာမှာ ပူလွန်းလို့ ရေရှားတယ်ဆိုရင် ငယ်ငယ်တုန်းက နားမလည်ပါဘူး။ တို့ရွာဖက်တွေက ရေတွင်းတွေများဆို တိမ်တိမ်လေးပါ ရေတွေများ ပေါလွန်းလို့လို့ စိတ်ထဲပေါ်ပါတယ်။\nကျနော်တို့ရွာဖက်က ကျွန်းထဲဆိုတော့ ကုန်းပေါ်အရပ်က စိုက်တာတွေနဲ့ မတူဘူးဗျ။ ကျနော်တို့ဒေသမှာ စိုက်ပျိုးတာတွေကို ပြောပြရရင် မြေပဲ၊ ပဲနီ၊ ပဲကြား၊ ဗမာဆေး (ဆေးရွက်ကြီး)၊ (ဗာဂျီးနီးယားဆေးတောင် ရွာတိုင်း မစိုက်ဘူးဗျ)၊ အဲဒါတွေပဲ အဓိကစိုက်တာပါ။ အဲ ကန်စွန်းဥတွေ စိုက်တာတွေလည်းရှိပါရဲ့။ ပြီးတော့ ကုလားပဲပေါ့။ အဲဒီကောင်တွေကတော့ မျာများစားစား မစိုက်ဘူးလို့ ထင်ပါတယ်။ ပြီးတော့ ခရမ်းသီး၊ ခရမ်းချဉ်သီး၊ ဘူး၊ ဖရုံ စတာတွေက အထူးတလည် စိုက်တယ်လည်း မဟုတ်ပေမယ့်၊ အခင်းထဲက ဆေးပျိုးခင်းလို နေရာမှာ စိုက်ထားတတ်ပါတယ်။ အိမ်ခြံဝိုင်းထဲမှာလည်း အခင်းလေးတွေ ရှိကြတာပေါ့။ ခရမ်းချဉ်သီးတွေများ အလွန်သီးတဲ့ရာသီဆို ပေါလွန်လွန်းလို့ ဝယ်သူတောင်မရှိ၊ အလကားပေးတောင် ယူသူမရှိဖြစ်ရပါတယ်။ အဲသလို ခရမ်းချဉ်သီး ပေါတဲ့ရာသီမှာဆို ကျနော်တို့ အိမ်မှာ ခရမ်းချဉ်သီး အနှစ်တွေကိုထုတ်ပြီး သိမ်းတာတွေ့ဖူးပါတယ်။ ခရမ်ချဉ်းသီးတွေက အလုံးတွေ ရွှန်းပြီး မထွားပေမယ့် စားလို့ကောင်းပါတယ်။\nအပိုင်(၂) ဆက်ဦးမယ်။ မျှော်...\nPosted by ဇနိ at 5:21 PM\nkhin oo may September 4, 2008 at 6:48 PM\n1. တို့က အသက် ၁၆ နှစ်ထဲ က ksml နဲ့ရည်းစားဖြစ်တာ. ငှင်းငှင်း။ ဇနိလောက် ကတော့ အချဉ်ဘဲ။\n2. တို.လေ ရန်ကုန် သူ မို့လို့ ထင် တယ်. စိုက် ခင်း လေး တွေ ကို သိတ် ချစ်တာဘဲ။ လက်ဆိပ် ကတော့မရှိ.။\nRepublic September 4, 2008 at 7:37 PM\nဟားဟား ..မ KOM ကြီးက ကြော်ငြာဝင်သွားပြန်ပီ ၊၊\nအညာဒေသ အရောက်နည်းတဲ့ ကျွန်တော်ကတော့ ကိုဇနိ ပို့စ်ဖတ်ပြီး ပုံဖော်နေတော့တယ် ၊၊\nTaungoo September 4, 2008 at 7:46 PM\nရွာနာမည်တွေ စိတ်ဝင်စားတယ် ကိုဇနိ။ ကျန်တဲ့ရွာနာမည်တွေ သိချင်သေးတယ်။\n“ဒလ” ကတော့ မြို့နယ်အဆင့် ဖြစ်လောက်တယ်။ နောက် တောင်ငူကနေ ပျဉ်းမနားဖက်သွားရင် လမ်းမှာ “စမ တောင်“ ဆိုတာရှိတယ်။ သာသနာ့နယ်မြေပါ။ အဲဒီတောင်နားမှာ “စမ” ဆိုတဲ့ရွာများ ရှိလေမလားပဲ။ ဖြစ်တော့ မဖြစ်နိုင်တာတွေပါ။\nkhin oo may September 4, 2008 at 7:52 PM\nတို့ အညာရောက်ဘူးတယ်။ မန်းဒလေး။ ပုဂံ. ညောင်ဦး။ မုံရွာ။ ကောင်းမှူ စေတီတော်။ ပုပါး။ မကွေ့း။ မင်းဘူး။ အမ်းတောင်ကြား။ ရုတ်တရက် မှတ်မိသလောက် memory recall လုပ်ကြည်.တာ. သြော် ကျန် သေးတယ်။ ရေနံချောင်း . တောင်ငူ.။ မိထီလာ။ တကယ် ရောက်ဘူးတယ်။ ညာ တာ မဟုတ်။ ရေနံချောင်း သိတ်လှတယ်။ တောင်တက် တောင်ဆင်းလေးတွေနဲ။။ ပြီးရင် နေပူ ရင် လေ အဝေး ကို လှမ်းကြည်.ရင် တိမ် တွေ ကွက် ပြီး နေ ညိုတယ်။ တချှိူုနေ ရာ တွေ က တိမ် တွေ နဲ့ အရိပ် ဖြစ်နေတယ်။ တိမ် တွေ ကို လှမ်းကြည်.ရင် လဲ ပုံသကန် အမျူီးူ မှူိး။ ဆင် လို မျိူု။ လူ လို မျိူး အမျိူး မျှိူး ပုံဖော် လို့ရတယ်။ ဟုတ်တယ် ဟုတ်.\nမောင်ဖြူ September 4, 2008 at 9:03 PM\nကိုဇနိရေ ကြုံကြိုက်ရင်တော့ အလည်တစ်ခေါက် ရောက်ချင်စမ်းပါဘိ။\nMoe Cho Thinn September 4, 2008 at 9:18 PM\nရေပေါတဲ့ အညာက ကိုဇနိရေ..\nအပိုင်း ၂ မျှော်ဦးမယ်လေ။\nသူ့ရွာနံမည်ကလဲ ထူးထူးဆန်းဆန်း ဗလဗ တဲ့။ တို့က နောက်တယ် ထင်လို့။ :P\nမြရွက်ဝေ September 5, 2008 at 4:05 AM\nညီမလဲ အညာသွေးပါတယ်ဗျို့။ အဖေ့ဘက်က အဖွားက အညာသူစစ်စစ်လေ။ အိမ်ထောင်ကျပြီး ရန်ကုန်မှာ တောက်လျှောက်နေဖြစ်တာခုထိဆိုတော့ ညီမတို့လဲ အညာကို မရောက်ဖူးဘူး။ အမျိုးတွေရှိတယ်။ ရွာနာမည် မေ့နေလို့။ ဖွားလေး(အဖွားညီမ အငယ်ဆုံး)ကလဲ ဆရာမဘဲ။ ရန်ကုန်ကို လာလည်တာနဲ့ကြုံလို့ ၄/၅ခါ ဆုံဖူးတယ်။ ဖွားလေးလဲ အိမ်ထောင်ကျ နောက်ကျတော့ သား၃ယောက်ရှိတာ အလတ်ကမှ ညီမနဲ့ ရွယ်တူ၊ အငယ်ဆုံးက ကိုယ့်ထက်တောင်ငယ်နေတော့ ဝါအရ "ဦးလေး"လို့သာခေါ်ရတယ် စိတ်ထဲ ကျလိကျလိနဲ့ အတော်ရီချင်သား။ မတန်ခူးရဲ့ လေနုအေးဘလော့က "အညာစကား"ကို ဖတ်မှ အဖွားတို့အိမ်က တချို့စကားလုံးတွေက အညာသုံးစကားမှန်း သိတော့တာ။ "ဂျိတ်၊ ဗိုရင်၊ ဘိတ်ဆုံး၊ ဂိုက်ပေးကြမ်း၊ အိတ်ထောင်" ဒါတွေက ငယ်ငယ်ကတည်းက ကြားနေရတော့ အညာစကားလို့မထင်မိတာ။ အဖွားက ရန်ကုန်မှာကြာပြီဆိုတော့ စကားမဝဲပေမယ့် ဖွားလေးတို့ကျတော့ အတော်ဝဲတယ်လေ။ တခုခုစကားပြောရင် "ဟုတ်လား"လို့ နောက်ကနေ ထောက်ခံရင်းပြောတာကို အညာလေနဲ့ "ဟုတ်ကဲ့လား"လို့ပြောတော့ ညီမတို့က "ဟုတ်ရဲ့လား"လို့ထင်ပြီး "ဟုတ်ပါတယ်"ဆိုပြီး ပြန်ပြန်ရှင်းပြရတယ်။ ကိုယ်ပြောတာဘဲ မယုံလို့များလားလို့။:D\nကိုဇနိပြောမှဘဲ "ကြူရတနာမောင်မြကြိုင်"စာအုပ်ကို ဆက်ရိုက်ဖို့ သတိရတယ်။ ဝတ္ထုတိုပေါင်းချုပ်လေ။ အရမ်းဖတ်လို့ကောင်းတယ်။ တစ်အုပ်လုံးဆိုရင် အတော်ရိုက်ယူရမှာ။ ဆရာဦးမြကြိုင်က ကိုဇနိ အဖေရဲ့ အသိလား?။ အိ!! အင်တာနက်ခေတ်ကြီးမှာ ကမ္ဘာကြီးက ကျဉ်းလွန်းမက စိပြီးထပ်နေတာပေါ့။:P\nပီတိ September 5, 2008 at 7:50 PM\nကြူရတနာမောင်မြကြိုင်ရဲ့ ၀တ္ထုတွေကို အင်မတန် ကြိုက်ခဲ့တယ်။ သူ့ရဲ့ ၀တ္ထုတို ပေါင်းချုပ်ကို ငယ်ငယ်တုန်းက ပြန်ကြားရေး စာကြည့်တိုက်ကနေငှားဖတ်ဖူးတယ်...


Myanmar man held after bomb threat\nTue Oct 28, 2:31 am ET AFP\nphoto shows Myanmar police officers on patrol in Yangon.\nYANGON (AFP) – A man has been arrested in Myanmar after makingaphone call threatening to blow up government offices, state media said Tuesday, as security remained high afterastring of blasts in Yangon.\nTin Myint, 41, was held on Friday, the New Light of Myanmar newspaper reported, three hours after he allegedly threatened to blow up the offices ofapro-junta organisation andalocal police station in downtown Yangon.\nThe paper did not mention his motive for the threats.\nTin Myint's arrest came afterasuspected bombmaker accidentally blew himself up on October 19 at his home in Yangon in the latest inaspate of blasts in the military-ruled nation.\nMyanmar saw four bomb blasts last month, one of which killed two people and wounded 10 atavideo cafe northeast of Yangon. Authorities later arrested an ethnic Karen rebel fighter in connection with the bombing.\nThe ruling junta has in the past blamed explosions on armed exile groups or ethnic rebels who have been battling the military rulers for decades, but the regime has also started pointing the finger at democracy activists.\nState-run media in September accused two members of detained democracy leader Aung San Suu Kyi's National League for Democracy (NLD) of bombing pro-government offices in July.\nThe NLD wonalandslide victory in 1990 elections, but the junta never allowed it to take office and Aung San Suu Kyi has been under house arrest almost constantly since.\nBY ရဲရင့်ငယ်(ကနေဒါ) ... 10/28/20080အကြံပြုခြင်း\nDaniel Cowart,20 (Bells, Tenn. )နှင့် Paul Schlesselman,18 (West Helena, Ark., )တို့\nOnline မှာတွေ့ခဲ့သည်။...သူတို့ကိုJacksonမြို့အပြင်ဖက်(75 miles east of Memphis, Tennessee)မှာဖမ်းဆီးမိခဲ့တယ်လို့ဖက်ဒရယ်ရဲအဖွဲ့ကတနလာင်္နေ့ကထုတ်ဖေါ်ပြောကြားလိုက်သည်။\nစစ်ဆေးချက်များအရ၊စာသင်ကျောင်းမှအမေရိကန်လူမဲ၁၀၀ကျော်ကိုသတ်ရန်ကြံစည်မှု(၈၈ယောက်နှင့်၁၄ယောက်ကိုခေါင်းဖြတ်လုပ်ကြံရန်စီစဉ်သည်ဟုဆိုသည်)၊အပြင်Sen. Barack Obamaကိုလုပ်ကြံရန်ကြံစည်မှုတို့ကိုတွေ့ရှိခဲ့ရသည်။\nညစာစားပွဲဝတ်စုံအဖြူရောင် ၀တ်ဆင်၍ဦးထုပ်ဆောင်းထားပြီး၎င်းတို့ကားကိုSen. Barack Obama\n၈၈နှင့်၁၄သင်္ကေတသည်(white power movement)အမှတ်အသားဖြစ်သည်။\n(The number 88 is shorthand for “Heil, Hitler” — H is the eighth letter in the alphabet —\nand 14 signifiesa14-word mantra among white supremacists:)\nSen. Barack Obama သည် မေ၂၀၀၇ Hillary Clinton နှင့်ယှဉ်၍အရွေးခံရန်ရာထားသည့်အချိန်မှစ\nရသူဖြစ်သည်။Sen. Barack Obama အားလုပ်ကြံရန်ကြံစဉ်မှုမှာဒါပါနှင့်ဆို၃ခုမြောက်အမှုဖြစ်သည်။\nJohn Maccain ကအမေရိကန်တို့၏ကြီးမြတ်မှုကိုတင်စားမဲဆွယ်တတ်ပြီး၊Barack Obama ကစီးပွား\nရေးပြုပြင်ပြောင်းလဲရေးဖြင့်မဲဆွယ်သည်။ဖေါ်မြူလာအရဆိုလျှင် Barack Obama ပဲအနိုင်ရပေလိမ့်မည်။\n(အဖြူ)များကကြိုက်နှစ်သက်သော်လည်း၊အဖြူအမဲကပြားဖြစ်သူ Barack Obama ကိုလူမည်းတယောက်\nအဖြစ်လက်မခံသောအဖြူအချို့လည်းရှိသည်။ထို့ကြောင့် Barack Obama သာသမ္မတဖြစ်ခဲ့လျှင်၎င်းအား\nကိုသက် အောက်တိုဘာ ၂၈၊ ၂၀၀၈\nကိုစိုး အောက်တိုဘာ ၂၈၊ ၂၀၀၈\nယင်း ၀န်ကြီး ဦးဥာဏ်ဝင်းသည် တရုတ်နိုင်ငံ ဘေဂျင်းမြို့တွင် ကျင်းပသည့် အာရှ-ဥရောပ (အာဆမ်)အစည်း အဝေး တက်ရောက်ပြီးနောက် ပြုံယမ်းသို့ ထွက်ခွာလာခြင်းဖြစ်ကြောင်း ရန်ကုန်ရှိ အစိုးရ တာဝန်ရှိသူတဦးကို ကိုးကား ၍ အေပီသတင်းကလည်း ရေးသားသည်။ မြန်မာစစ်အစိုးရ နိုင်ငံခြားရေးဝန်ကြီး ဦးဥာဏ်ဝင်း\nအေးလဲ့ အောက်တိုဘာ ၂၈၊ ၂၀၀၈\nအေးချမ်းမြေ့ အောက်တိုဘာ ၂၈၊ ၂၀၀၈\nအင်္ဂါနေ့၊ အောက်တိုဘာလ 28 2008 17:31 - မြန်မာစံတော်ချိန်\nနယူးဒေလီ။ ။ စွမ်းအားမြှင့် မြန်မာကျောင်းသား စစ်သည်တော်များအဖွဲ့ (VBSW) ဟုခေါ်သော လျှို့ဝှက် သိပ်သည်းလှသည့် အဖွဲ့က အောက်တိုဘာလ ၁၉ ရက်နေ့က ရန်ကုန်မြို့ ဆင်ခြေဖုံးဒေသ ရွှေပြည်သာတွင် သေဆုံးသွားခဲ့သူမှာ သူတို့ အဖွဲ့ဝင်ဖြစ်ကြောင်း ၀န်ခံ ကြေညာလိုက်သည်။\nအင်္ဂါနေ့၊ အောက်တိုဘာလ 28 2008 10:21 - မြန်မာစံတော်ချိန်\nနယူးဒေလီ။ ။ ဗုဒ္ဓဘာသာ သာသနာအကျိုး ဆောင်ရွက်သည့် ထင်ရှားသော ရှင်သူမြတ်များအား ပေးအပ်သည့် ဂုဏ်ထူးဆောင် ဒေါက်တာဘွဲ့တခုကို အိန္ဒိယနိုင်ငံ နာလန်ဒါ ဗုဒ္ဓတက္ကသိုလ်က သီတဂူဆရာတော် ဦးဉာဏိသရအား ယနေ့ ပေးအပ်ချီးမြှင့်လိုက်သည်။\n''သီတဂူဆရာတော် ဘုရားကြီးက နိုင်ငံတကာမှာ ဟောတယ်၊ ပြောတယ်။ အိန္ဒိယမှာ ရောက်နေတဲ့ စာသင်သား ရဟန်းတော်တွေကိုလည်း နှစ်စဉ် ဒေါ်လာ ၁၀၀ စီ လှူတယ်။ ပြည်တွင်းမှာလည်း သာသနာပြုပြီး လူတွေအကျိုးကို ဆောင်ရွက်နေတာဆိုတော့ ဆရာတော်ရဲ့ ဆောင်ရွက်ချက်တွေကြောင့် ဒီဘွဲ့ကို ပေးတာပါ'' ဟု သူက ထပ်ပြောသည်။\nအခမ်းအနားတွင် သီတဂူဆရာတော်ကြီးက ထေရ၀ါဒနှင့်ပတ်သက်ပြီး အင်္ဂလိပ်ဘာသာဖြင့် ဟောကြားခဲ့သေးသည်။\nသီတဂူဆရာတော်ကြီးအား အနီးကပ် ကူညီပေးနေသည့် အရှင် ဦးနန္ဒ၀ံသ ''ဒီဘွဲ့တံဆိပ် ဆပ်ကပ်ခံရတာနဲ့ ပတ်သက်ပြီး ဆရာတော်ဘုရားကြီး သဘောထားကတော့ နာလန်ဒါဆိုတာက တချိန်က ပညာအရာမှာ ဧဒင်္ဂ ရခဲ့တဲ့ ရှင်ဿာရိပုတ္တရာ ကိုယ်တော်မြတ် မွေးဖွားရာ နေရာဖြစ်တဲ့ ဒီလိုနေရာမှာ ဘွဲ့ယူရတဲ့အတွက် အလွန်ဝမ်းမြောက်ကြောင်း ပြောသွားပါတယ်'' ဟု မိန့်ကြားသည်။\nဆရာတော်သည် မြန်မာနိင်ငံက ချီးမြှင့်သည့် အဂ္ဂမဟာပဏ္ဏိတ ဘွဲ့တံဆိပ်တော်ကို ရရှိပြီးဖြစ်သလို ထိုင်းနိုင်ငံ ဘန်ကောက်မြို့ Chulalongkorn တက္ကသိုလ်မှ ဒေါက်တာဘွဲ့ Ph.D, D.Lit တခုလည်း ရရှိခဲ့သေးသည်။\nသီတဂူ ကုသိုလ်ဖြစ်ဆေးရုံ၊ နိုင်ငံတကာ သီတဂူ ဗုဒ္ဓဘာသာ ဘုန်းတော်ကြီးကျောင်းနှင့် ရေလှူဒါန်းရေး စီမံကိန်းကို ထူထောင်ခဲ့သူအဖြစ် ဆရာတော်သည် ကျော်ကြားသည်။ ထို့အပြင် နိုင်ငံပေါင်း ၄၀ ကျော်သို့ လှည့်လည်ကာ ဗုဒ္ဓသာသနာ ပြန့်ပွားရေး ဟောကြားမှုများလည်း လုပ်ဆောင်ခဲ့သည်။\nယခုနှစ် မေလဆန်းတွင် တိုက်ခတ်ခဲ့သည့် နာဂစ်မုန်တိုင်းကြောင့် ဘေးဒုက္ခကျရောက်ရာ ဧရာဝတီတိုင်းအတွင်း လိုက်လံကာ အကူအညီများ ပေးခဲ့သလို စာသင်ကျောင်း ၅၀ ကျော် ပြန်လည်တည်ဆောက်နိင်ရေး အလှူခံ ကြီးကြပ်ပေးနိုင်ခဲ့သည်။\nဆရာတော်ကြီးအား ပဲခူးတိုင်း သဲကုန်းမြို့တွင် ၁၉၃၇ ခုနှစ် ဖေဖော်ဝါရီလ ၂၃ ရက်နေ့တွင် မွေးဖွားခဲ့ခြင်းဖြစ်သဖြင့် ဇာတိကို အစွဲပြုကာ သဲကုန်းဆရာတော်အဖြစ်လည်း လူသိများသည်။\nပီတာအောင်/ ၂၈ အောက်တိုဘာ ၂၀၀၈\n‘အာဏာရှင်ကြီးစိုးမှုမှောင်ရိပ်’ ဟု အမည်ပေးထားသည့် ယင်းအစီရင်ခံစာ၌ အမျိုးသမီးနှင့် မိန်းခလေးငယ်များ လူကုန်ကူးခံနေရမှု၊ ပညာရေးတွင် သမီးမိန်းခလေး၏ ပညာရေးကို သားယောက်ကျားလေး၏ ပညာရေး လောက်ဦးစားပေးမခံရမှု ၊ ကျန်းမာရေးစောင့်ရှောက်မှုဆိုးဝါးသဖြင့် အမျိုးသမီး(၁၂)ဦးတွင် (၁) ဦး ကိုယ်ဝန် ဆောင်နေစဉ် သေဆုံးနေရမှုနှင့် ကျေးလက်နှင့်တိုင်းရင်းသားဒေသများ၌ နအဖ စစ်တပ်၏ အမျိုးသမီးများအပေါ် လူ့အခွင့်အရေးချိုးဖောက်မှု များကို ဒေသခံအမျိုးသမီးများနှင့် တွေ့ဆုံမေးမြန်းချက်များနှင့် တကွ တင်ပြ ထားသည်။ ထို့ပြင် အာဏာရှင်စနစ်ကို ကျယ်ကျယ်ပြန့်ပြန့်ကျင့်သုံးနေမှုကြောင့် မြန်မာ့လူမှုအသိုင်းအ၀န်း၌ အမျိုးသား များလွှမ်းမိုးနေပြီး စစ်တပ်သည် မြို့တိုင်း၊ ရွာတိုင်း၊ အုပ်ချုပ်ရေးအဆင့်တိုင်း၊ အသင်းအဖွဲ့တိုင်းကိုပါ ထိန်းချုပ်ထားကြောင်း လတ်တလော ရေးဆွဲအတည်ပြုထားသည့် အခြေခံဥပဒေသည်လည်း ကျား၊မတန်း တူရေးကိုအာမခံချက် မပေးရုံသာမက အမျိုးသားများကြီးစိုးသည့် စစ်တပ်ကို လွှတ်တော်အရပ်ရပ်တွင် လေးပုံတပုံချုပ်ကိုင်ရန် သတ်မှတ်ထားသည်ဟုလည်း ဝေဖန်ထောက်ပြထားသည်။\nNEJ/ ၂၈ အောက်တိုဘာ ၂၀၀၈\nအနောက်နိုင်ငံများရှိ မြန်မာစစ်သံမှူးရုံးများကို ပိတ်တော့မည်\nNEJ/၂၈ အောက်တိုဘာ ၂၀၀၈\nမြန်မာစစ်အစိုးရ ကကကြည်း နိုင်ငံခြားငွေ ပြတ်လတ်နေသည့်အတွက် အနောက်နိုင်ငံများနှင့် ဥရောပနိုင်ငံများရှိ စစ်သံမှူးရုံးများကို မကြာခင် ပိတ်တော့မည်ဟု သံတမန်သတင်းရပ်ကွက်က ပြောသည်။\nစစ်အစိုးရသည် အနောက်နိုင်ငံများနှင့် ဥရောပနိုင်ငံများရှိ စစ်သံမှူးရုံးများကို ပိတ်ပြီး အာဆီယံနိုင်များဖြစ်သည့် စင်္ကာပူနှင့် ဗီယက်နမ် ၂ နိုင်ငံမှာသာ စစ်သံမှူးရုံး ဖွင့်တော့မည်ဟု ရန်ကုန်နိုင်ငံခြားရေးဝန်ကြီးဌာန အရာရှိတဦးကလည်း ပြောသည်။ ကကကြည်းအနေနှင့် နိုင်ငံခြားငွေပြတ်နေသည့်ပြင် စစ်သံမှူးများကို စိတ်မချသည့်အချက်သည်လည်း စစ်သံရုံးများ ပိတ်ရသည့်အခြေအနေ ဖြစ်နိုင်သည်ဟု သံတမန်အသိုင်းအ၀ိုင်းက ယူဆသည်။\nမြန်မာနိုင်ငံခြားရေးဝန်ကြီးဌာနမှာ နိုင်ငံခြားငွေ ပြတ်လတ်နေသည့်အတွက် အိန္ဒိယနှင့် နီပေါနိုင်ငံများရှိ မြန်မာသံရုံးများ ပိတ်ရမည့်ကိန်းဆိုက်နေသည့် သတင်းများထွက်ပြီး မကြာခင် အနောက်နိုင်ငံများနှင့် ဥရောပနိုင်ငံများရှိ စစ်သံမှူးရုံးများကိုပိတ်ဖို့ စစ်အစိုးရမှ စီစဉ်ခဲ့ခြင်းဖြစ်သည်။\nနာဂစ်မုန်တိုင်းအပြီးတွင် နိုင်ငံခြားရေး ဒုတိယ၀န်ကြီး ဦးကျော်သူ ဆားဗီယားနိုင်ငံနှင့် အခြားနိုင်ငံများသို့သွားရောက်ပြီး ငွေချေးဖို့ ကြိုးစားခဲ့သော်လည်း မအောင်မြင်ခဲ့ဟု စုံစမ်းသိရသည်။\nဧရာဝတီတိုင်းမှာ စပါးဈေးကျ လယ်သမားများအခက်တွေ့\nNEJ/ ၂၈ အောက်တိုဘာ\nဧရာဝတီတိုင်းအတွင်း မိုးစပါးပေါ်ကာစတွင် စပါးအသစ်ဈေးများ ကျဆင်းနေသောကြောင့် လယ်သမားများ အခက်ကြုံနေကြကြောင်း သိရသည်။\nပြီးခဲ့သည့်နှစ်၌ စပါးတင်း (၁၀၀) ပေါက်ဈေး ကျပ် (၃) သိန်းခန့်ရှိရာမှ ယခုနှစ်တွင် ကျပ် (၂) သိန်း (၆) သောင်းခန့်သာရှိကြောင်း ဧရာဝတီတိုင်း ၀ါးခယ်မမြို့မှ လယ်သမားတဦးက ပြောသည်။\n၎င်းက “ကျနော့်လယ် အထွက်စောလို့ နှံကားအမျိုးအစား စပါးကို ကုန်သည်တွေဆီ စပ်ရောင်းတာ၊ ကုန်သည်တွေကရော ဆန်စက်တွေကပါ ဈေးပေးတာ အတော်နိမ့်နေတယ်။ ဒါကြောင့် ရောင်းလို့မဖြစ်သေးဘူး၊ တခြားလူတွေလည်း ဒီလိုပဲ” ဟု ပြောသည်။\nမိုးစပါးအသစ်များ လက်ငင်းတွင် ဈေးနိမ့်နေသော်လည်း ပေါ်ဆန်းမွှေး ဆန်ကောင်းများမှာမူ ဆန်ဈေးရော စပါးဈေးပါ အလွန်မြင့်နေပြီး အိမ်အရောက်ပို့ သန့်စင်ပြီးပေါ်ဆန်းမွှေး တတင်းခွဲတအိတ်လျှင် ကျပ် (၄) သောင်း (၁) ထောင်ထိဈေးပေါက်နေကာ ပေါ်ဆန်းမွှေးစပါးကလည်း ဧရာဝတီတိုင်းမှာတင် ကျပ် (၇) သိန်းကျော် ပေါက်ဈေးရှိကြောင်း ဘုရင့်နောင်ကုန်စည်ဒိုင်မှ ဆန်ကုန်သည်ကြီးတဦးက ပြောသည်။\nယခုကဲ့သို့ ဆန်ကြမ်းစပါးဈေး ကျဆင်းရခြင်းသည် မိုးကာလတလျှောက်လုံး ဧရာဝတီတိုင်းမှ ရေစိုဆန်ဝါများ ဈေးကွက်ထဲ အဆက်မပြတ်ဝင်ရောက်လာခြင်း၊ နာဂစ်လေဘေးကာလအတွင်း အဓိကပျက်စီးသည့်ဆန်များမှာ ပေါ်ဆန်းကဲ့သို့ ဆန်အကောင်းစားများဖြစ်ခြင်း၊ ကုလသမဂ္ဂ ကမ္ဘာ့စားနပ်ရိက္ခာအစီအစဉ်မှ လေဘေးကူညီမှုအဖြစ် ဆန်များအိန္ဒိယနိုင်ငံမှ ၀ယ်ယူတင်သွင်းခြင်း စသည့်အချက်များကြောင့် ဖြစ်ကြောင်း ဆန်ကုန်သည်များက ရှင်းပြသည်။\nဆန်စပါးစိုက်ပျိုးရေးပညာရှင်တဦးက “ခုလို ဆန်ကြမ်းစပါးဈေးတွေကျပြီး လယ်သမားတွေ ထိုက်သင့်သလောက်မရရင် အကြွေးပတ်လည် ၀ိုင်းနေမယ်၊ စီးပွားရေးဘ၀ မတိုးတက်ဘူး။ နောက်နှစ်တခြားဟာ ပြောင်းစိုက်မယ်ဆိုတာမျိုး ဖြစ်လာမယ်။ လယ်ယာစီးပွားရေးထိခိုက်မှာ ဖြစ်သလို နိုင်ငံစီးပွားရေးကိုလည်း ထိခိုက်တာဖြစ်တယ်ဟု” ပြောသည်။\nလောလောဆယ် ဆန်ကြမ်း မိုးစပါးဈေး အလွန်အမင်းကျဆင်းနေသော်လည်း လာမည့် (၂) လအတွင်း ဧရာဝတီတိုင်းမှ စပါးထွက်အခြေအနေကို ကြည့်ပြီးမှသာ စပါးဈေးအမှန်ကို သိနိုင်မည်ဖြစ်ကြောင်း ဆန်ကုန်သည်များက ပြောသည်။\nယခုလနှောင်းပိုင်း ဧရာဝတီတိုင်း (၀ါးခယ်မ) စပါးပေါက်ဈေးမှာ\nစပါးတင်း (၁၀၀) ဈေးနှုန်း\n၁။ မိုးနှံကား စပါး (၂၆၀,၀၀၀) ကျပ်\n၂။ နွေနှံကားဟောင်း (၃၀၀,၀၀၀) ကျပ်\n၃။ နှံကားအဟောင်း (၃၂၀,၀၀၀) ကျပ်\n၄။ ပေါ်ဆန်းဟောင်း (၇၁၀,၀၀၀) ကျပ်\n၅။ မနော ဆန်ချောအဟောင်း (၅၆၀,၀၀၀) ကျပ်\n၆။ ဧရာဝတီ ပေါ်ဆန်း (၆၅၀,၀၀၀) ကျပ်\n၇။ ရွှေဝါယဉ်အဟောင်း (၆၆၀,၀၀၀) ကျပ်\n၈။ ကောက်ကြီး (၄၃၀,၀၀၀) ကျပ်\nမြန်မာ့မိတ်ဆွေနိုင်ငံများ ဆွေးနွေးပွဲ အာရှဒေသတွင်း ကျင်းပဖို့ ညွန့်ပေါင်းအစိုးရ တိုက်တွန်း\nမြန်မာနိုင်ငံ ဒီမိုကရေစီရေးနဲ့ပတ်သက်ပြီး ကုလသမဂ္ဂ အပါအ၀င် နိုင်ငံတကာ အဖွဲ့\nအစည်းတွေဟာ ရည်မှန်းချက် တိတိကျကျနဲ့ အချိန်ကာလ သတ်မှတ်ထားတဲ့ လုပ်ငန်း\nစဉ်တွေ ချမှတ်ပြီး လုပ်ဆောင်ဖို့ အဝေးရောက် ပြည်ထောင်စုမြန်မာနိုင်ငံ ညွန့်ပေါင်း\nအစိုးရ (NCGUB) က တောင်းဆိုလိုက်ပါတယ်။ ဒါ့အပြင် လက်ရှိ လုပ်ဆောင်နေတာ\nတွေကနေ အစီအစဉ်အသစ်တခုကို အဆိုပြု တင်ပြလိုက်ပါသေးတယ်။\nကိုကျော်ကျော်သိန်းက အပြည့်အစုံ တင်ပြထားပါတယ်။\nNCGUB က အဆိုပြုတင်ပြလိုက်တဲ့ အစီအစဉ်အသစ် ဆိုတာကတော့ မြန်မာ့အရေး\nကုလသမဂ္ဂ အတွင်းရေးမှူးချုပ်ရဲ့ မိတ်ဆွေနိုင်ငံများအုပ်စု ဆွေးနွေးပွဲတွေကို အာရှ\nဒေသတွင်းနိုင်ငံတွေမှာ ကျင်းပသွားဖို့ ဖြစ်ပါတယ်။ ပြီးခဲ့တဲ့ရက်ပိုင်းက ကျင်းပပြီးစီး\nသွားတဲ့ အာရှ-ဥရောပ ထိပ်သီးအစည်းအဝေးအပြီး ထုတ်ပြန်တဲ့ သဘာပတိ ကြေညာ\nချက်ထဲမှာ မြန်မာနိုင်ငံအရေးကိစ္စနဲ့ ပတ်သက်ပြီး ထည့်သွင်းပြောဆိုထားတဲ့အပေါ်\nNCGUB ရဲ့ တုံ့ပြန်ကြေညာချက်ထဲမှာ အဲဒီလို အဆိုပြုတင်ပြထားတာပါ။\nမြန်မာနိုင်ငံအရေးကိစ္စဆိုင်ရာ မူဝါဒတွေနဲ့ပတ်သက်လို့ အသေးစိတ်လုပ်ငန်းစဉ်တွေ\nချမှတ်ပြီး အချိန်ကာလ သတ်မှတ်ချက်နဲ့အညီ ဆောင်ရွက်နိုင်ဖို့ဆိုရင် နိုင်ငံတကာ\nအင်အားစုတွေကြားမှာ အတော်ဆွေးနွေးဖို့ လိုအပ်သေးတယ်၊ ကွာဟမှုတွေ နည်းနိုင်\nသမျှနည်းပြီး ထိရောက်တဲ့ သံတမန်ရေး ဖိအားပေးမှုတွေ လုပ်နိုင်ဖို့ အစည်းအဝေး\nတွေကို နယူးယောက်မှာတင် လုပ်မနေဘဲ ဒေသတွင်းနိုင်ငံတွေမှာပါလုပ်ဖို့ အဆိုပြု\nတင်ပြတာဖြစ်ကြောင်း ဒေါက်တာသောင်းထွန်းက ဆိုပါတယ်။ NCGUB ကုလသမဂ္ဂရေးရာ ကိုယ်စားလှယ် ဒေါက်တာသောင်းထွန်း။\n"ဒေသတွင်းနိုင်ငံတွေမှာ အထူးသဖြင့် ကမ္ဘောဒီးယား\nကိစ္စကို ဖြေရှင်းတုန်းကဆိုရင် နိုင်ငံတကာ အစည်း\nအဝေးတွေကို ဒေသတွင်းက နိုင်ငံတွေဖြစ်တဲ့\nအင်ဒိုနီးရှားတို့ ထိုင်းတို့ကနေပြီး ဂျကာတာတို့ဘန်ကောက်တို့မှာ ကမကထလုပ်ပြီး ကျင်းပတာတွေ\nရှိခဲ့ပါတယ်။ အဲဒီဟာတွေကို ပြန်ဖော်ထုတ်ပြီး မြန်မာ့အရေးကိစ္စမှာလည်း မြန်မာနိုင်ငံ မိတ်ဆွေများအဖွဲ့\nအစည်းအဝေးတွေကို အဲဒီနိုင်ငံတွေမှာ ကျင်းပသင့်ပါတယ်။\n"ဒါမှလည်း နအဖအနေနဲ့ မြန်မာပြည်အရေးနဲ့\nပတ်သက်လို့ ပြုပြင်ပြောင်းလဲရေးဟာ အနောက် ဒီမိုကရေစီနိုင်ငံတွေကတင် တွန်းလာ\nတာမဟုတ်ဘူး၊ ဒေသတွင်းနိုင်ငံတွေ၊ သူတို့နဲ့ မိတ်ဆွေသဘောမျိုး ဆက်ဆံရေးရှိတဲ့\nနိုင်ငံတွေကပါ တွန်းအားပေးလာမှု ဖြစ်တယ်ဆိုတာကို သူတို့ ပိုမြင်လာမယ်၊ သံတမန်\nရေးအရ တွန်းအားပေးမှုတွေဟာ ပိုပြီးတော့ ဟန်ချက်ညီလာမယ်၊ ပိုပြီးတော့\nတရုတ်နိုင်ငံက အိမ်ရှင်အဖြစ် လက်ခံကျင်းပခဲ့တဲ့ ASEM ခေါ် အာရှ-ဥရောပ ထိပ်သီး\nအစည်းအဝေးကနေ မြန်မာ့အရေးကိစ္စကို အထူးတလည် ထည့်သွင်းပြောဆိုခဲ့တဲ့\nအတွက် အသိအမှတ်ပြုပေမယ့် တကယ့်လက်တွေ့လုပ်ဆောင်မှု လျော့နည်းနေတယ်\nလို့ ဝေဖန်ထားပါတယ်။ ဒါပေမယ့် အရင်ကဆိုရင် ASEM အစည်းအဝေးတွေမှာ မြန်မာ\nနိုင်ငံကို တက်ရောက်ခွင့်မပြုဘူး၊ ပြုရမယ်ဆိုတဲ့အပေါ် အငြင်းပွားတာတွေတောင်\nဖြစ်ခဲ့ကြဖူးပြီး အခုဆိုရင် မြန်မာ့မဟာမိတ် တရုတ်က အိမ်ရှင်အဖြစ် လက်ခံကျင်းပတဲ့\nအစည်းအဝေးကနေ မြန်မာနိုင်ငံကိစ္စ ဘာမှမပြောတာထက်စာရင် အခုလို ထည့်သွင်း\nပြောဆိုတာက ပိုမကောင်းပါဘူးလား၊ ဒေါက်တာသောင်းထွန်းကတော့ ဒီလိုထည့်ပြော\nတာကို ကြိုဆိုပြီး မြန်မာ့အရေးနဲ့ပတ်သက်လို့ တရုတ်အပါအ၀င် အိမ်နီးချင်းနိုင်ငံတွေရဲ့\nမူဝါဒပိုင်းမှာ အပြောင်းအရွေ့ ဖြစ်လာတာကိုတော့ သတ်ိထားမိပါတယ်လို့ ပြောပါတယ်။\n"နိုင်ငံခြားရေးပေါ်လစီဘက်မှာ တစုံတရာ တိုးတက်မှုတွေ ဖြစ်လာတယ်လို့ ကျနော်တို့\nလွန်ခဲ့တဲ့ ၂ နှစ်လောက်က သတိပြုမိပါတယ်။ ဒါပေမယ့် အခု မြန်မာပြည်အရေးကိစ္စ\nဟာ လာမယ့်တနှစ် နှစ်နှစ်အတွင်း ကြီးမားတဲ့ အချိုးအကွေ့တွေ ဖြစ်မယ်ဆိုတဲ့ အနေ\nအထားမှာ ကြေညာချက်တွေရဲ့ အနှစ်သာရ၊ ကြေညာချက်တွေဟာ စကားလုံးသာမန်မျှ\nမဖြစ်သင့်တော့ဘဲ အဲဒီအနှစ်သာရတွေကို တကယ်လက်တွေ့ အကောင်အထည်ဖော်တဲ့\nလုပ်ငန်းစဉ်တွေဘက် အချိန်ဇယားနဲ့ အချိန်ကာလကို ခေါင်းထဲမှာထည့်ပြီး အကောင်\nအထည်ဖော်တဲ့ဟာတွေ ဖြစ်ဖို့လိုတယ်လို့ မြင်ပါတယ်။ ဒါမှလည်း မြန်မာပြည်မှာ ဒီမို\nကရေစီရေး ပြောင်းလဲမှုဟာ ကာလတိုအတွင်း အပြောင်းအလဲ ဖြစ်ပေါ်လာနိုင်မယ့်\nASEM အစည်းအဝေးကနေ မြန်မာ့ဒီမိုကရေစီရေးကို အားပေးတိုက်တွန်းတဲ့ ထုတ်ပြန်\nချက်မျိုး ထွက်လာပေမယ့် ဒီအစည်းအဝေးမှာပါဝင်တဲ့ တရုတ်၊ အိန္ဒိယနဲ့ ထိုင်းတို့လို\nအစိုးရတွေဟာ မြန်မာအစိုးရနဲ့ စီးပွားကုန်သွယ်ရေးတွေ တက်တက်ကြွကြွ ပူးတွဲ\nလုပ်ဆောင်နေပြီး စစ်အစိုးရ ဆက်ပြီးရှင်သန်နိုင်ရေး လိုအပ်တဲ့ အခြေခံအဆောက်\nအအုံတွေမှာ ရင်းနှီးမြှုပ်နှံမှုတွေ လုပ်နေကြတာကြောင့် ဒါဟာ ASEM ရဲ့ ဒီမိုကရေစီရေး\nထုတ်ပြန်ချက်နဲ့ ရှင်းရှင်းကြီးကို ဆန့်ကျင်နေတယ်လို့ NCGUB က ထောက်ပြထားပါ\nသေးတယ်။ ဒါပေမယ့် တဖက်မှာ မြန်မာစစ်အစိုးရနဲ့ ထိတွေ့ဆက်ဆံတာတွေလုပ်ပြီး\nတဖက်မှာလည်း ဒီမိုကရေစီရေးနဲ့ အမျိုးသားပြန်လည်သင့်မြတ်ရေး ပြုပြင်ပြောင်းလဲမှု\nတွေလုပ်ဖို့ တိုက်တွန်းတောင်းဆိုတာတွေ တပြိုင်တည်း မလုပ်နိုင်ပါဘူးလား၊ စီးပွား\nရေးအရ ဆက်သွယ်မှုတွေအပေါ် အခြေခံပြီး ဖြစ်လာတဲ့ နီးစပ်မှုအရ အပြုသဘော\nဆောင်တဲ့ တွန်းအားပေးတာတွေ လုပ်နိုင်တယ်ဆိုတာကိုတော့ ဒေါက်တာသောင်းထွန်း\nက သဘောတူပါတယ်။ ဒါပေမယ့် ရေရှည်အမြင်နဲ့ လုပ်ဖို့လိုတယ်လို့ ဆိုပါတယ်။\n"ရေတိုအမြင်နဲ့ မြန်မာပြည်က သယံဇာတ ခေါင်းပုံဖြတ်လို့ရရင် တော်လောက်ပြီဆိုပြီး\nလုပ်မယ်ဆိုရင်တော့ မြန်မာပြည်ဟာ ချွတ်ခြုံကျတဲ့ နိုင်ငံတခု ဖြစ်သွားတဲ့အခါမှာ\nသက်ရောက်မှုတွေက မြန်မာပြည်နယ်စပ်နဲ့တင် ရပ်နေမှာမဟုတ်ပါဘူး။ အိမ်နီးချင်း\nနိုင်ငံတွေလည်း ထိခိုက်မယ်။ တဖက်မှာ စီးပွားရေး၊ သံတမန်ရေးအရ နီးစပ်တဲ့\nဆက်ဆံမှုနဲ့ အဲဒီဆက်ဆံမှု အခြေခံပေါ်မှာ မြန်မာပြည် အမျိုးသားပြန်လည်သင့်မြတ်\nရေးပေါ်မှာ အခြေခံတဲ့ ပြောင်းလဲမှုတခု၊ ဒီမိုကရေစီပြောင်းလဲမှုတခု၊ ဒါ ဘယ်ဘက်မှ\nနာစေ၊ သာစေ မဟုတ်ပါဘူး။\n"တိုင်းပြည်အတွက်လည်း ပိုကောင်းလာမယ်၊ ပြည်သူလူထုအတွက်လည်း ပိုကောင်း\nလာမယ်။ အိမ်နီးချင်းနိုင်ငံတွေ အနေနဲ့လည်း မြန်မာပြည်ဟာ သိုးမည်းတကောင်မဖြစ်\nဘဲ ဒေသတွင်း လုံခြုံရေးအတွက်ဖြစ်စေ၊ ဒေသတွင်းဖွံ့ဖြိုးမှု ပူးပေါင်းဆောင်ရွက်မှုတွေ\nမှာဖြစ်ဖြစ် ဒီ့ထက်ပိုပြီးတော့ လုပ်လာနိုင်မယ့် အနေအထားတွေ ရှိတယ်။ ဒါကြောင့်\nသူတို့အနေနဲ့ နီးစပ်တဲ့ဆက်ဆံမှုအပေါ်မှာ အခြေခံပြီး ပါးစပ်နဲ့ပြောနေတာတင် မကဘဲ\nနဲ့ လက်တွေ့တွန်းအားပေးမှုတွေ လုပ်သင့်တယ်လို့ မြင်ပါတယ်။ အခုထိတော့ မလုပ်\nသေးတဲ့အတွက် ကျနော်တို့အနေနဲ့ အများကြီး အားမလိုအားမရ ဖြစ်ပါတယ်။"\nအဝေးရောက် ပြည်ထောင်စုမြန်မာနိုင်ငံ ညွန့်ပေါင်းအစိုးရရဲ့ ကုလသမဂ္ဂရေးရာ\nကိုယ်စားလှယ် ဒေါက်တာသောင်းထွန်း ပြောပြသွားတာ ဖြစ်ပါတယ်။\nအကယ်၍သာ အခု အဆိုပြုတင်ပြသလို ကုလသမဂ္ဂရဲ့ မြန်မာ့အရေးမိတ်ဆွေနိုင်ငံများ\nအစည်းအဝေးတွေကို ဒေသတွင်းနိုင်ငံတွေမှာ လှည့်လည်ကျင်းပပြီး ထိထိ\nရောက်ရောက် ပါဝင်လုပ်ဆောင်ကြမယ်ဆိုရင်ဖြင့် လက်ရှိအခြေအနေထက် ပိုပြီး\nထိရောက်မှုရှိလာမယ်လို့ NCGUB က ပြောပါတယ်။\nဆီးရီးယားစီးနင်းမှုမှာ အယ်လ်ကိုင်းဒါး လက်နက်မှောင်ခိုခေါင်းဆေင် သေဆုံး\n28 October 2008 ဆီးရီးယားနိုင်ငံထဲကို အမေရိကန် ရဟတ်ယာဉ်တွေ ၀င်ရောက်တိုက်ခိုက်ခဲ့ရာက\nဆီးရီးယားနိုင်ငံ နယ်စပ်ကတဆင့် အီရတ်နိုင်ငံထဲကို နိုင်ငံခြားသား တိုက်ခိုက်ရေး\nသမားတွေနဲ့ လက်နက်တွေ ခိုးသွင်းနေတဲ့ ကွန်ယက်အဖွဲ့က ခေါင်းဆောင် သေဆုံး\nသွားတယ်လို့ ယူဆရကြောင်း အမေရိကန် အရာရှိတွေက ပြောပါတယ်။\nအမေရိကန်တပ်ဖွဲ့တွေ ပစ်မှတ်ထား တိုက်ခိုက်ခဲ့တဲ့သူဟာ အဘူ ဂါဒီယာ\n(Abu Ghadiya) ဆိုသူဖြစ်ကြောင်း အမည်မဖော်လိုတဲ့ အမေရိကန်အရာရှိကို\nကိုးကားပြီး အမေရိကန် သတင်းမီဒီယာတွေမှာ ဖော်ပြနေကြပါတယ်။ ဂါဒီယာဟာ\nအီရတ်မှာရှိတဲ့ အယ်လ်ကိုင်းဒါးအဖွဲ့ကို ငွေကြေးထောက်ပံ့ပေးနေသူဖြစ်တယ်လို့\nအမေရိကန် ဘဏ္ဍာရေးဝန်ကြီးဌာနက အစောပိုင်းတုန်းက သတ်မှတ်ထားပါတယ်။\nအမေရိကန်ရဲ့ ၀င်ရောက်တိုက်ခိုက်မှုကြောင့် ဆီးရီးယားနိုင်ငံသား အရပ်သား\n၈ ယောက် သေဆုံးခဲ့မှုဟာ အမေရိကန်ရဲ့ အကြမ်းဖက်မှုဆန်တဲ့ လုပ်ရပ်ဖြစ်တယ်လို့\nဆီးရီးယားနိုင်ငံက စွပ်စွဲပြောဆိုထားပါတယ်။ အဲဒီ ၀င်ရောက်တိုက်ခိုက်မှုဟာ\nတနင်္ဂနွေနေ့ နေ့ခင်းကြောင်တောင်မှာ ဖြစ်ပွားခဲ့တာကြောင့် ဒါဟာ မှားယွင်း\nတိုက်ခိုက်မှုမဟုတ်ဘဲ တမင်ကြိုတင်ကြံစည်ပြီးမှ တိုက်ခိုက်တယ်ဆိုတာကို ပြသ\nလိုက်တာပဲလို့ ဆီးရီးယားနိုင်ငံခြားရေး ၀န်ကြီး ၀ါလစ်ဒ် အယ်လ်-မူလမ်\n(Walid al-Muallem) က လန်ဒန်မြို့မှာ မနေ့က ပြောခဲ့ပါတယ်။\nအင်္ဂါနေ့၊ အောက်တိုဘာလ 28 2008 15:33 - မြန်မာစံတော်ချိန်\nမဲဆောက်မှ အုန်းဖျန်သို့ ထွက်သည့် ခရီးသည်တင်ကားများက နေ့စဉ်နံနက် ၇-နာရီခွဲတွင် မဲဆောက်မှစ၍ ထွက်သည်။ တနာရီခြားတစီး ပုံမှန်ထွက်၏။ မွန်းလွှဲပိုင်း သုံးနာရီခွဲအထိ ရှိသည်။ လိုင်းကားများက `တိုယိုတာ ဟိုင်လက် ၅-ချိပ်`ကားငယ်လေးများ ဖြစ်သည်။ လမ်းက ….အတက်၊ အဆင်း၊ အကွေ့၊ အကောက်များ၏။ …..လှိုင်းလုံးကြီးများသဖွယ် …..။ စွေ့ခနဲ မြောက်၍ တက်သွားသည်လည်း ရှိ၏။ ပြီးလျှင် ….. ငြိမ့်ခနဲ ပြန်၍ ဆင်းပြန်၏။ တက်ရင်းနှင့် ကွေ့သည်။ ကွေ့ရင်းနှင့် ဆင်းပြန်၏။ မလွယ်…..။\nမဲဆောက်မှ ၄၈-ကီလိုအထိမူ လမ်းက မြေပြင်ညီလမ်းဖြစ်သည်။ လမ်းကောင်း၏။ ၄၈-ကီလိုလွန်လျှင် လမ်းသည် တောင်ပေါ်သို့ တက်ပြီ။ အကွေ့အကောက် အဆင်းအတက်များအား ဖြတ်ရပြီ။\nယခင်ကမူ ဤလမ်းကြောင်း၌ ခရီးသည် အသွားအလာ မများလှ…..။ ၂၀၀၆ ခုနှစ် စက်တင်ဘာတွင် မဲဆောက် UNHCR ရုံး၌ အမည်စာရင်း တင်သွင်းထားကြသည့် မြန်မာနိုင်ငံသားများအား အုန်းဖျန် ဒုက္ခသည်စခန်းနှင့် နို့ဖိုး ဒုက္ခသည်စခန်းများသို့ PAB နှင့် UNHCR မှ ပို့ဆောင်ခဲ့သည့် နောက်ပိုင်းတွင်မူ ဤလမ်း၊ ဤခရီးသည် အသွားအလာ များလာခဲ့တော့သည်။ နောက်ပိုင်း PAB နှင့် UNHCR ၏ အစီအစဉ်နှင့် မဟုတ်ဘဲ မိမိဘာသာမိမိ ၀င်ရောက် နေထိုင်ကြသည့် သူများနှင့် …..ဤခရီးလမ်းက `သာ` ၍နေတော့သည်။\nကားဘေးသို့ `စံမလော့` နှစ်စီး ဆိုက်လာသည်။ `စံမလော့` ပေါ်မှ ပစ္စည်းများ ကားပေါ်သို့ တင်ကြသည်။ ပစ္စည်းများက များ၏။ အိမ်ထောင် ပြောင်းသကဲ့သို့ …..။ လူကလည်း များသည်။ ခလေးငယ်များက လေးယောက်၊ ဆယ့်သုံးနှစ် ဆယ့်လေးနှစ်အရွယ် မိန်းမငယ်များက သုံးယောက် ….။ ပြီးလျှင် ….အသက်လေးဆယ်ခန့် အမျိုးသမီးက နှစ်ယောက် …..။ ကားငယ်လေးအတွင်း လူပြည့်သွား၏။ သူတို့ကား …. အိန္ဒိယနွယ်ဖွား မြန်မာနိုင်ငံသား အစ္စလမ် ဘာသာဝင်များ ဖြစ်သည်။\nလူပြည့်ပြီဖြစ်၍ ကားသည်ဂိတ်မှ စ၍ ထွက်သည်။ မိုးမရွာသဖြင့် ကားဘေးမိုးကာများအား လိပ်တင်ထားသဖြင့် လေ၀င်လေထွက် ကောင်း၏။ အ၀ိုင်းတခုအား ပတ်၍ ကားသည် အာရှလမ်းမပေါ်သို့ တက်သည်။ မြို့ပြ၏ လမ်းမများပေါ်မှ ဆင်ခြေဖုံး…..။ ကတ်ပိဘန်းရွာလေးအား ကျော်ခဲ့ပြီ။ ကတ်ပိဘန်းရွာက မဲဆောက်၏ အ၀င်အ၀ရွာငယ်လေး….။ မြို့နှင့်တဆက်တည်း ထိစပ်နေသည့်ရွာ….။ ကတ်ပိဘန်းလွန်လျှင်….မယ်ကု….။\nကားငယ်လေးအတွင်း၌ ထိုင်းလူမျိုး ခရီးသည်တဦးမျှမပါ။ အားလုံး မြန်မာပြည်သားများ….။ အုန်းဖျန် ဒုက္ခသည်သို့ သွားမည့်သူနှင့် နို့ဖိုးဒုက္ခသည် စခန်းသို့ သွားကြမည့်သူများသာ …..။ ကားပေါ်၌… နောက်ဆုံး တက်လာခဲ့ကြသည့် ခလေးတွေ အများကြီးနှင့် သူတို့ မိသားစုက စိတ်ဝင်စားစရာ။ သူတို့ အချင်းချင်းပြောနေသည့် စကားသံများအား နားစွင့်၍ နေမိတော့သည်။\n`ညက ငါတို့အိပ်တဲ့အိမ်နဲ့ ကားဂိတ်… နီးနီးလေးကို စံမလော့သမားက လိုက်ပတ်နင်းနေပြီး နှစ်ရာတောင် တောင်းတယ်`\n`ဟဲ….. မပေးလို့ ရမလား။ စံမလော့သမားက မပေးရင် ….ရဲကို အကြောင်းကြားလိုက်မယ်လို့ ပြောတာကိုး…..`\nသူတို့အထဲမှ ၁၂-နှစ်အရွယ် ကောင်လေးနှင့် အသက်လေးဆယ်ခန့်ရှိ ခပ်၀၀ သားသည် မိခင်တို့ ပြောနေကြသည့်အား ကြားရ၏။\nကားပေါ်မှ အသက်ခြောက်ဆယ်ခန့်ရှိ အမျိုးသမီးကြီးတဦးက သူတို့အား စပ်စုလိုက်သည်။ ဤအမျိုးသမီးကြီးက နို့ဖိုး ဒုက္ခသည်မှ ဖြစ်သည်။ စခန်းသစ်ကျပြီး နို့ဖိုး ဒုက္ခသည်စခန်း စတည်ကတည်းက နို့ဖိုးတွင်ပင် နေလာခဲ့သည့်သူ….။ သူမသည်လည်း အိန္ဒိယနွယ်ဖွား မြန်မာပြည်သား အစ္စလမ် ဘာသာဝင်တဦးပင် ….။ နို့ဖိုးတွင် ဈေးဆိုင် တည်ထား၏။ သူ့ဆိုင်က …. ရေဒီယို၊ ကက်စက်၊ နာရီမှအစ အိုးခွက် ပုဂံအထိ ရောင်းသည်။ သူမသည်လည်း UNHCR အစီအစဉ်နှင့် တတိယနိုင်ငံ တခုသို့ ပြောင်းရွှေ့ အခြေချရန် စီစဉ်ထား၏။ အမေရိကန်က ငြင်းပယ်ခဲ့သဖြင့် သြစတြေးလျသို့ ခိုလှုံခွင့်ရရန် အဆိုပြုထားသည်။\n`ကျမတို့က မုဒုံကပါ…. မနေ့ညကမှ မဲဆောက်ကို ရောက်တယ်။ မောင်က ဖုန်းဆက်ပြီး လှမ်းခေါ်လို့လေ…. မောင်နဲ့ အဆက်အသွယ် ပျက်နေတာကြာပြီ၊ ဆယ့်ငါးနှစ်လောက်တောင် ရှိပြီ။ သူတို့လည်း နိုင်ငံခြား သွားတော့မယ်။ နင်တို့လည်း သွားချင်ရင်လာ ဆိုတာနဲ့ လာခဲ့တာ …..။ သူက ကျမနဲ့ အတူတူ မုဒုံမှာ ဈေးရောင်းနေကြတဲ့ သူငယ်ချင်းတွေ ….။ သူကလည်း နင်တို့သွားရင် ငါလည်းလိုက်မယ် ဆိုတာနဲ့ နှစ်ယောက်သား ခလေးတွေခေါ်ပြီး ထွက်လာခဲ့တာ….`\nခပ်၀၀နှင့်အမျိုးသမီးက သူမ၏ဘေးတွင် ထိုင်နေသည့် ပိန်ပိန်နှင့် အမျိုးသမီးအား လက်နှင့်ပုတ်ရင်း ပြောသည်။ ပိန်ပိန်နှင့် အမျိုးသမီးက ခလေးငယ်အား ရင်ခွင်အတွင်း ပွေ့ချီထားရင်း …. ပြုံး၍ ခေါင်းညိတ်ပြသည်။\n`ဒါ အားလုံးက ကျမ ကလေးတွေပဲ….သူ့ခလေးက ဒီနို့စို့တယောက်ပဲ….။ သူ့ယောက်ျားလည်း မရှိတော့ဘူး….. ကျမယောက်ျားလည်း ဘန်ကောက်တက်မယ် ဆိုပြီး ထွက်သွားတာ လေးငါးနှစ်ရှိပြီး ပြန်လည်း မဆက်သွယ်ဘူး…. ကျမတို့ဘာသာ လုပ်စားနေကြရတာ….`\n`မုဒုံ…. ကားဂိတ်မှာ အကြော်ကြော်တယ်။ သူတို့တွေက ရောင်းပေါ့….`\nဝဝနှင့် အမျိုးသမီးက အပျိုဖော်ဝင်စ သမီး ၃-ယောက်ကို လက်ညိုးထိုးပြရင်း ပြော၏။ မုဒုံကားဂိတ်က စည်ကားသည့် ကားဂိတ်တခု ဖြစ်သည်။ မော်လမြိုင်၊ သံဖြူဇရပ်၊ ထားဝယ်လမ်းကြောင်းပေါ်၌ ရှိသည်။ ပြီးလျှင် ….တံခွန်တိုင်၊ ကြာအင်းဆိပ်ကြီး လမ်းပိုင်းသို့ ထွက်သည့် ကားများလည်း ဂိတ်ထိုးရာ ဖြစ်သည်။ ဤကားဂိတ်၌ သူတို့သည် အကြော်ကြော်၊ အကြော်ဗန်း ခေါင်းပေါ်တင်၍ လှည့်ရောင်းကြ၏။ ဤနည်းနှင့် …. ဤမုဆိုးမ၊ ဤတခုလပ်တို့သည် သားသမီး ခုနှစ်ယောက်၊ ရှစ်ယောက်အား ရှာဖွေ ကျွေးမွေးနေခဲ့ကြ၏။ ယခုမူ …. အားလုံးကို ထားရစ်ပြီး မောင်ခေါ်ရာ အရပ်ဆီသို့ ထွက်ခဲ့ကြပြီ…..။ မည်သည့်အရပ်ဟူ၍ မသိ….။ မည်သို့ သွားရမည်နည်း….။ နေရာသစ်တွင် မည်သို့ အခြေချနေရမည်နည်း….။ မသိ….။ မောင်ခေါ်ရာသို့ လိုက်လာခြင်းမျှသာ ….။ သူတို့တွေအား မဲဆောက်တွင် လာရောက်ကြိုသည်က ဆယ်နှစ် နှစ်အရွယ် မောင်၏သား….။ သူမ၏တူ ….။\nတယောက်က မေးသည်။ သူတို့က …. မနေ့က မြ၀တီမှ မဲဆောက်သို့ ဖြတ်ကူးခဲ့သည်။ နယ်စပ်ဖြတ်ကူးခွင့် လက်မှတ် အပြာရောင်ကဒ်လေးအား ထုတ်ပြသည်။ ဤကဒ်ပြားက မနေ့ကပင် သက်တမ်း ကုန်ဆုံး၍ သွားပြီ။ သုံး၍မရတော့….။ ဤလက်မှတ်နှင့်လည်း ဤလမ်းခရီးအား သွား၍မရ….။ သူတို့ ဘာမျှမသိကြ….။ ဤလမ်းခရီးတွင် ထိုင်းပုလိပ် ဂိတ်ပေါင်းများစွာ ရှိသည်။ ထိုင်းအာဏာပိုင် တယောက်ယောက်၏ ခရီးသွားခွင့် လက်မှတ် မပါလျှင် သွား၍ မရ…။ ဆွဲချထားလိမ့်မည်။ အချုပ်သို့ ပို့မည်။ ထိုင်းနိုင်ငံအတွင်း တရားမ၀င် ၀င်ရောက်မှုနှင့် ရုံးတင်မည်။ အနည်းဆုံးတော့ ၁၂-ရက် ထောင်ချခြင်း ခံရမည်။ ပြီးလျှင်မူ …. မြ၀တီသို့ ပြန်ပို့မည်။ ဤသည်တို့အား သူတို့ သိပုံမရ….။ကြောက်ကြောက်ရွှံရွှံတော့ ဖြစ်နေပုံရသည်။ မျက်ဝန်းများအတွင်း စိုးရွှံမှုများအား တွေ့ရ၏။ အရှေ့တွင် …. မယ်ကုရွာအ၀င်ရှိ ပုလိပ်ဂိတ်အား ဖြတ်ရမည်။ ကားသည် `ဘွန်ချိုင်း` အထည်ချုပ်စက်ရုံအား ကျော်ဖြတ်ခဲ့ပြီ။ `ဘွန်ချိုင်း` စက်ရုံလွန်လျှင် …..`မယ်ကု`….ဂိတ်။ မယ်ကုဂိတ်က လမ်း၏ လက်ယာဖက်တွင် ရှိသည်။ ယာဉ်ကြော၏ လက်ယာယာဉ်ကြော၌…..။ ကားက လက်ဝဲဖက်ယာဉ်ကြောမှ မောင်းလာ၏။ လက်ဝဲဖက်ယာဉ်ကြောမှ ကားများအား စစ်လျှင်မူ ပုလိပ်နှစ်ယောက်၊ သုံးယောက်သည် ပုလိပ်ဂိတ်၏ မျက်နှာချင်းဆိုင်ရှိ ဗံဒါပင်အောက်၌ ခုံများနှင့် ထိုင်စောင့်၍ စစ်ကြ၏။ မိုးရွာလျှင်မူ သူတို့မထွက် ….။\nကားသည် အရှိန်အား လျော့လိုက်၏။ ဂိတ်အရှေ့ ယာဉ်ကြောတွင် ချထားသည့် သံဆူးကြိုး တံတိုင်းငယ်များအတွင်း ကွေ့၍ ကောက်၍ မောင်းဝင်နေသည်။ ကောင်းကင်သည် ချက်ချင်းပင် ရေအိုးအား သွန်ချလိုက်သကဲ့သို့ ….. မိုးရွာချလိုက်သည်။ ဗံဒါပင်အောက်၌ ပုလိပ်များမရှိ….။ သံဆူးကြိုး တံတိုင်းငယ်များအား လွန်လေပြီ….ကားအရှိန်အား မြှင့်လိုက်၏။\nသူတို့အားလုံး သက်ပြင်းရှည်အား ချလိုက်ကြသည်။ မယ်ကုဂိတ်တော့ လွန်ပြီ…..။\n`တဂိတ်တော့ လွန်သွားပြီ၊ အုန်းဖျန်အထိဆိုရင် အရှေ့မှ ပုလိပ်ဂိတ် ၃-ဂိတ် ကျန်သေးတယ်….`\nကားအတွင်း စကားသံများ ပြန်၍ ထွက်လာသည်။ အသက်ရှုသံတို့ ပြန်၍ မှန်လာကြပြီ။ မယ်ကုဂိတ် အနားဖြတ်ခါနီးချိန်၌ ရေအိုးမှောက်ရွာချခဲ့သော မိုးသည် ချက်ချင်းပင် တိတ်၍ သွားပြန်သည်။\n`အရှေ့မှာ `ကြာလေခို့` ပုလိပ်ဂိတ်ရှိတယ်။ အရမ်းဆိုးတယ်။ …. လက်မှတ်မပါလို့ကတော့ အတင်းဆွဲချတာပဲ …။ ... ပိုက်ဆံများများ မတွေ့စေနဲ့ ``\nအသက်ကြီးကြီး အစ္စလမ် အမျိုးသမီးကြီးက သူတို့တတွေအား ပြောနေသည်။\n`မုဒုံမှာရှိတဲ့ အိမ်လေးရောင်းလာတာ…. သုံးသိန်းလောက် ရတယ်။ အဲ့ဒါ အကြွေးလေးဘာလေး ဆပ်ပြီး နှစ်သိန်းလောက်တော့ ပါလာတယ်။ ကားခနဲ့…..ပြီးတော့ ….မှတ်ပုံတင်မရှိတော့ တလမ်းလုံးကားတခါရပ်၊ တယောက်ကို တထောင်ပေးလိုက်နဲ့ မြ၀တီရောက်တော့ …..တသိန်းနဲ့ သုံးသောင်းပဲ ကျန်တော့တယ်။ အဲ့ဒါလေးကို ဘတ်ငွေလဲပြီး လာခဲ့တာ….``\nပြောရင်း ….. ခပ်၀၀ အမျိုးသမီးသည် ဘတ်ငွေတထောင်တန်လေး နှစ်ရွက်အား ချွေးခံအင်ကျီအတွင်းလိပ့်၍ ထိုးထဲ့နေ၏။\nကားသည် `ဖုတ်ဖမြို့`လမ်းခွဲသို့ လွန်ခဲ့လေပြီ။ ဖုတ်ဖလမ်းခွဲအား လွန်လျှင် …..နာမည်ကြီးသည့် `ကြာလေးခို့`ပုလိပ်ဂိတ်…..။ မိုးကမသည်း…..ဖွဲဖွဲနှင့်သာ စွေနေသည်။ ကားဘေးရှိ မိုးကာများ ချထားသဖြင့် ပတ်ဝန်းကျင်အား မမြင်ရ….။ ကား၏ အနောက်ပိုင်း…. မှတဆင့် ကျော်ဖြတ်ခဲ့ပြီးသည့် ပတ်ဝန်းကျင်ကိုသာ တွေ့ရ၏။ အရှေ့ကိုမူ မတွေ့ရ….။ `ကြာလေးခို့` ဂိတ်က လမ်း၏ လက်ဝဲဖက်တွင် ရှိသည်။ လမ်းမကြီးက အသွားလမ်း၊ အပြန်လမ်း…. နှစ်လမ်းမောင်း လမ်းမကြီး ဖြစ်သည်။ ယခုသွားနေသော ယာဉ်ကြောလမ်းက လက်ဝဲဘက် ယာဉ်ကြောမှ ဖြစ်သည်။ ပုလိတ်ဂိတ်နှင့် တဖက်တည်း….။ မိုးက ထင်သလောက်မသည်း….။ ပြိုပါတော့လား မိုးရယ်….။ ကားသည် တဖြည်းဖြည်း`ကြာလေးခို့`ဂိတ်နှင့် နီးလာပြီ။ သုံးမိစ်…. နှစ်မိနစ်… တမိနစ်…. စက္ကန့် ၆၀… စက္ကန့် ၅၀….။ ကားအရှိန်က လျော့ချလိုက်ပြီ….။ စက္ကန့် ၃၀….။ စက္ကန့် ၂၀….။ ဘရိတ်နင်းလိုက်သဖြင့် ကားသည် တန့်ခနဲ ရပ်သွား၏။ ဇက်ကြိုးအား သတ်လိုက်သကဲ့သို့ ….။ သူတို့သည် တခုခုအား တတွက်တွက်နှင့် ရွတ်နေကြ၏။ `သံဗုဒ္ဒေ`ဂါထာကဲ့သို့ ကိုရမ်ကျမ်းလာ…. အန္တရာယ်ကင်း ကျမ်းစာ တပုဒ်ပုဒ် ဖြစ်ပါလိမ့်မည်။\nပုလိပ်များ….နှစ်ယောက် သို့မဟုတ် သုံးယောက် ထီးဆောင်း၍ ကားဆီသို့ လာကြလိမ့်မည်။ ပြီးလျှင် …. ကားပေါ်တတ်၍ ထိုင်ပြီး ခရီးသွားလက်မှတ်များအား စစ်ဆေးကြမည်။ လက်မှတ် မပါသည့်သူများအား ဆွဲချမည်….။ ဖမ်းမည်။ ငွေတောင်းမည်။ ငွေပေးနိုင်လျှင်မူ….။\nစက္ကန့်ငယ်တို့၏ ရွှေ့လျာမှုသည် နှေးကွေးလှပေစွ….။ ခဏငယ်တို့ကား ကြာရှည်လှပေစွ….။ ကားအနောက်၌ အရိပ်တစ်ခု ၀င်လာ၏။ သွားပြီ….။ သံလွင်ရောင် ဂျာကင်ထားသည့် ထိုင်းအမျိုးသားတယောက်။ ဘောင်းဘီ၏ အရောင်ကမူ ပုလိပ်တို့ ၀တ်သည့် ယူနီဖောင်းအရောင်မဟုတ် ….။ အဖြူရောင် ပျောက်ကျားဘောင်းဘီ….။ ထီးကိုပိတ်ပြီး ကားပေါ်သို့ တက်သည်။ သူတို့တွေထဲမှ ဆယ်သုံးလေးနှစ်အရွယ် အပျိုမငယ်လေးတဦးအား ထိုင်းလို ပြောနေ၏။ လက်မှတ်တောင်းတာ နေမှာပါ။ အားလုံးပြူးကြောင်ကြောင်နှင့် ကြောင်နေကြသည်။ ထိုင်းလို ထပ်ပြောပြီး လက်ဟန်ခြေဟန်နှင့် နေရာနည်းနည်း ဖယ်ပေးဖို့ ပြသည်။ သိလိုက်ရပြီ။ သူထိုင်ဖို့နေရာ ရွှေ့ခိုင်းခြင်း ….။ သူလည်း ခရီးသည်….။\nကားသည် …. ဂီယာထိုးပြီ `ကြာလေးခို့` ဂိတ်အရှေ့မှ ထွက်သည်….။ လွတ်ပြန်ပြီ…. တဂိတ်။ ကြာလေးခို့လွန်လျှင် အရှေ့၌ ကီလို-၄၈ တဂိတ်သာ ကျန်တော့၏။ ထိုဂိတ်က သိပ်ပြီး အစစ်အဆေးမရှိ….။ ဤသို့ သိထားခဲ့ကြ၏။ ကားငယ်လေးအတွင်း စကားသံများပြန်၍ ဝေစီလာသည်။\n`နင်တို့ တတွေ ကံကောင်းတယ်။ ဘာလက်မှတ်မှ မပါဘဲနဲ့ လာကြတာ….ဒီဂိတ်က မစစ်လို့ ….စစ်လို့ကတော့ နင်တို့အားလုံး ဆွဲချခံထိမှာပဲ …..နင်တို့ကို စိတ်ပူပြီး ငါလည်း နင်တို့အတွက် တချိန်လုံး စိတ်ထဲကနေပြီး စာဖတ်နေရတယ်``\nနို့ဖိုးသို့ သွားမည့် အသက်ကြီးကြီး အမျိုးသမီးကြီးက ဆိုသည်။ သူမသည်လည်း အစ္စလမ်ဘာသာဝင် တဦးဖြစ်သည်။ သူမပြောသည့် စိတ်ထဲကနေပြီး စာဖတ်နေတယ် ဟူသည်မှာ ကိုရမ်ကျမ်း စာတပုဒ်ပုဒ်အား ရွက်ဖတ်နေခြင်းအား ပြောတာဖြစ်မည်။\nခပ်၀၀နှင့် သားသည်အမေက …``ကျမတို့လည်း ဒီမလာခင် ….မုဒုံမှာကတည်းက ဒီခရီး…ဒီခရီးသွားမယ်။ အလ္လာခွင့်ပြုပါဆိုပြီး အလ္လာဆီမှာ ခွင့်တောင်းလာတာ….``\nသူတို့ အားလုံး၏ မျက်နှာများက ပျော်ရွှင်၍ နေကြသည်။ ပေါ့ပေါ့ပါးပါး….။ သားရဲတွင်း အတွင်းမှ လွတ်လာသည့် ယုန်သူငယ်များလို….။ တောင်တန်းများနှင့် နီးလာ၍လား မသိ…..။ ရာသီသည် ပြောင်းလဲ၍လာသည်။ မိုးစဲသွားသော်လည်း ကောင်းကင်သည် လင်းလင်းထင်ထင်မရှိ….။ အေးစိမ့်မှုက ချည်းနှင်း၍ ၀င်လာပြီ။ ယူကလစ်ပင်များက ကားလမ်း၏ ၀ဲယာတွင် အုပ်အုပ်ဆိုင်းဆိုင်း….။ အဝေးမှ တောင်တန်းကြီးများက မြင့်မြင့်မားမား….။ အထပ်လိုက်….အထပ်လိုက်….။ ညို့ညို့မှိုင်းမှိုင်း….။ မှုန်မှုန်ဝါးဝါး….။ မြေသားအရောင်သည် ပတ္တမြားသွေးလည်းမကျ….သံချေးရောင်….။ မိုင်တိုင်များအား တခုပြီး၊ တခု ဖြတ်ကျော်၍သွားသည်။ ကီလို ၄၀….။ ကီလို ၄၂……. ၄၅….. ၄၆…. ၄၇ …။ ၄၈ ကီလို ပုလိပ်ဂိတ်နှင့် နီးလာသော်လည်း ….သူတို့တတွေ၏ စိုးရိမ်မှုက `ကြာလေးခို့`ဂိတ်လောက် မပူလောင်…..။ အရင်ကလည်း ဤဂိတ်က သိပ်၍ စစ်ဆေးသည့် ဂိတ်မဟုတ်….။ အပေါ့အလေး ဆင်းသွား၍ ရသည်။ တောင်ပေါ်သို့ မတက်မှီ နောက်ဆုံးဂိတ်….။ တခါတလေတွင်မူ ပုလိပ်တယောက်တလေ ထွက်လာပြီး ကားအား လှည့်၍သာ ကြည့်သည်။ မေးမြန်း စစ်ဆေးသည်မျိုးက မရှိ….။\nကားသည် ၄၈-ကီလို ပုလိပ်ဂိတ် အရှေ့၌ ထိုးရပ်လိုက်သည်။ ၄၈-ကီလို ပုလိပ်ဂိတ်က ယူကလစ်ပင်များ အောက်၌ အရိပ်ခို၍ နေသည်။ အချို့က ကားပေါ်မှဆင်း၍ အပေါ့အပါး သွားကြသည်။ ခလေးများနှင့်သူတို့ မိသားစုသာ ကားပေါ်၌ ကျန်ခဲ့ကြ၏။ ပုလိပ်တယောက်သည် ဂိတ်တဲလေးအတွင်းမှ ထွက်လာပြီး ကားအား လှည့်ပတ်ကြည့်၏။ ပြီးလျှင် ….. ဆယ့်သုံးလေးနှစ်အရွယ် မိန်းမငယ်လေးများအား လက်မှတ် တောင်းကြည့်၏။ မိန်းမငယ်များက ထိုင်းလို ပြောသည်အား နားမလည်….။ ကျီးကြည့် ကြောင်ကြည့်…. ကြည့်နေကြသည်။ ပုလိပ်က သူတို့အား ကားပေါ်မှ ဆင်းခိုင်းသည်။ ခလေးငယ်များကိုလည်း မေး၏။ လက်မှတ်က မရှိ….။ ခလေးများအား ဆင်းခိုင်းပြန်သည်။ ပိန်ပိန်နှင့် သားသည် အမေသည်လည်း နို့စို့အရွယ် ကလေးငယ်အား ရင်တွင်ပွေ့ချီရင်း …. ကားအောက်သို့ ဆင်းပြန်သည်။ တယောက်ကိုမေးလည်း ထိုင်းစကား နားမလည်…..။ လက်မှတ်တောင်းလျှင်လည်း လက်မှတ်ကမရှိ….။ တယောက်တလေလည်းမဟုတ်….။ အားလုံးပေါင်း ၉-ယောက်….။\nသွေးဆုတ်၍ ဖြူရော်ရော် ဖြစ်နေသော ထိုင်းပုလိပ်၏ မျက်နှာသည် အရောင်တမျိုး ပြောင်းလာသည်။ နောက်ဆုံး ကျန်နေသည့် ခပ်၀၀နှင့် အမျိုးသမီးအား ကားပေါ်မှ ဆင်းခိုင်းသည်။ အမျိုးသမီး၏ ၀ဖိုင့်သော ခန္ဓာနှင့် ကားမူး၍ သူမ၏ ရင်ခွင်တွင် လဲနေသော ခလေးကြောင့် ချက်ချင်း ကားပေါ်မှ မဆင်းနိုင်….။ ထိုင်းပုလိပ်သည် ဒေါသ ထွက်လာ၏။ အမျိုးသမီး၏ေ ကျာကုန်းအား တဘုန်းဘုန်း ရိုက်နှက်ပြီး ဆင်းခိုင်းနေ၏။\nကျန်ခရီးသည်များက မျက်နှာ လွှဲထားလိုက်ကြ၏။ မြင်နေရသည့် မြင်ကွင်းက စိတ်မသက်သာစရာ…။ မတတ်နိုင်….။ သူတို့အားလုံးအား ၄၈ ကီလိုဂိတ်ရှိ အချုပ်ခန်းအတွင်း ထည့်လိုက်ကြသည်။ သူတို့၏ ပစ္စည်းများအား ကားပေါ်မှချ၍ ယူကလစ် ပင်ရင်း၌ပင် စုပုံထား၏။ ကျန်ခရီးသည်များ ကားပေါ်သို့ ပြန်၍ တက်ကြသည်။ ယူကလစ်ပင် အရိပ်မှ ကားငယ်သည် တဖြည်းဖြည်း လှိမ့်၍ ထွက်လာသည်။ ၄၈-ကီလို ရဲကင်းစခန်းက ယူကလစ်ပင် အရိပ်အောက်၌ ပုန်းခိုရင်း ကျန်ရစ်လေပြီ….။ ဤ ရဲကင်းစခန်း၏ အချုပ်ခန်းငယ်လေးအတွင်း၌ကား ….. သူတို့ မိသားစုများ…..။\nကားသည် တောင်တန်းကြီးများဆီသို့ အရှိန်နှင့် တိုးဝင်သွားနေ၏။ မြင့်မားသော တောင်တန်းကြီးများအား ကွေ့၍ … ၀ိုက်၍… ချိုး၍… တက်ရပေလိမ့်မည်။


မီတာခ ပေးစရာမလို အလွယ်တကူ ရရှိနိုင်တဲ ပလက်စတစ်ဘူးတွေနဲ့ အဲကွန်းကို တီထွင်လိုက်တဲ့ ‘ဘင်္ဂလားဒေ့ရှ်နိုင်ငံသား’ – Shwe Naung\nN N | January 1, 2021 | Knowledge | No Comments\nမီတာခ ပေးစရာမလို အလွယ်တကူ ရရှိနိုင်တဲ ပလက်စတစ်ဘူး တွေနဲ့ အဲကွန်းကို တီထွင်လိုက်တဲ့ ‘ဘင်္ဂလားဒေ့ရှ်နိုင်ငံသား’…\nသုံးစွဲထား ပြီးသား ပလပ်စတစ် ဘူးခွံ တွေကို ဘာတွေ လုပ်လို့ရလဲ.. ပန်းအိုး…ရေသန့်ဘူး….လေအေးပေးစက်….\nကမ္ဘာ့ရာသီဥတု ကလည်း ပိုမို ပူနွေး လာတာနဲ့အမျှ လူသားတွေက လျှပ်စစ် စွမ်းအင်ကို အသုံးပြုပြီး ပန်ကာတွေ၊ လေအေးပေးစက်တွေကို သုံးစွဲလာ ကြတာဖြစ် ပါတယ်။ ဓာတ်အားမလိုပဲ အဲကွန်းဖွင့်နိုင် မယ်ဆိုရင်ရော..\nဘင်္ဂလားဒေ့ရှ်နိုင်ငံသား ‘Ashis Paul က Eco-Cooler’ လို့ခေါ်တဲ့ ပလက်စတစ် ဘူးခွံ တွေနဲ့ လေအေး ပေးစက်ကို တီထွင်ခဲ့ပါတယ်။ သူဟာ ဒီအကြံကို ‘Physics’ ဆရာက သူ့သမီးကို ဓာတ်ငွေ့များ လာတာနဲ့ အေးတဲ့အကြောင်းကို ရှင်းပြနေတဲ့ အချိန်မှာ ကြားပြီး ရရှိခဲ့တာဖြစ်ပါတယ်။\nပလက်စတစ်ဘူးခွံ တစ်ဝက်ကိုဖြတ်ပြီး အပေါက် ဖောက် ထားတဲ့ ဘုတ်ပြားပေါ်မှာ စွပ်ပြီးကပ် ထားရပါမယ်။ ပြီးတော့ ဘုတ်ပြားကို ပြတင်းပေါက်မှာ တပ် ထားရပါမယ်။ အပေါက်သေးတဲ့ ဘူးအဖုံး ဘက်ခြမ်းကိုတော့ အိမ်ထဲမှာ ထားရပါမယ်။ ကျယ်တဲ့ဘက်ခြမ်းကို အပြင်မှာ ထားရပါမယ်။\nတကယ်ရော အေးရဲ့လား.. ဘယ်လို အလုပ်လုပ်တာလဲ..\nကျယ်တဲ့ ဘက်က လေဝင်ပြီး အပေါက် သေးတဲ့ ဘက်က လေထွက် လာတဲ့အခါ လေဖိအား ပြောင်းလဲ ခြင်းကြောင့် အေးတဲ့လေကို ပြန်ထွက်ပါတယ်။\n(ဥပမာ ) လက်ကို ပါးစပ်ဟပြီး လေမှုတ် ထုတ် လိုက်ရင် လေက နွေးနေပါတယ်။ ဒါပေမဲ့ နှုတ်ခမ်းကို အပေါက် သေးသေးလေးလုပ်ပြီး လေမှုတ် ထုတ်လိုက် တဲ့အခါမှာတော့ အေးတဲ့လေ ကိုရပါတယ်။ အဲ့ဒီ သဘော မျိုးပါပဲ….\n‘Eco-Cooler’ က အပူချိန်(5)ဒီဂရီ ‘Celsius’ လောက်ကို လျော့ချ ပေးနိုင်ပါတယ်။ ဒီလိုမျိုး မီတာခလည်း ပေးစရာမလို၊ အလွယ်တကူလည်း ရနိုင်တဲ့ သုံးပြီးသား ပလက်စတစ် ဘူးခွံတွေကို ‘DIY Eco-Cooler’ လေးပြု လုပ်ပြီး ပတ်ဝန်းကျင်ကို ကာကွယ် နိုင်ကြောင်း အကြံပေးလိုက် ပါတယ်။ (Ecoromance Team)


Xiaomi သည်မတ်လ ၁၇ ရက်နေ့တွင်မက်ဒရစ်မြို့၌တတိယမြောက်စတိုးဖွင့်လှစ်တော့မည် Androidsis\nXiaomi သည်မတ်လ ၁၇ ရက်နေ့တွင်မက်ဒရစ်မြို့၌၎င်း၏စတိုးဆိုင်သစ်ကိုဖွင့်မည်\nနို ၀ င်ဘာလမှာသူတို့ပထမဆုံးစတိုးဆိုင်ဖွင့်ကတည်းက Xiaomi သည်စပိန်ဈေးကွက်တွင်အကြီးအကျယ်လောင်းထားသည်ရန် တရုတ်အမှတ်တံဆိပ်သည်၎င်း၏အစီအစဉ်များကိုတစ်နိုင်ငံလုံးသို့ပြန့်နှံ့ရန်အစကတည်းကရှင်းရှင်းလင်းလင်းဖော်ပြခဲ့သည်။ သူတို့ကနောက်ထပ်နှစ်ခုစတိုးဆိုင်များဖွင့်လှစ်ခြင်းနှင့်အတူရှင်းရှင်းလင်းလင်းလုပ်သောအရာတစ်ခုခု။ ဘာစီလိုနာတွင်နောက်ဆုံးပေါ်၊ MWC 2018. အတွက်အချိန်မီဖြစ်သည်။ စတိုးဆိုင်အသစ်ရဲ့အလှည့်ရောက်လာပြီ.\nဘာလို့လဲဆိုတော့ Xiaomi ကမက်ဒရစ်မြို့မှာသူ့ရဲ့စတိုးဆိုင်အသစ်ဖွင့်လှစ်မှုကိုအတည်ပြုပြီးသားပါ။ မြို့တော်တတိယနှင့်စပိန်အတွက်စုစုပေါင်းစတုတ္ထ။ ဒါ့အပြင်ဒီစတိုးဆိုင်ဖွင့်ပွဲကသိပ်မဝေးတော့ဘူး။ ကွန်ကရစ်ဖြစ်ရန် မတ်လ 17.\n၎င်းကိုစပိန်ရှိ Xiaomi ၏တွစ်တာတွင်တရားဝင်အတည်ပြုခဲ့သည်။ ကုမ္ပဏီကိုယ်တိုင်ထုတ်ဝေသောသတင်းစကားတစ်ခုတွင်အဖွင့်ရက်နှင့်စတိုးဆိုင်တည်နေရာကိုအတည်ပြုပြီးဖြစ်သည်။ ၎င်းသည် San Sebastián de los Reyes ရှိ Plaza Norte2ဈေးဝယ်စင်တာတွင်ရှိသည်.\nငါတို့တတိယဆိုင်ကိုမြို့တော်မှာဖွင့်တယ်။ မတ်လ ၁၇ ရက်၊ စနေနေ့၊ CC Pza Norte2တွင်သင့်ကိုလုံခြုံသောဆုများနှင့်အံ့သြဖွယ်ရာများဖြင့်စောင့်ဆိုင်းနေပါသည်။ ဒါကိုလက်လွတ်မထားပါနဲ့ #XiaomiMAD pic.twitter.com/ZPmiBr932f\n- ကျွန်ုပ်၏စပိန် (@XiaomiEspana) မတ်လ 8, 2018\nမတ်လ ၁၇ ရက်နေ့တွင် ၁၂း၀၀ နာရီတွင်စပိန်တွင်စတုတ္ထမြောက် Xiaomi စတိုးကိုတရားဝင်ဖွင့်လှစ်လိမ့်မည်။ ကုန်အမှတ်တံဆိပ်၏ဖုန်းများကိုဤစတိုးဆိုင်အသစ်တွင်ရောင်းရန်မျှော်လင့်ရသည်။ အခြားထုတ်ကုန်များလည်းရရှိနိုင်ပါလိမ့်မည်ဟုမျှော်လင့်နေကြသည်ပေမယ့်။ ဘာစီလိုနာစတိုးမှာလိုပဲ အများဆုံးဖွယ်ရှိရုပ်မြင်သံကြားလည်းရှိပါတယ်။ ထို့ကြောင့်သုံးစွဲသူများအနေဖြင့်ရွေးချယ်စရာများစွာရှိသည်။\nXiaomi ကစပိန်နိုင်ငံကိုတိုးချဲ့ချင်တယ်ဆိုတာရှင်းရှင်းလင်းလင်းထုတ်ဖော်ပြောကြားခဲ့တယ်။ သူတို့သည်စတိုးဆိုင်များဖွင့်လှစ်ခြင်းအပေါ်အကြီးအကျယ်လောင်းနေကြသည်။ တကယ်တော့ဒီနှစ်မှာတော့စတိုးဆိုင်တွေဖွင့်ဖို့မျှော်လင့်ထားတယ်။ တောင်မှပြောထားသည် နွေရာသီကိုမျှော်လင့်လျက်နောက်ထပ်အဖွင့်ကိုမျှော်လင့်နိုင်သည်။ သို့သော်ယခုအချိန်တွင်ဖြစ်နိုင်ချေရှိသောတည်နေရာအကြောင်းကိုနောက်တဖန်မသိရ။\nယခုအချိန်တွင်ကျွန်ုပ်တို့သည်ဤရက်စွဲကိုပြက္ခဒိန်တွင်ရေးရန်ဖြစ်သည်။ တစ်ပတ်ကျော်အတွင်း၊ မတ်လ ၁၇ ရက်တွင်စပိန်ရှိ Xiaomi စတိုးဆိုင်သစ်သည်အမှန်တကယ်ဖြစ်လာလိမ့်မည်. ဒီဖွင့်လှစ်မှုအသစ်ကိုခင်ဗျားဘယ်လိုထင်သလဲ\nဆောင်းပါး၏လမ်းကြောင်းအပြည့်အစုံ - Androidsis ပါ » NOTICIAS » Xiaomi သည်မတ်လ ၁၇ ရက်နေ့တွင်မက်ဒရစ်မြို့၌၎င်း၏စတိုးဆိုင်သစ်ကိုဖွင့်မည်\nAndroid P ကို Nexus သို့မပို့ပါ\nFacebook Messenger Lite တွင်ဗီဒီယိုခေါ်ဆိုမှုများပါရှိသည်


၂၀၂၀ ပြည့်နှစ်၊ ဇူလိုင်လ(၂၉/၃၀) ရက်ရခိုင်ပြည်တိုက်ပွဲသတင်းများ\nDate : 31-Jul-2020\nစစ်ရာဇဝတ်နယ်ချဲ့သောင်းကျန်းသူတပ်ဖွဲ့ မြန်မာ့တပ်မတော်သည် ရက္ခိုင့်တပ်တော်အားထိုးစစ်ဆင်တိုက်ခိုက်မှုများကိုဇူလိုင်လကုန်ခါနီး၌ ပိုမိုလုပ်ဆောင်လာခဲ့သည်။ ရသေ့တောင်မြို့နယ်၊ ကျောက်တန်းရွာပတ်ဝန်းကျင်တစ်ခုတည်းကိုသာမက ဘူးသီးတောင်၊ ပလက်ဝ၊ မြောက်ဦး၊ မင်းပြား၊ အမ်းမြို့နယ်များအတွင်း၌လည်း အရှိန်အဟုန်မြှင့်စွာလုပ်ဆောင်လျက်ရှိသည်။\nတပြိုင်နက်တည်းတွင် မြန်မာ့တပ်မတော်သည်ထိုးစစ်ပြုလုပ်လေလေ အထိအခိုက်အကျအဆုံးများလေလေ ဖြစ်သည်။ ဇူလိုင်လ(၃၀) နေ့တွင် ရဟတ်ယာဉ်(၂) စီးဖြင့်လာရောက်တိုက်ခိုက်ရသည်အထိ မြန်မာ့တပ်မတော်သည် အထိအခိုက်အကျအဆုံးများခဲ့သည်။\n၂၀၂၀ ပြည့်နှစ်၊ ဇူလိုင်လ(၂၉/၃၀) ရက်နေ့ များတွင် ပလက်ဝမြို့နယ်အတွင်းရှိ မြန်မာ့တပ်မတော်၏တပ်စခန်းများမှနေ၍ လက်နက်ကြီးများဖြင့် မိမိတို့တပ်ဖွဲ့ဝင်များရှိသည်ဟုယူဆသည့်နေရာများအပါအဝင်နယ်စပ်တစ်လျှောက်နေရာအနှံ့အပြားသို့ ရမ်းသန်းပစ်ခတ်တိုက်ခိုက်နေခဲ့သည်။ ဇူလိုင်လ(၂၉) ရက်တစ်နေ့တည်းတွင်ပင် လက်နက်ကြီးများဖြင့်ပစ်ခတ်တိုက်ခိုက်သည့်အကြိမ်အရေအတွက်(၁၀၀) ကျော်အထိရှိခဲ့သည်။\nဇူလိုင်လ(၂၉) ရက်၊ပလက်ဝမြို့နယ်အတွင်းရှိ ပီတောင်( ခန်ခတောင်- Point 957) (တစ်နည်းအားဖြင့်) နယ်စပ်မှတ်တိုင် BP 71 အရှေ့တောင်ဖက် (၃.၇) ကီလိုမီတာအကွာအဝေး၌ နာရီဝက်ကျော်တိုက်ပွဲဖြစ်ပွားခဲ့သည်။ပီတောင်ပတ်ဝန်းကျင်၌အပြန်အလှန်ပစ်ခတ်တိုက်ခိုက်မှုများမှာ ဇူလိုင်(၃၀) ရက်၌လည်းကြိုကြားကြိုကြားရှိခဲ့သည်။ ရန်သူ့ဖက်မှ ထိခိုက်ကျဆုံးသူ(၁၀) ကျော်ရှိခဲ့သည်။\nထို့အတူ ဇူလိုင်လ(၂၉) ရက်၊ ညနေ(၃) နာရီ(၅၅) မိနစ်တွင် မင်းပြားမြို့နယ်၊ တိုင်းဗဟို(၉) အနီးတွင်မိနစ်အနည်းငယ်ကြာ တိုက်ပွဲဖြစ်ပွားခဲ့သည်။\nဇူလိုင်လ(၃၀) ရက်၊ နံနက်(၅) နာရီ(၅၅) မိနစ် မှစတင်၍ မြန်မာ့တပ်မတော်သည် မြောက်ဦးမြို့၊ ထမ္မရာဇ်ရွာ၊ အရှေ့မြောက်ဖက်(၁.၄) နှင့်(၂) ကီလိုမီတာအကွာအဝေးရှိ မိမိတို့တပ်ဖွဲ့ဝင်များအား အင်အားအလုံးအရင်းဖြင့် ထိုးစစ်ဆင်တိုက်ခိုက်ခဲ့သည်။ နေ့လယ်(၂) နာရီ (၃၀) မိနစ်တွင် ရဟတ်ယာဉ်(၂) စီးဖြင့် မိနစ်(၂၀) ခန့်လာရောက်ပစ်ခတ်တိုက်ခိုက်ခဲ့သည်။\nမိမိတို့အနေဖြင့်တိုက်ပွဲများဖြစ်ပွားလိုခြင်းမရှိသော်လည်း မြန်မာ့တပ်မတော်အနေဖြင့် ရည်ရွယ်ချက်ရှိရှိ ထိုးစစ်များကို ရွေးကောက်ပွဲ မတိုင်ခင်ဆက်တိုက်ပြုလုပ်နေသောကြောင့် ယခုကဲ့သို့တိုက်ပွဲများဖြစ်ပွားနေရခြင်းဖြစ်သည်။\nရက္ခိုင့်တပ်တော်သည် ရွေးကောက်ပွဲ နှင့်ပတ်သက်၍ သဘောထားအားညီနောင်မဟာမိတ်များနှင့်အတူ ထုတ်ပြန်ကြေညာချက်ထုတ်ပြန်ခဲ့ပြီးဖြစ်သည်။\nငြိမ်းချမ်းရေးလုပ်ငန်းများ ပြန်လည်အသက်သွင်းဆောင်ရွ . . .\n(ICRC) ၏ပစ္စည်းများကို တင်ဆောင်လာသော စက်လှေတစ်စီးအ . . .\nCopyright© 2020 Arakan Army Privacy


စပိန်အသင်းက အုပ်စုကို ဘာကြောင့်ဦးဆောင်နေရတာလဲ? – Sports (obsolete) – World Cup 2018 – Duwun\nရဂိုးပေးဂိုးရလဒ်တူပြီး စပိန်အသင်းက အုပ်စုကို ဘာကြောင့်ဦးဆောင်နေရတာလဲ?\nရဂိုး၊ပေးဂိုး၊ရလဒ်တူညီနေတဲ့ အနေအထားမှာ စပိန်က အုပ်စုဗိုလ်ဖြစ်နေတာ ဖြစ်ပါတယ်။\nKKS 2018-06-21 07:45:25.0, 2018-06-21 07:45:25.0\nအုပ်စု(ခ)မှ ပွဲစဉ်၂ ပွဲစီအပြီးမှာ စပိန်အသင်းက ရမှတ် ၄ မှတ်နဲ့ အုပ်စုကို ဦးဆောင်နေပြီး ပေါ်တူဂီအသင်းကလည်း ရမှတ် ၄ မှတ်နဲ့ အဆင့် ၂ နေရာမှာ ရပ်တည်နေပါတယ်။\nအီရန်အသင်းကတော့ ရမှတ် ၃ မှတ်နဲ့ မော်ရိုကိုအသင်းကတော့ ရမှတ်မရရှိသေးပဲ ရှိနေရာမှာ အဆင့် ၁နေရာမှ စပိန်နဲ့ ပေါ်တူဂီအသင်းတို့ရဲ့ ရ လဒ်တူအနေအထားမှာ စပိန်အသင်းက အမှတ်ပေးဇယားကို ဦးဆောင်နေရတဲ့ အကြောင်းရင်းက စိတ်ဝင်စားဖို့ ကောင်းနေတာ ဖြစ်ပါတယ်။\nအကြောင်းကတော့ နှစ်သင်းတွေ့ဆုံစဉ်က တစ်ဖက် ၃ ဂိုးစီ သရေကျထားတာကြောင့် ထိပ်တိုက်တွေ့ဆုံမှုမှာ တစ်ဦးနဲ့ တစ်ဦး အသာရယူထား နိုင်ခြင်း မရှိသလို ရဂိုးလည်း တစ်သင်းလျှင် ၄ ဂိုးစီရထားပြီး ပေးဂိုးလည်း တစ်သင်းလျှင် ၃ ဂိုးစီ ပြန်ပေးခံထားရတာကြောင့် ရဂိုး၊ပေးဂိုး၊ထိပ် တိုက်တွေ့ဆုံမှုနဲ့ ရလဒ်တို့အားလုံး တူညီနေတဲ့ အနေအထားမှာ စပိန်အသင်းက အမှတ်ပေးဇယားကို ဦးဆောင်နေခဲ့တာ ဖြစ်ပါတယ်။\nဒီအခြေအနေဘာကြောင့် ဖြစ်ရတာလဲဆိုတော့ ဖီဖာရဲ့ fair play စနစ်နဲ့ ဆုံးဖြတ်ခဲ့တာ ဖြစ်ပြီး အဆိုပါအခြေအနေအားလုံးတူညီနေခဲ့လျှင် ယခု ကမ္ဘာ့ဖလားပြိုင်ပွဲမှာ ပြစ်ဒဏ်တွေကို ကြည့်ပြီးဆုံးဖြတ်ခဲ့တာကြောင့် ဖြစ်ပါတယ်။\nပထမဆုံး အ၀ါကဒ်ပြစ်ဒဏ်တွေကိုကြည့်မှာ ဖြစ်ပြီး တူညီနေပါက အနီကဒ်ပြစ်ဒဏ်တွေကို ဆက်လက် တိုက်ဆိုင် ဆုံးဖြတ်ပေးသွားမှာ ဖြစ်ပါ တယ်။\nလက်ရှိမှာ ပေါ်တူဂီအသင်းဖက်က အန်ဒရေ ဆေးလ်ဗား၊ဘရူနိုဟာနန်ဒက်တို့ အ၀ါကဒ်ထိထားပြီး စပိန်အသင်းဖက်က ဘတ်စ်ကွက်တစ်ဦး တည်းသာ အ၀ါကဒ်ထိထားတာကြောင့်လည်း စပိန်အသင်းက fair play စနစ်အရ အသာရခဲ့တာဖြစ်တယ်လို့သိရပါတယ်။\nဒါကြောင့် အုပ်စုနောက်ဆုံးပွဲစဉ်အပြီးမှာ နှစ်သင်းစလုံး ရလဒ်ထပ်မံ တူညီနေပြီး အခြားသော ဂိုးကွာခြားချက်တွေပါ တူညီနေအုံးမယ်ဆိုရင် တော့ အုပ်စု ပထမ၊ဒုတိယ တို့ကို အဆိုပါစနစ်နဲ့ ဆုံးဖြတ်ပေးသွားမှာ ဖြစ်တယ်လို့ သိရပါတယ်။\nစပိန်အသင်းက အုပ်စုနောက်ဆုံးပွဲအဖြစ် မော်ရိုကိုအသင်းနဲ့ ကစားရမှာ ဖြစ်ပြီး ပေါ်တူဂီအသင်းကတော့ အီရန်အသင်းနဲ့ ကစားရမှာပါ။


အမြဲတစ်သက် ဆုပ်ကိုင်ထားမယ့် လက်။\nကမ္ဘာမြေကိုပွေ့ဖက် သန့်စင်တဲ့လက်များ တို့ လိုအပ်တယ်…\nငြိမ်းချမ်းရေးကို တပ်မက် သန့်စင်တဲ့လက်များ တို့ လိုအပ်တယ်…\nအမှန်တရားနဲ့ လက်ဆက် သန့်စင်တဲ့လက်များ တို့ လိုအပ်တယ်…\nတော်လှန်ရေးအတွက် ပွဲထွက် ကလစ်ကူမယ့်လက်များ တို့ လိုအပ်တယ်။\nThe Sea လောက် ကျယ်ကျယ်\nပေးရင်လည်း ဝေဖြာမှ လှတယ်…\nတလက်လက်ထ တောက်ပနေတဲ့လက်တွေ သန့်စင်ခိုင်မာသွားကြပေရဲ့။\nဟိုလူ သည်လူ အရေးတူတဲ့ ငါတို့လက်တွေ…\nChu Zim December 15, 2021 at 9:05 PM\nလေးကေ့ကော် မှာ ခွေးတွေက " ကယ်ပါ " တို့ " ရပ်ပါ " တို့ အော်နေတော့ ကယား (ကရင်နီ) ဘက်က မြေပြင် အခြေနေတွေအကြောင်းလည်း ပြန်တွေးမိတယ်။\nပြည်သူ့တပ်တွေ ဝိုင်းဖြုတ်ကြလို့ မြောင်းထဲကနေ " မင်းတို့ မတော် နိုင်ကြဘူးလားကွာ " လို့ အော် တာတွေ . .\nဒဏ်ရာရနေတဲ့ခွေးကို တခြားခွေးတွေ ထမ်းပြီး ပြေးနေရတာတွေ . .\nခွေးအုပ်ကြီးထဲကို RPG ကျည်ဆံ အုံးခနဲ ဝင်သွားလို့ ကားခနဲ လွှင့်ကုန်တာတွေ . .\nအကောင် ၈၀ ကျော် တစ်နေ့တည်း ကျတာတွေ . .\nခွေး ခေါင်းဆောင် ပုံလှဲကျသွားလို့ ခွေးတွေ ပြာယာခတ်နေကြတာတွေ . .\nညဘက်မှ အသက်မဲ့ ခွေးခန္ဓာတွေကို ခိုးထမ်းပြီး ဆုတ်ပြေးရတာတွေ . .\nတစ်ပွဲတည်းမှာတင် sniper နဲ့ ခွေး ၁၅ ကောင်ကျော် ရှော့ထည့်လိုက်တာ ပြည်သူ့တပ်သားတစ်ယောက် . . ။ သူပစ်တဲ့ sniper သံ သူ မခံနိုင်လို့ နားထဲက ပြည် တောင် ယိုတယ်။ နားက ပြည် ယိုနေပေမယ့် အသံတွေက လန်းဆန်းပြီး တောက်ပ နေတာ။ အရသာရှိလ်ိုက်တာကွာ ဆိုတဲ့စကားကို ထပ်ခါ ထပ်ခါ ပြောနေတယ်။ မျက်လုံးတွေက မုန့်စားရတဲ့ခလေးလို တက်ကြွနေတာ။\nဒါတွေက ဖြစ်ရပ်မှန်အစစ်တွေပါ။ ကိုယ့်ဘက်က လက်စောင်း ထက် လို့ နိုင်တဲ့ပွဲတွေပါ။\nဆိုပေမယ့် ပေးဆပ်ရမှုလည်း သိပ်များပါတယ်။\nအိမ်တွေ စွန့်ခွါရတယ်။ ပိုင်ဆိုင်မှု တွေမီးရှို့ခံရတယ်။ အပြစ်မဲ့ပြည်သူတွေ နှိပ်စက်ခံရတယ်။ အရှင်းခံရတယ်။\nရှေ့တန်းမှာဆိုလည်း ဒဏ်ရာရတဲ့ရဲဘော်တွေ ရှိတာပဲ။ ကျဆုံးရတဲ့ရဲဘော်တွေ ရှိတာပဲ။ အားလုံးက အကုန် ပုံအပ်ပြီး ရင်းကြရတာ။\nစစ်ပွဲတစ်ပွဲဖြစ်ပြီဆိုတာနဲ့ နောက်ကနေ လိုက်ပြီး လုပ်ရတာတွေ ရွေ့ရတာတွေ ဘဝတွေ လူတွေ အများကြီး ပြင်ဆင်ထုတ်ပိုးထွက်ပြေးရတာတွေဟာ နည်းတဲ့ ပေးဆပ်မှု တွေမဟုတ်ဘူး။\nအိမ်မှာ အေးဆေးနေနိုင်တဲ့သူတွေက များများ click မှ ရမယ်။ များများ လှူမှ ရမယ်။ များများ ကူညီမှ ရမယ်။ အကျီအသစ် ဝယ်ဖို့က ၁ သောင်းဆို ၅ ထောင်ကို လှူပစ်လိုက်ပါ။ ဖုန်းအသစ်ဝယ်ဖို့ ၁၅ သိန်းကျရင် ၅ သိန်းလောက်တော့ လှူလိုက်ပါ။ your brand new mobile phone can waitafew more days !\nအောင်ပွဲက ချိုမြိန်ပေမယ့် သွားတဲ့လမ်းက အရမ်း ကြမ်းတမ်းတယ်။ ဒါလေး မမေ့အပ်ဖို့ပါ။\ncrd-Mauk Kham Wah\nSan Zuren December 15, 2021 at 10:27 PM\nပြီးရင် ဘာကိုမှ လှည့်မကြည့်ပဲ\nချိုသာတဲ့ ညိုပြာ December 28, 2021 at 4:33 AM\nUnknown January 7, 2022 at 1:21 AM\nဒီနေ့နောက်ကျသွားတယ် သားလေးနှာပိတ်ပီးတညလုံးမအိပ်လို့ပါ ည၁၂ထိုးတဲ့ထိ အတိုးနဲ့ click ပါ့မယ်\nချိုသာတဲ့ ညိုပြာ January 7, 2022 at 3:28 AM\nFighting mommy 💗💪\nMONEY January 7, 2022 at 9:26 PM\nအင်း စာနာစိတ်မရှိရင်တောင် တာဝန်သိစိတ်နဲ့ကူမဲ့လက်တစ်စုံပဲလိုတာပါ\nNyi Nyi January 13, 2022 at 6:47 AM\nUnknown January 13, 2022 at 4:22 PM\nမင်ယွန်းဂီရဲ့ကောင်မလေးမင်ယွန်းဂီရဲ့ကောင်မလေး January 13, 2022 at 7:40 PM\nUnknown January 13, 2022 at 8:03 PM\nMyo Myat Nway Oo December 15, 2021 at 9:59 PM\nMan Lun December 15, 2021 at 11:26 PM\nစိတ်တွေ ညီညာစွာ စည်းလုံးဖို့\nSammi December 16, 2021 at 1:30 AM\nSammi January 13, 2022 at 7:16 AM\nZin Mar Htwe December 16, 2021 at 2:23 AM\nwunna December 16, 2021 at 4:15 AM\nThanks January 13, 2022 at 5:57 AM\nMon mon December 16, 2021 at 8:42 AM\nYamin December 16, 2021 at 10:38 PM\nSwe Zin Mar December 17, 2021 at 5:40 AM\nLet us walk toward our goal\nKan December 17, 2021 at 9:32 PM\nချိုသာတဲ့ ညိုပြာ December 28, 2021 at 4:35 AM\nDar Dar December 18, 2021 at 6:18 AM\nDar Dar December 18, 2021 at 6:37 AM\nZAR2Oo December 18, 2021 at 7:04 AM\nWe must participate good matter.\nKhantGyi December 18, 2021 at 7:46 AM\nလက်ကိုခဏခဏဆေးပါ .. 🙃😅😅\nMoethar December 18, 2021 at 8:59 AM\nဖြူစင်ခြင်း သင်္ကေတကိုအဖြူရောင်နဲ့ ဖော်ပြသလို ..\nအဖြူရောင် ကြယ်လေးများရဲ့ ဖြူစင်ခြင်းလက်\nMan Lun December 18, 2021 at 8:30 PM\nNilar December 18, 2021 at 10:40 PM\nkhoon aoune December 19, 2021 at 2:59 AM\nဆု December 19, 2021 at 8:06 AM\nSunshine 💦 December 19, 2021 at 9:20 AM\nChaw Ei Ei Hlaing December 19, 2021 at 7:40 PM\nNaing Win December 19, 2021 at 8:24 PM\nAye Kyaing December 19, 2021 at 9:55 PM\nAye Zaw Thu December 19, 2021 at 10:44 PM\nMon mon December 20, 2021 at 1:31 AM\nMan Lun December 20, 2021 at 4:24 AM\naungwinthet December 20, 2021 at 8:06 AM\nBo kyaw December 20, 2021 at 8:46 PM\nUnknown December 23, 2021 at 4:32 AM\nClick to glory\nချိုသာတဲ့ ညိုပြာ December 28, 2021 at 4:36 AM\nPhoenixတွေ အိမ်ပြန်လမ်းမှာ စောင့်ကြိုမယ့်လက်များ....✊\nSammi January 2, 2022 at 10:50 PM\nhoyfound January 6, 2022 at 7:49 PM\nUnknown January 6, 2022 at 7:53 PM\nClick everyday clickers\nSu Thae Swe January 6, 2022 at 7:54 PM\nFighting fighting 💪💪💪\nZawZawHtet January 6, 2022 at 7:55 PM\nUnknown January 6, 2022 at 7:55 PM\nShall we change our rancours to the power of revolution.\nUnknown January 6, 2022 at 7:58 PM\nUnknown January 6, 2022 at 7:59 PM\nShauktawthar January 6, 2022 at 7:59 PM\nTin Win YTS January 6, 2022 at 8:02 PM\nLwin Lwin January 6, 2022 at 8:05 PM\nnyi hmue thwin January 6, 2022 at 8:13 PM\nMyate January 6, 2022 at 8:18 PM\npu tue January 6, 2022 at 8:19 PM\nMyate January 6, 2022 at 8:19 PM\nTAVOYAN January 6, 2022 at 8:21 PM\n卂ㄩ几Ꮆ Ҝㄚ卂山 Ҝㄚ卂山 January 6, 2022 at 8:26 PM\nDaw Thwe Thwe Hlaing January 6, 2022 at 8:41 PM\nChester Alex January 6, 2022 at 8:44 PM\nခမာက စောက်ရူးကောင် ရောက်နေပြီ..ဆိုလိုတာက သံတမန်ရေးရာမှာ NUG ကို တထစ်ချအားကိုးလို့မရသေးဘူးဆိုတာပဲ .. ဒီတော့ ကိုယ်လုပ်မှကိုယ်ရမယ် သံတမန်ရေးရာကို အားကိုးမယ့်အစား တကယ်တိုက်နိုင်တဲ့ PDF လေးတွေဆီတိုက်ရိုက်ရောက်တဲ့ ငွေကြေးတွေရဖို့အတွက် များများCLICKဖို့လိုတယ် ..\nMa Ei Ei January 6, 2022 at 8:58 PM\nUnknown January 6, 2022 at 9:09 PM\nM January 6, 2022 at 9:13 PM\nM January 7, 2022 at 2:43 AM\nHein Htet Naung January 6, 2022 at 9:14 PM\nDar Dar January 6, 2022 at 9:15 PM\nThein Soe January 6, 2022 at 9:17 PM\nWar War Hlaing January 6, 2022 at 9:25 PM\nnyi hmue thwin January 6, 2022 at 9:28 PM\nMpt ,or telenor,. Ooredoo?\nLove page January 6, 2022 at 9:29 PM\nGZ တွေရဲ့ လက်\nPDF တွေရဲ့ လက်\nzaw ko htet January 6, 2022 at 9:44 PM\nUnknown January 6, 2022 at 9:47 PM\nရွှေလက် က လေးများ နှိပ် နှိပ်နှိပ်\nUnknown January 6, 2022 at 9:55 PM\nUnknown January 6, 2022 at 10:05 PM\nkhoon aoune January 6, 2022 at 10:06 PM\nNaing ko January 6, 2022 at 10:15 PM\nUnknown January 6, 2022 at 10:21 PM\nThi Ha Aung January 6, 2022 at 10:29 PM\nUnknown January 6, 2022 at 10:31 PM\nသတင်းဝင်မဖတ်ပဲ ညာဘက်ထောင့်က video သင်္ကေတ‌လေးပဲ နှိပ်ပြီးကြော်ငြာပဲ ကြည့်ရင် click တာနဲ့တူပါသလား။ သတင်းဝင်ဖတ်ပြီး ပြန်ထွက်ရင် ကြော်ငြာ မလာလို့ပါ။ သိတဲ့သူများဖြေပေးပါ please\nUnknown January 7, 2022 at 2:41 AM\nMyo January 6, 2022 at 10:34 PM\nငါတို့တွေ နိုင်ကိုနိုင်ရမယ် 😊\nUnknown January 6, 2022 at 10:47 PM\nUnknown January 6, 2022 at 10:48 PM\nAung Myint Than January 6, 2022 at 10:56 PM\nWe are CLICKERS for our PEOPLES Revolution.\nUnknown January 6, 2022 at 11:17 PM\nMoe nay January 6, 2022 at 11:22 PM\nI ♥ all clickers!\nUnknown January 6, 2022 at 11:23 PM\nမအလ = ဟြန္ဆန္\nUnknown January 6, 2022 at 11:29 PM\nမအလ မင္းေအာင္လိႈင္ = မအလ ဟြန္ဆမ္\nJanuary January 6, 2022 at 11:37 PM\nFreya Phyo January 6, 2022 at 11:40 PM\nLady Su January 6, 2022 at 11:42 PM\nဖေးလို့မ တဲ့ လက်\nUnknown January 6, 2022 at 11:48 PM\nWorld Wide January 6, 2022 at 11:49 PM\nnaychi January 6, 2022 at 11:57 PM\nThan Than January 7, 2022 at 12:07 AM\nUnknown January 7, 2022 at 12:35 AM\ntkhantmaun January 7, 2022 at 12:38 AM\nCapt Ye Thu January 7, 2022 at 12:45 AM\nUnknown January 7, 2022 at 1:11 AM\nHtêt Wai Aung January 7, 2022 at 1:36 AM\nUnknown January 7, 2022 at 1:48 AM\nHla Hla Nue January 7, 2022 at 1:52 AM\nClicking with fighting\nFighting with clicking\nMML January 7, 2022 at 2:14 AM\nUnknown January 7, 2022 at 2:15 AM\nKaung Myat Hein January 7, 2022 at 2:33 AM\nကိုမောင် January 7, 2022 at 2:33 AM\nKhaing Swe Mar January 7, 2022 at 2:40 AM\nShoon Lai Myintzu January 7, 2022 at 2:51 AM\nShwe Nyaung January 7, 2022 at 3:10 AM\nChittoo January 7, 2022 at 3:11 AM\nAUNG January 7, 2022 at 3:22 AM\nDecember January 7, 2022 at 3:24 AM\nမနေ့က ကလစ်တာ5 blogs ဘဲရတယ် များအောင်ဘယ်လိုလုပ်ရပါ့\nချိုသာတဲ့ ညိုပြာ January 7, 2022 at 3:30 AM\nPaPaWaDe January 7, 2022 at 3:43 AM\nThet Wai January 7, 2022 at 4:20 AM\nRaj January 7, 2022 at 4:31 AM\nUnknown January 7, 2022 at 4:41 AM\nWah Wah January 7, 2022 at 5:53 AM\nသန့်စင်တဲ့လက် ကလစ်ကူမဲ့လက် တွဲလက်တွေမြဲမဲ့လက်💪💪💜💜\nKyaw1972 January 7, 2022 at 6:08 AM\nAung January 7, 2022 at 7:11 AM\nUnknown January 7, 2022 at 7:50 AM\nWu Yi Fan January 7, 2022 at 8:48 AM\nUnknown January 7, 2022 at 9:20 AM\nArrD January 7, 2022 at 9:43 AM\nko Thet January 7, 2022 at 5:54 PM\nTKT January 7, 2022 at 6:33 PM\nUnknown January 7, 2022 at 7:32 PM\nUnknown January 8, 2022 at 12:53 AM\nဒီတော်လှန်ရေးမှာ ငါလည်းပါဝင်ဖူးပြီ၊အောင်ပွဲရပြီးရင် ဖက်ဒရယ်ဒီမိုကရေစီအသီးအပွင့်တွေ ဝေဆာနေတဲ့ သစ်ပင်ကြီးကို ပီတိများနဲ့ ငေးကြည့်နေမယ်။(အုတ်တချပ်သဲတစ်ပွင့်)\nUnknown January 8, 2022 at 1:02 AM\nအမှန်တရားကို ရ ရင်ရ ပြန်မရရင် အဆုံးထိသွားမှာပါ\nUnknown January 8, 2022 at 4:14 AM\nWe are clickers ♥♥♥♥♥♥\nUnknown January 8, 2022 at 4:46 PM\nZin Ko Lwin January 8, 2022 at 6:23 PM\nMK January 9, 2022 at 5:33 PM\nကလေး January 12, 2022 at 12:11 AM\nအချစ်တွေနဲ့ ကလစ်ပါတယ်။ တို့ မောင်နှမတွေ လက်တွဲထားကြမယ်နော်။\nAung Nyi January 13, 2022 at 5:29 AM\nUnknown January 13, 2022 at 5:41 AM\nThi Thi Win January 13, 2022 at 5:52 AM\nChit Ya Aung January 13, 2022 at 5:57 AM\nကျနော်တို့ကိုအဓိကထောက်ပံ့နေတဲ့ကျေးရွာလေးပတ်ပြေးနေရပြီ😥😥 သူတို့ပြန်လည်ထောက်ပံ့ဖို့အလှူခံချင်ပါတယ်။ အဆင်ပြေသူများလှူပေးကြပါဦး👏👏👏\nကျနော့် wave accountနံပါတ်ပါ 👇\n09 966 525 909\nကျနော့် Gmail accountပါ👇\nKo Phyo January 13, 2022 at 6:04 AM\nUnknown January 13, 2022 at 6:08 AM\nUnknown January 13, 2022 at 6:13 AM\nUnknown January 13, 2022 at 6:15 AM\nangelkhine January 13, 2022 at 6:18 AM\nhelping hand 💗\nUnknown January 13, 2022 at 6:18 AM\nUnknown January 13, 2022 at 6:29 AM\nUnknown January 13, 2022 at 6:31 AM\nW W Lwin January 13, 2022 at 6:36 AM\nတော်လှန်ရေး ညီအကို မောင်နှမများခဗျာ\nကိုယ်ဘာလုပ်နေလည်း အခြားသူများ အသိပေးခြင်း သတိပြုကြစေချင်ပါတယ်\nYe Min Naing January 13, 2022 at 6:47 AM\nUnknown January 13, 2022 at 6:52 AM\nUnknown January 13, 2022 at 7:10 AM\nအောင်လံထူ မယ့် လက်\nမလျှော့သော ဇွဲ တွေနဲ့ ဆက် Click ကြမယ့် လက်\nUnknown January 13, 2022 at 7:22 AM\nKyaw mae yaung January 13, 2022 at 7:27 AM\nI am fa. ကျော်မဲရောင်is my fb acc. 17old😁😁😁\nUnknown January 13, 2022 at 7:36 AM\nGood night all clicker ❣💪\nsweswe January 13, 2022 at 7:52 AM\nMML January 13, 2022 at 7:53 AM\nSu Su January 13, 2022 at 7:54 AM\nMyint Zu January 13, 2022 at 8:01 AM\nKhant Min January 13, 2022 at 8:45 AM\nUnknown January 13, 2022 at 9:35 AM\nUnknown January 13, 2022 at 10:20 AM\nUnknown January 13, 2022 at 10:35 AM\nAHl January 13, 2022 at 10:45 AM\nMyate January 13, 2022 at 11:47 AM\nko Thet January 13, 2022 at 4:45 PM\nNaw Karen January 13, 2022 at 6:09 PM\nDaw Su Su Htway January 13, 2022 at 7:06 PM\nDaw Su Su Htway January 13, 2022 at 7:08 PM\nDaw Su Su Htway January 13, 2022 at 7:29 PM\nDaw Su Su Htway January 13, 2022 at 7:30 PM\nDaw Su Su Htway January 13, 2022 at 7:31 PM\nDaw Su Su Htway January 13, 2022 at 7:32 PM\nDaw Su Su Htway January 13, 2022 at 7:34 PM\nDaw Su Su Htway January 13, 2022 at 7:35 PM\nDaw Su Su Htway January 13, 2022 at 7:37 PM\nUnknown January 13, 2022 at 7:44 PM\nTAVOYAN January 13, 2022 at 7:56 PM\nDaw Su Su Htway January 13, 2022 at 7:57 PM\nUnknown January 13, 2022 at 7:59 PM\nUnity is successful.\nMin min January 13, 2022 at 8:59 PM\nDr.Win Htun January 13, 2022 at 9:19 PM\nUnknown January 13, 2022 at 10:08 PM